[image: image1.png]



הכנסת
PAGE  
3
ועדת הכלכלה
14/02/2016

הכנסת העשרים
מושב שני
<פרוטוקול מס' 163>
מישיבת ועדת הכלכלה
יום ראשון, ה' באדר א התשע"ו (14 בפברואר 2016), שעה 10:00
<סדר היום:>
<הצעת חוק רישוי שירותים לרכב, התשע"ג-2013 (מ/769)>
נכחו:

<חברי הוועדה:> 
איתן כבל – היו"ר
דוד ביטן – מ"מ היו"ר
אורי מקלב
<מוזמנים:> 
	אבנר פלור
	–
	סמנכ"ל בכיר תנועה, משרד התחבורה והבטיחות בדרכים

	חוה ראובני
	–
	סגנית בכירה ליועצת המשפטית, משרד התחבורה והבטיחות בדרכים

	דפנה עין דור
	–
	מנהלת אגף כלכלה, משרד התחבורה והבטיחות בדרכים

	ברק טייכמן
	–
	יועץ בכיר למנכ"ל משרד התחבורה

	עידית פרוים
	–
	עו"ד, רשות ההגבלים העסקיים

	יונתן צוויקל
	–
	עו"ד, רשות ההגבלים העסקיים

	דרור וגשל
	–
	יעוץ וחקיקה, משרד המשפטים

	אנואר חילף
	–
	הממונה על חוקיות היבוא, משרד הכלכלה והתעשייה

	דני דרגוצקי
	–
	מנהל תחום בכיר הערכה, משרד האוצר

	ענבל קורקוס
	–
	ממונה מכס, משרד האוצר

	אסתי פלדמן
	–
	עו"ד בלשכה המשפטית, משרד האוצר

	יעקב יהודה רודד
	–
	מנכ"ל איגוד יבואני הרכב

	יעקב אנוך
	–
	נשיא איגוד יבואני הרכב

	אהוד שניידר
	–
	עו"ד, איגוד יבואני הרכב

	יורם בונן
	–
	עו"ד, איגוד יבואני הרכב

	נמרוד קלמר
	–
	דוברות, איגוד יבואני הרכב

	גד אוחנה
	–
	דוברות, איגוד יבואני הרכב

	יהודה לוי 
	–
	סגן יו"ר אגודת מורי הדרך

	אבישי שאנן
	–
	נציג אגודת מורי הדרך

	דידי רוזנפלד
	–
	מנכ"ל שלמה SIXT רשת מוסכים

	נמרוד הגלילי
	–
	מנכ"ל הארגון הישראלי להשכרת רכב וליסינג

	רונן לוי
	–
	יו"ר איגוד המוסכים בישראל

	אריה אשד
	–
	מנכ"ל איגוד המוסכים בישראל

	אינגריד הר אבן
	–
	יועצת משפטית, איגוד המוסכים בישראל

	דני הולנדר
	–
	חבר מועצה, איגוד המוסכים בישראל

	רפי דניאל
	–
	חבר וועד ענף רכב, איגוד שמאי הביטוח

	דני בליליוס
	–
	מנכ"ל אוטו חן

	אסף שובינסקי
	–
	עו"ד, בא כוח אוטו חן, לוי, מידן ושות' עורכי-דין

	שיר דיין
	–
	עו"ד, מייצגת את חברת כלמוביל

	אמיר גבל
	–
	יועץ משפטי פנימי, כלמוביל בע"מ

	זאב שי פרידמן
	–
	יועץ משפטי, המועצה הישראלית לצרכנות

	דניאל עיני
	–
	מנכ"ל חברת המזרח לשיווק מכוניות

	דניאל לוי
	–
	מנכ"ל משותף גלובל אוטומקס בע"מ

	חיים לוי
	–
	מנכ"ל משותף גלובל אוטומקס בע"מ

	ינון עמית
	–
	מנכ"ל משותף גלובל אוטומקס בע"מ 

	דורון שורר
	–
	יועץ גלובל אוטומקס בע"מ 

	משה בר
	–
	עיתונאי, תנו יד לחרש ונכים למען נכים

	דן קדרון
	–
	עיתונאי, תנו יד לחרש ונכים למען נכים


לרשימת השדלנים שנכחו בדיון – ראו בקישור זה.

<ייעוץ משפטי:>
איתי עצמון
<מנהל/ת הוועדה:>
לאה ורון
<רישום פרלמנטרי:>
ירון קוונשטוק
<הצעת חוק רישוי שירותים לרכב, התשע"ג-2013 (מ/769)>
<היו"ר איתן כבל:>
בוקר טוב, שבוע טוב. אני שמח לפתוח ישיבה נוספת של ועדת הכלכלה של הכנסת. אנחנו עוסקים בהצעת חוק רישוי שירותים לרכב, התשע"ג-2013. גברתי מנהלת הוועדה, היועץ המשפטי. כבוד גדול נפל בחלקנו, אדוני המנכ"ל.

<עוזי יצחקי:>
אני פה כיסא קבוע.

<היו"ר איתן כבל:>
כן, אבל לפעמים הוא פנוי.

<עוזי יצחקי:>
לא היה מנכ"ל שהופיע ככה.

<היו"ר איתן כבל:>
עוזי, למה על הבוקר?

<עוזי יצחקי:>
לא, כי אגיד לך: גם כשהייתי סמנכ"ל , אז המנכ"לים היו שולחים אותי.
<לאה ורון:>
אני מציעה לא לבקש את העדות שלי, כי אם אני נדרשת להעיד, אעיד שהיו הצעות חוק שלוו על-ידי השר מהסעיף הראשון של הצעת החוק ועד הסעיף האחרון. אז בוא נשאיר את זה ככה. בלי עדויות.
<היו"ר איתן כבל:>
אז קודם כול, אני אומר את זה – אמרתי, רק מה, אתה כל דבר, היו שורטים לך את הראש. לאט-לאט לא קרה כלום.
<עוזי יצחקי:>
בסדר גמור.

<היו"ר איתן כבל:>
באהבה. אני מניח שיהיו בקרוב גם חברי כנסת. אנחנו ברשותכם נמשיך במקום בו הפסקנו. איזה סעיף זה?

<איתי עצמון:>
39, אם אני לא טועה.

<היו"ר איתן כבל:>
39, כן. ואזכיר לכם את המחלוקת, שאם אינני טועה, יורם הציג את הבעייתיות. שוחחתי עם חברי הקבועים בוועדה, עם פרי ועם עיסאווי, ואני רוצה ללכת בכיוון הזה, לרכך את הסעיף הזה, להזכירך, עם הוועדה המייעצת – אתה זוכר על מה אני מדבר? אתם אתי? לאה, את אתי?

<לאה ורון:>
כן.

<היו"ר איתן כבל:>
ששם, אם אנחנו מדברים על לקיחת רישיון – לא על כל אותם תהליכים אחרים, אלא על לקיחת רישיון, לתת לזה עוד איזה שלייקעס, שאומרים, אם כבר, שזה מעשה מאוד מאוד, איך אומרים - -
<לאה ורון:>
קיצוני.

<היו"ר איתן כבל:>
- - קיצוני, שתהיה עוד אוזן או תהיינה אוזניים נוספות שתוכלנה לתת את דעתן בעניין. כן, בבקשה. 

<איתי עצמון:>
אני רק רוצה להבין בדיוק את הכוונה בעניין הזה.

<היו"ר איתן כבל:>
זה רעיון שלכם.

<איתי עצמון:>
לא, הפנינו את תשומת הלב לכך, שכל החלטה לעניין התליה, ביטול, הגבלה או סירוב לחדש של רישיון יבואן רכב, על המנהל במשרד התחבורה להיוועץ במועצה. השאלה מה הקישור לסעיף הזה, כי הסעיף הזה מדבר, אני מזכיר, על שקילת שיקולי תחרות בעת מתן רישיון יבואן רכב.
<היו"ר איתן כבל:>
נכון. אני זוכר היטב את הנקודה הזו, אני זוכר גם מה יורם אמר, מה כל אחד אמר. אני גם הזכרתי ליורם, שבקדנציה הקודמת זה כבר עבר. אז כן, רק הזכרתי, "שנהיה על זה", מה שנקרא בשפת העם. כן, יורם.

<יורם בונן:>
ברשות אדוני - - -
<היו"ר איתן כבל:>
אבל ממש קצר, אני לא מתכוון להתעכב.

<יורם בונן:>
אלך ישר לשורות התחתונות. מה אנחנו מבקשים? על הבעייתיות דיברנו. אנחנו מבקשים שני דברים: אחד, כיוון שמדובר פה על סיטואציה של חשש לריכוזיות ענפית, ומכיוון שיש פה ייבוא של הסדר מחוק הריכוזיות, אז בחוק הריכוזיות לגבי חלק גדול מהנושאים, בוודאי הנושאים המהותיים, מחויבת התייעצות עם הממונה על ההגבלים העסקיים. ונראה לנו מאוד מתאים פה, שלפני שהשר מפעיל סמכות מהסוג הזה, תהיה התייעצות עם הממונה על ההגבלים העסקיים. לנו זה נראה – פשוט אני אומר את זה, כי בחוק הריכוזיות, שוב פעם, בגלל - - -

<היו"ר איתן כבל:>
תתקדם, הבנו.

<יורם בונן:>
נקודה ראשונה. נקודה שנייה, מכיוון שבכל זאת נכנסים פה לאיזושהי סיטואציה שמצלמים מצב קיים – יש מצב נתון. אגיד רק במשפט: היום רישיונות ייבוא, כל מה שאתה צריך לעשות, אם יש לך הסכם עם היצרן, זה לעמוד בדרישות תקינה, בטיחות וכדומה. פה לוקחת המדינה את הרישיון והופכת אותו - - -
<היו"ר איתן כבל:>
יורם, שורה תחתונה.

<יורם בונן:>
שורה תחתונה, אנחנו מבקשים שתהיה הוראת מעבר. שהתחולה לא תהיה על הפעם הראשונה שמקצים את הרישיונות אלא רק על החידוש הבא שלהם.
<היו"ר איתן כבל:>
אם אנחנו מעבירים - - -

<לאה ורון:>
לא הבנתי את ההצעה. אתה מדבר בטח על התחילה, לא על התחולה. ולא הבנתי מה אתה מציע, סליחה.
<יורם בונן:>
אנחנו מבקשים שההסדר הזה יחול רק על - - -
<איתי עצמון:>
שלא ישקלו שיקולי תחרות בעת מתן רישיונות ראשוניים ליבואני הרכב המסחריים?
<יורם בונן:>
נכון, על-פי החוק הזה. לראשונה.

<איתי עצמון:>
למה?
<יורם בונן:>
למה? מכיוון שזה מצב נתון. יש להם היום רישיונות, אלה רישיונות - - -
<היו"ר איתן כבל:>
יורם, "אכלת לי את היד". אני מנסה לתת, איך אומרים, ללכת קצת בקטנה, ופתאום מצאתי את עצמי בלי יד. בוא נעשה כאן סדר.
<איתי עצמון:>
שנייה, שאלת הבהרה. לעניין ההצעה שלכם לקבוע חובת היוועצות עם הממונה על ההגבלים. אני רוצה להבין בצורה יותר מדויקת: מדובר כאן, שוב, על שקילת שיקולי תחרות בעת מתן רישיון. באיזה שלב בדיוק אתם מבקשים שתהיה חובת היוועצות עם הממונה? מדובר על סמכות של כל רגולטור לשקול שיקולים מסוימים בעת מתן רישיון.
<יורם בונן:>
אז אני רוצה להפנות לסעיף 13 לחוק הריכוזיות, שמדבר על סיטואציה שבה ברגע שהממונה מכניס זכות מסוימת - - -
<איתי עצמון:>
לרשימת הזכויות.
<יורם בונן:>
אז הגורם המאסדר, כמו במקרה שלנו, מחויב בהיוועצות - - -

<איתי עצמון:>
אז ככל שהוא יחליט לכלול את הרישיונות האלה ברשימת הזכויות, אז ההוראה הזאת תחול ממילא.
<יורם בונן:>
זה בדיוק העיוות, איתי. כי אנחנו, כל מה שרצינו זה שיחולו הוראות חוק הריכוזיות כפי שהן. ברגע שעושים הסדר ספציפי, אז מה שאנחנו מבקשים, שגם ההוראה הספציפית הזאת תחול. הרי לממונה אין סמכות להכריז את ההכרזה הזאת, מכיוון - - -
<היו"ר איתן כבל:>
יורם, חבר'ה, שנייה.

<יורם בונן:>
אני לא מבין למה צריכה להיות התנגדות שהממונה יגיד מה דעתו.
<היו"ר איתן כבל:>
שנייה. אני מדבר עכשיו בקול, ברשותכם. ואני רוצה להתקדם – כן כן, לא לא. רוצים לשים את זה בצד, לחשוב על זה? כי זה סעיף, מבחינתם הוא בעייתי, אבל אני רוצה לחדד את העניין הזה.
מה שאומר יורם בעניינם של היבואנים, שהם טוענים שאנחנו – אבל זה הסיפור? זו פתיחת השוק? זה לא כדי להשאיר את זה אצל היבואנים.
עכשיו, נקודת המוצא, הוא אומר ככה: אוקיי, בכל העניינים האחרים אנחנו מבינים. זה החוק, זה התיקון. מה אמרנו? הסיפור של הריכוזיות, אני רוצה להזכיר לכם, שאין כאן אמירה מפורשת אל מול חוק הריכוזיות. ואמרנו: אוקיי, אם אין שם את האמירה המפורשת, ראוי שהדברים ייאמרו כאן.
אומר יורם, שאם הממונה ראה לנכון ושקל לקחת, זאת אומרת שיש כאן פגיעה - - -
<איתי עצמון:>
או לא לתת.

<היו"ר איתן כבל:>
או לא לתת – לא, זה לא - - -

<קריאה:>
או לחדש.

<היו"ר איתן כבל:>
לחדש.

<איתי עצמון:>
- - - זה לא לתת. בעת מתן רישיון הוא צריך לשקול שיקולים של תחרות ענפית לפי הסעיף.
<היו"ר איתן כבל:>
בסדר. את כל אותן אופציות העומדות לרשותו, אם יש כאן לדעתו פגיעה בתחרותיות.
ואומר יורם: במצב שכזה, שזו פעולה מאוד אלימה – במירכאות או לא במירכאות, כל אחד מסתכל על זה איך שהוא רוצה – מעבר לעובדה שהחוק אומר שהוא צריך להתייעץ עם המועצה, שתינתן גם חוות דעת של הממונה על ההגבלים העסקיים. זה בעצם מה שהוא מציע. יש לכם איזה - - -
<עידית פרוים:>
כן. אנחנו מבקשים להחיל באמת את ההסדר, שהאיזון של חוק הריכוזיות, בעצם שיחול גם כאן. זאת אומרת, אם הממונה רואה שיש צורך להתייעץ, אז בהחלט יש לו את הסמכות לייעץ. מעבר לזה, הגוף המאסדר הוא משרד התחבורה.
<היו"ר איתן כבל:>
אני מקבל את זה.

<עידית פרוים:>
והוא צריך להיות - - -

<היו"ר איתן כבל:>
גברתי, חבל על הזמן. העניין ברור.

<עידית פרוים:>
מאה אחוז. אז מה שאני מציעה, שלא תהיה חובה להתייעץ עם הממונה אלא באמת כמו בחוק הריכוזיות, רק במקומות שבהם הממונה מבקש להתייעץ אפשר - - -
<היו"ר איתן כבל:>
אוקיי. אני מקבל את זה. אני מקבל את העצה. כדי שלא בסוף יהיה לנו בג"צים על זה – כן התייעץ אתו, לא אמר לו, כן אמר לו. מה שהיא הציעה, שכמו בחוק הריכוזיות: נראה לממונה לנכון - - -
<עידית פרוים:>
בדיוק כמו שכתוב בחוק הריכוזיות. אני חושבת שזה ממילא ההצעה הנוכחית.
<היו"ר איתן כבל:>
זה לא משנה. אבל אני רוצה שזה ייקבע.

<עידית פרוים:>
אם הממונה סבור שיש מקום להתייעץ - - -
<היו"ר איתן כבל:>
שזה יחודד.
<עוזי יצחקי:>
והוא עושה את זה מעת לעת.
<איתי עצמון:>
לא, אבל את מציעה להוסיף הוראה חדשה?

<עידית פרוים:>
לא. אני מציעה בדיוק את סעיף 13 - - -

<היו"ר איתן כבל:>
סליחה, לא לא, גברתי, תודה רבה. זאת אומרת, נכון שאני אוהב לדבר, אבל לא עד כדי כך.
<עוזי יצחקי:>
הוא שאל שאלה, היא ענתה לו.

<היו"ר איתן כבל:>
מה ההבדל? אם כבר כתוב, אז מה אני צריך עכשיו את כל הפרשנות שלך? אני פה, לא צריך שתפרשני אותי או את הדברים.
מה שאני מנסה להגיד לך, ברשותך, שמה שאני מבקש, שהברור מאליו יהיה ברור יותר.
<עידית פרוים:>
בסדר.

<היו"ר איתן כבל:>
זו הבקשה שלי. זאת אומרת, שזה לא יהיה, את יודעת, נתון ל – זאת אומרת, שזה יהיה בצורה שכזו שאחר כך לא נצטרך עורכי-דין כדי להסביר את העניין. זה כל מה שאני מבקש. אין כאן שינוי, אני רק מנסה שהדברים יובהרו, שהאפשרות הזו מתקיימת.

<עידית פרוים:>
אם הממונה מעוניין בחוות דעת.

<היו"ר איתן כבל:>
בדיוק. אפשר גם כן פה, איתי, אני גם חושב שזה יכול להיות אופציה נוספת: החליט המנהל שלא לתת רישיון רכב בשל שיקולים של קידום תחרותיות ענפי, לא יעשה כן אלא בהתייעצות על הממונה על ההגבלים.
<איתי עצמון:>
זה רק בשל אותם שיקולים הוא מחליט שלא לתת.
<עוזי יצחקי:>
לא, זה רק מסבך.
<איתי עצמון:>
לא, אני מבין שזה מסבך, אבל - - -
<היו"ר איתן כבל:>
אגיד לך, אדוני המנכ"ל, מה הבעיה שלי עם – היא לא בעיה, אין לי שום בעיה עם החוק בגדול. מה שאני מנסה להגיד, שזאת פעולה בכל זאת אגרסיבית. 
<עוזי יצחקי:>
נכון.

<היו"ר איתן כבל:>
ואנחנו לא נהיה שם. זאת אומרת, אנחנו מחוקקים את החוק ונוסעים לדרכנו, והמציאות אחר כך מייצרת כל מיני עניינים ובעיות. זאת אומרת, כשאני אומר: וואלה, אנחנו פה עושים מעשה לא פשוט, שאנחנו פותחים את השוק, בעזרת השם, אני מקווה שבאמת נצליח לפתוח אותו כמו שצריך. ובעניין הזה אפשר כן ללכת לקראתם. זה לא לשנות לגמרי, אלא העניין הזה, אני שוקל באמת לבחון את האפשרות ללכת לקראת היבואנים בקטע הזה, מבלי לשנות. זאת אומרת, נתחום זמן שהוא צריך את חוות הדעת שלו. בכל זאת, קשה לי לקבל את זה כראה וקדש.
<עידית פרוים:>
אגיד לך מה.

<לאה ורון:>
- - -

<היו"ר איתן כבל:>
21 יום, ראיתי. 

<עידית פרוים:>
מה שחשוב לי - - 

<היו"ר איתן כבל:>
מה מפריע לך?
<עידית פרוים:>
- - אני לא רוצה שיהיה מצב שבסופו של יום מי שקובע - - -

<היו"ר איתן כבל:>
לא, ברור לי.

<עידית פרוים:>
עכשיו, המחשבה היא, שאם הממונה רואה לנכון, אם יש איזשהו קושי, הוא רואה שיש בעיה, הממונה יכול - - -
<היו"ר איתן כבל:>
עברנו את זה. הממונה הוא הקובע.

<עידית פרוים:>
הממונה הוא הגוף - -

<היו"ר איתן כבל:>
הוא הסמכות על-פי חוק, אין ויכוח.

<עידית פרוים:>
- - שיכול לייעץ, אם הוא חושב שזה מתאים שהוא ייעץ בסיטואציה הספציפית. לא בכל רישיון ורישיון.

<עוזי יצחקי:>
לא, במקרה הזה הוא - - -

<היו"ר איתן כבל:>
מי? 

<עוזי יצחקי:>
הממונה.

<היו"ר איתן כבל:>
לא, התכוונתי המנהל, אני מתנצל. 

<איתי עצמון:>
המנהל במשרד התחבורה.

<היו"ר איתן כבל:>
אני מתנצל, המנהל. מאה אחוז. המנהל הוא זה שקובע ממילא.
<עידית פרוים:>
נכון.

<היו"ר איתן כבל:>
אני רוצה שבעניין הזה תישמע דעתו. כן, שם ותפקיד, רונן.

<רונן לוי:>
רונן לוי, יושב-ראש איגוד המוסכים בישראל. אנחנו כמובן מתנגדים, ואנחנו גם שמים לב כל הזמן שיש פה איזושהי נסיגה. החוק הזה, מעבר להיותו חוק רישוי של שירותי רכב, הוא מחליף את הצו, והוא חוק שבעצם בא לקדם רפורמה ותחרות.
<היו"ר איתן כבל:>
רונן, אני רוצה לקטוע אותך, ברשותך. זה בסדר, תפקידך הוא ללחוץ. אבל אני רוצה להזכיר לכם שלעתים לחץ יתר - - -
<רונן לוי:>
לא לחץ יתר.
<היו"ר איתן כבל:>
לא, תן לי, רונן.

<רונן לוי:>
בעצם השאלה - - -
<היו"ר איתן כבל:>
רונן, סליחה. רונן, בוא נעשה את זה כך.

<רונן לוי:>
אין בעיה של תחרות - - -

<היו"ר איתן כבל:>
רונן, סליחה, אני רוצה להבהיר גם לך. גם בדיונים הקודמים, שיפרנו את החוק אף ביתר שאת עוד מפעמים קודמות בכל ההקשר לזה. מה שאני מנסה להגיד זה רק דבר אחד: אין כאן שום פגיעה או שום נסיגה. בסך הכול לפעמים אפשר גם להיות בחוק בן-אדם, גם אם זה יבואנים.
<רונן לוי:>
אני לא חושב שזה קשור.

<היו"ר איתן כבל:>
לא, אני בסך הכול מנסה להגיד - - -

<רונן לוי:>
האמירה היא לא במקום. אין לזה קשר בין בן-אדם או לא בן-אדם. אני לא רוצה לקחת מאף אחד - - -
<היו"ר איתן כבל:>
לא, אגיד לך מה הקשר. סליחה, אתה לוקח מהם, ועוד מעט נגיע, למוסכים, שזה לב ליבו - - -
<רונן לוי:>
נו? ראה עשרות מוסכים שלקחו להם את הזיכיונות, אני מזכיר. אנחנו לא רוצים לקחת מאף אחד שום דבר. 

<היו"ר איתן כבל:>
לא, ברור.

<רונן לוי:>
רוצים להגן על מי שלקחו לו כבר.
<היו"ר איתן כבל:>
רונן, אני לא - - -

<רונן לוי:>
לא, רק לא צריך לשנות.
<קריאה:>
אל תשנה.
<היו"ר איתן כבל:>
רונן לוי, אני רוצה להגיד לך את הדבר הבא. אתה יודע, לכל אחד יש דעה טובה על דעתו, במקרה הזה. בסדר, הבנתי. כן, יורם, משפט.
<יורם בונן:>
רק משפט אחד. כי 39, עם כל הכבוד, בעיני לפחות, הוא לא העניין של החוק. העניין של החוק זה לפתוח לתחרות ולהכניס יבואנים נוספים, ולא לקחת - - -
<היו"ר איתן כבל:>
די די די, גמרנו.

<עוזי יצחקי:>
לא, אבל שנייה, אני רוצה להעיר.

<היו"ר איתן כבל:>
בבקשה.

<עוזי יצחקי:>
ה-39 הוא כן כלי ואמצעי לפתוח את התחרות. ולכן, אני כן מקבל פה את מה שאומרים, אני מבקש להשאיר את הנוסח כמו שהוא. ועדת הכלכלה אמורה לתת כלים ובסיס לפתוח את השוק. הסעיף הזה הוא מאוד חשוב. אני רוצה לציין שהוא עבר כבר בכנסת הקודמת, אני יודע שאתם לא אוהבים שאנחנו מזכירים את זה. גם מה שאומר רונן לעניין של הנסיגה הזוחלת בסעיפי החוק, אני חושב שההסברים שקיבלנו פה מהגורמים המקצועיים הם מניחים את הדעת. 
<היו"ר איתן כבל:>
סליחה, אדוני המנכ"ל.

<עוזי יצחקי:>
והדבר נותן כלי חשוב לשר התחבורה, למנהל – סליחה, זה אפילו לא השר, זה המנהל המקצועי, לטפל בעניין הזה. זה כן מאוד מהותי לפתיחת התחרות.
<היו"ר איתן כבל:>
אוקיי. אני קודם כול רוצה לדעת, המנכ"ל, האם דיווחתם לו שאנחנו נסוגים מהחוק? זאת אומרת, יש פה נסיגה בתהליכי החקיקה. אני לא יודע מזה. אני יודע שאנחנו רק משפרים, כדי שהחוק יהיה הרבה יותר טוב ממה שהבאתם אותו לפתחנו. זה הכול. אפילו לא נפגשתי פה עם אנשים. נפגשתי פעם אחת עם מר אנוך, וזה הכול.
סליחה, במקום הזה דנים את הדברים לגופו של העניין, ושוקלים את השיקולים בתוך האינטרסים השונים. ויש כאן אינטרסים שיכולים למלא כאן בניינים שלמים. וזה בסדר גמור, כל עוד הם נעשים פה על השולחן.
אני רוצה להזכיר לך, אדוני המנכ"ל, שלאורך כל הדרך אני מדבר על כך שבסוף תהיה תחרות אמיתית והמחירים ירדו. ואין כאן שום פגיעה. כל העניין הוא שזה מעשה מאוד ברוטלי – במירכאות כמובן, במירכאות כפולות ומכופלות – במובן הזה שאיננו מבקשים או מחלישים את המנהל. ממש לא. הוא הקובע, הוא בעל הסמכות, אף אחד לא חולק. אם תרצו, אפשר לחדד את זה עוד יותר, אין לי שום בעיה.
אבל בעניין זה, אם יש כאן שיקולים שנובעים כאן, שיקולי תחרות, אני רוצה להיות בטוח שבעניין כזה תישמע גם דעתו של הממונה, זה הכול.
<חוה ראובני:>
אדוני, אם אפשר. חוק הריכוזיות, שכבר כפי שנאמר בוועדה הזו בדיונים הקודמים הוא חוק גנרי, שיודע לטפל, קבע מסגרת וכללים מתי הממונה מתערב ומתי לא. ולא שמעתי פה, ועוד פעם, אני מצטטת דברים שנאמרו כלפינו בהקשרים אחרים, למה להבחין את ההסדר המסוים הזה מהסדרים אחרים של חוק הריכוזיות?
<היו"ר איתן כבל:>
אז נהפוך הוא. ומה ביקשתם? אני רוצה להזכיר לך, שבדיון הקודם – הרי כבר נאמר: יש חוק שם, למה צריך לחדד את זה גם פה? אי-אפשר להחזיק – סליחה.
<חוה ראובני:>
אסביר. אני לא מנסה לאחוז במקל משני קצותיו, לגמרי לא. חוק הריכוזיות בנה מבנה, שבו הוא אומר, שככלל המאסדר הוא זה ששוקל שיקולי תחרות. רק כאשר הממונה מוצא שיש השפעה משמעותית על התחרות בסיטואציות מסוימות שהוא מוצא, יש לו את הריבונות להחליט, פה אני נכנס פנימה על אפו וחמתו של המאסדר, הוא יהיה חייב לדבר אתי.
<היו"ר איתן כבל:>
אין ויכוח על זה.

<חוה ראובני:>
עד שלא עוברים דרך השלב הזה, אז נכון להיום אנחנו שומעים, עמדתו של הממונה על הגבלים עסקיים היא שאין הצדקה לכך. הוא אומר: אני לא בפנים, זה סמכותו של המאסדר. חוק הריכוזיות יאפשר לו בכל עת בעתיד, אם הוא יראה צורך בזה, להיכנס. זה מבנה שחוק הריכוזיות עצמו יצר.
<היו"ר איתן כבל:>
סליחה, לא אצביע על זה, אני מבקש נוסח יותר נהיר. נוסח יותר בהיר. זה שאת יושבת ומסבירה לי את זה פה וכל אחד עסוק בלהסביר – אנחנו בוועדה. אני רוצה שהדברים האלה יובהרו ויחודדו. יהיה משפט. אני לא נסוג בי, אני רק רוצה שהדברים יובהרו. לא פעם אתם מבקשים מאתנו כל מיני דברים להבהיר, למרות שכל אחד אומר: זה כתוב. אז אני מבקש שהדברים יחודדו.
<איתי עצמון:>
אני יכול רק להשלים אולי את הדברים שאמרה עורכת-הדין ראובני. הכוונה היא כזו: הכלל הוא שכל רגולטור, אם המדובר בזכות, כאמור בחוק הריכוזיות, צריך לשקול שיקולים של קידום תחרותיות ענפית. אם מדובר בזכות מיוחדת שהוחלט לכלול אותה ברשימת הזכויות, רק אז יש חובה להיוועץ עם הממונה על ההגבלים העסקיים. מה שאמרו כאן נציגי הממשלה, שלהבנתם אין כרגע סיבה מהותית טובה לכלול את הזכות, את הרישיונות של יבואני רכב, ברשימת הזכויות שמחייבת היוועצות עם הממונה.
<עידית פרוים:>
אין סיבה לקבוע בחוק כרגע, שחובה תמיד להתייעץ עם הממונה.

<היו"ר איתן כבל:>
לא אמרתי חובה. סליחה, הרי זו בדיוק הנקודה. מה שדיברנו כאן, שאם ראה שיש כאן פגיעה בריכוזיות, שיש כאן פגיעה מהותית שבעקבותיה הוא לוקח את זה. אם זה פגע באיזה עניין אחר שהוא חשב – לא מתווכח אתו.
<איתי עצמון:>
לא, אבל אולי יש כאן איזושהי אי הבנה. אני שוב חוזר ואומר: לא מדובר על לקיחת רישיון או אי מתן רישיון, מדובר על שקילת שיקולים של קידום תחרותיות ענפית בעת בחינת הבקשה לרישיון. זה הכול, זה הסעיף שאנחנו מדברים עליו כרגע. לא מדובר על סמכות לבטל או לא לתת רישיון, מדובר על שיקולים שעל הרגולטור לשקול. זה הסעיף.
<היו"ר איתן כבל:>
אבל תראה, שים לב, איתי, זאת בדיוק הנקודה. כבר דיון קודם והיום, וכולנו מסבירים.
<איתי עצמון:>
כי חוק הריכוזיות מאוד מסובך.
<היו"ר איתן כבל:>
אוקיי. אז אני לא רוצה שנעסוק בהסברים. אני בסך הכול רוצה משפט של בני-אדם, לא של עורכי-דין. מה כל כך מסובך? עצם העובדה שיושבים פה, וזה מסביר וההוא מחרה אחריו וכל אחד עסוק בלהסביר את השני. לא רוצה הסברים, רוצה את הסעיף במהות שלו אותו דבר, אני רוצה רק שהוא יובהר, שיהיה חד. תמצאו לי את הניסוח שיהיה - - -
<קריאה:>
תכתבו את אותו דבר, רק יותר - - -

<אבנר פלור:>
בסדר.
<חוה ראובני:>
ננסה להציע נוסח שיהיה יותר - - -

<אבנר פלור:>
יותר ברור.
<היו"ר איתן כבל:>
אבין מה אני רוצה, בסדר. אגיד לך מה העניין. תסלח לי, איתי, אגיד לך מה העניין לגבי נוסח או לא נוסח. אם יש כאן שיקולי תחרות - - -
<איתי עצמון:>
שהוא צריך לשקול.

<היו"ר איתן כבל:>
כן, זה הכול. יש אנשים שגם זו סמכותם. מי שקובע את העניינים של זה זה הממונה, סך הכול אני רוצה שתישמע דעתו בעניין הזה. מה כל כך מסובך?
<עידית פרוים:>
אם הוא חושב שיש צורך, הוא יכול להודיע - - -

<היו"ר איתן כבל:>
אם הוא חושב שיש כאן - - -

<עידית פרוים:>
לא על כל - - -

<היו"ר איתן כבל:>
סליחה, אני כבר פה, אין מה לפרשן אותי בחיי.

<עידית פרוים:>
מאה אחוז.
<היו"ר איתן כבל:>
אני פה, אני אומר את זה כאן, אומר את זה בצורה מפורשת: רק במה שנוגע לצד הצר הזה. לא ביקשתי שום דבר שהוא מעבר לענייני תחרות. אני לא מבין גם ממה הממונה חושש.
<חוה ראובני:>
אין משהו אחר פה חוץ מאשר תחרות. הפעם אני מרגישה שאני לא מבינה את אדוני. וכיוון שאני רוצה לספק נוסח כפי שאדוני מבקש, אז אני לא בטוחה מה הבקשה.
<היו"ר איתן כבל:>
אסביר. את מה שאנחנו רואים פה בסעיף, בסופו של עניין יכול המנהל לקחת את הרישיון או לא לחדש רישיון, נכון?
<חוה ראובני:>
אנחנו כרגע מדברים על הקצאה של רישיון, לא על חידוש וגם לא - - -

<אהוד שניידר:>
הקצאה זה כולל חידוש, נכון?

<אבנר פלור:>
כן, גם חידוש.

<אהוד שניידר:>
הקצאה זה כולל חידוש.
<היו"ר איתן כבל:>
סליחה, לא ביקשתי את עזרתך. אני רוצה רק להזכיר. בדיון הקודם כבר עסקנו במנעד הרחב של התהליך, לא עסקנו רק במתן של הרישיון. אני זוכר בדיוק – על ההקצאה. גם הזכרנו את העובדה, שיש שלב שבו הוא יכול גם למנוע חידוש של רישיון, אמת או לא? 
ואז ביקשו עורכי-הדין המכובדים ואמרו: סליחה, אוקיי, לגבי מתן רישיון – בסדר, לגבי לקיחת רישיון - - -
<חוה ראובני:>
אין לקיחה.
<אהוד שניידר:>
אי חידוש.

<חוה ראובני:>
אי חידוש?

<היו"ר איתן כבל:>
אי חידוש. זה אותו דבר.

<חוה ראובני:>
לא לא, לגמרי לא. משפטית זה שונה לגמרי.
<היו"ר איתן כבל:>
אוקיי, יכול להיות. בסדר. זה עניין למשפטנים, ההבדל של המילים, אבל בשורה התחתונה אין לו רישיון. לא משנה, אוקיי, אני מתנצל. כאילו, יורם, סליחה. יורם, לא, מספיק, אני עובר הלאה. אני רוצה הבהרה בעניין הזה.
בבקשה, סעיף הבא. מה אנחנו? 39א – ברור תלונות.
<חוה ראובני:>
	בירור תלונות

	39א.
	המנהל יברר תלונות של צרכנים בדבר פעילותם של בעלי רישיונות לייבוא רכב ושיווקו ויחליט לגביהן, בהתאם להמלצת המועצה המייעצת לייבוא רכב ושיווקו כאמור בסעיף 54.


<היו"ר איתן כבל:>
אוקיי. הערות? קצר.
<אינגריד הר אבן:>
קודם כול, למה רק של צרכנים ולא של עוסקים אחרים בענף? אני לא יכולה להתלונן על האופן שבו יבואן רכב מפעיל את רישיונו? המילה של צרכנים מיותרת, צריך להוריד אותה.
<היו"ר איתן כבל:>
היא צודקת.

<אינגריד הר אבן:>
שנית, אנחנו מבקשים להשאיר שיקול דעת למנהל, שהוא לא יהיה כפוף להמלצות המועצה המייעצת. הוא כמובן יתייעץ, אבל שיקול דעת הוא חייב - - -
<היו"ר איתן כבל:>
זה המלצה.

<אינגריד הר אבן:>
לא, כתוב: בהתאם להמלצה. כביכול הוא כפוף - - -

<היו"ר איתן כבל:>
נכון. המלצה.

<איתי עצמון:>
אם יהיה צורך, נחדד את זה בנוסח. מדובר על המלצה, ברור ששיקול הדעת הוא של המנהל.
<אינגריד הר אבן:>
ואנחנו גם כן ממליצים שהוא יצטרך להתייעץ עם הממונה על ההגבלים.
<היו"ר איתן כבל:>
אה, פה זה בסדר? אוקיי. יש לכם בעיה עם הסיפור הזה של צרכנים, לא צרכנים?
<אבנר פלור:>
כן. היום בעצם הפעולה של המועצה המייעצת - - -

<היו"ר איתן כבל:>
אבנר פלור. חבר'ה, שכחתם שצריך להגיד שמות, כל אחד מדבר פה כאילו הפרוטוקול זוכר אותו משבוע שעבר.

<אבנר פלור:>
אה, אנחנו כולם מכירים אחד את השני. אבנר פלור, אני סמנכ"ל תנועה.

<היו"ר איתן כבל:>
רק הם מתחלפים גם - - -

<לאה ורון:>
הרשם הפרלמנטרי לא מכיר אתכם.

<היו"ר איתן כבל:>
הרשם. גם הדיון משודר, אז ברשותכם.
<אבנר פלור:>
סליחה. בעצם היום עיקר הפעילות של המועצה המייעצת היא בנושא הצרכני. בנושאים שיש ויכוחים או עימותים בין עוסק, בין יבואן למוסך או בין מוסך ליבואן, זה לא במסגרת המועצה המייעצת. 

<היו"ר איתן כבל:>
אוקיי. כל אשר אני מבקש לדעת, שכל תלונה אחרת שאיננה תלונה של צרכנים, יש לה איזה סעיף שמפנה אותה לטיפול.
<חוה ראובני:>
מאחר שהגורמים האחרים שמוסדרים בחוק פועלים במסגרת החוק, ברור שהמנהל מוסמך לפקח עליהם ולאכוף אותם. הצרכנים הם מחוץ למסגרת החוק, ולכן אותם צריך להגיד במפורש.
<היו"ר איתן כבל:>
אוקיי. העניין ברור. ולחדד את זה שמדובר בהמלצה.
<רונן לוי:>
- - - מתקשר. אם יש חשד, מפעילים עלינו חסמים, לצורך העניין. ומדובר על החוק, בדיוק מדובר על הסעיף של התחרות. וזה מה שהוא לא רוצה - - -
<היו"ר איתן כבל:>
זה לא הסעיף הזה. חבר'ה, זה רק בירור תלונות.

<רונן לוי:>
ברור, אני מדבר על תלונות של חסמים. מה שפעם היינו עושים לפי הצו הנוכחי - - -
<היו"ר איתן כבל:>
אבל זה לא פה. אפילו אני מבין את זה. זה לא פה. סליחה, כל עניין החסמים - - -
<רונן לוי:>
איפה זה קיים בתלונות?
<היו"ר איתן כבל:>
עסקנו בדיוק בסעיף 39, שאז רצינו להביא שהממונה, תישמע דעתו בעניין הזה. גברתי, זה לא מספיק לי שאתם רק אומרים: כן, איפה שזה, והוא בדיון. לגבי השאלות האלה, שאלות שאינן נוגעות לצרכנים אלא כל סוגי החסמים האחרים, ארצה אחר כך שתסבירו לי איפה זה בא לידי ביטוי. 
הצבעה

בעד אישור סעיף 39א – פה אחד
סעיף 39א, בכפוף לשינויים, אושר.
<היו"ר איתן כבל:>
אוקיי, 39א מאושר, עם התיקונים הנדרשים.
<איתי עצמון:>
יש הבהרה.
<היו"ר איתן כבל:>
הבהרה, בדיוק. 40, סימן ג'.

<חוה ראובני:>
סימן ג': חובות יבואן רכב מסחרי.

	שירותי תחזוקה

	40.

	(א)
יבואן רכב ישיר ייתן שירותי תחזוקה לכל רכב שהוא מתוצר המיובא על ידו במוסכים בהתאם להוראות לפי סעיף 35(א)(9) .

	
	
	(ב)
יבואן רכב עקיף ייתן שירותי תחזוקה לרכב המיובא על ידו במוסכים בהתאם להוראות לפי סעיף 36(א)(8).


אני למען הסדר הטוב להזכיר, ש-35(א)(9) ו-36(א)(8) טרם הוצבעו.
<היו"ר איתן כבל:>
כן כן, בסדר. בואי תגידי לי, מה אפשר להקריא בלי – בוקר טוב, דוד.
<איתי עצמון:>
את רוצה להסביר לוועדה מדוע הפסקאות האלה לא אושרו?

<חוה ראובני:>
הפסקאות האלה לא אושרו בזמנו, כיוון שאלה הפסקאות שמטילות חובה על היבואנים הישירים והעקיפים. אקריא. בשניהם הנוסח הוא אותו נוסח.
<היו"ר איתן כבל:>
אז בואו נחזור אליהם.
<חוה ראובני:>
שבו נאמר, אקריא את הנוסח, שאחת הדרישות למתן רישיון יבואן זה "הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר לעניין המוסכים למתן אותם שירותים". זה גם ליבואן הישיר, גם ליבואן העקיף.
וכאן עלתה השאלה שהעלה איגוד המוסכים, לאסור על יבואנים להחזיק יותר ממוסך אחד בבעלותם. ולפיכך הוועדה רצתה להקדיש לזה דיון נוסף, ולא הצביעה על הסעיף הזה. 

<היו"ר איתן כבל:>
אוקיי. אז בואו רק שנייה, רק נאזכר את זה, כדי שנראה איפה אנחנו עומדים. עכשיו, אני קורא פה מדוע לא אושרה אותה פסקה. מה שקרה, רונן, כך כתוב, דרש או ביקש להגביל את היבואנים למוסך אחד או שניים בלבד. 

<רונן לוי:>
לאמץ את המלצות ועדת זליכה.
<היו"ר איתן כבל:>
כן כן.

<איתי עצמון:>
למרות שאני מזכיר שהפסקאות האלה לא בדיוק דומות - - -

<רונן לוי:>
- - -
<היו"ר איתן כבל:>
לא משנה.

<דוד ביטן (הליכוד):>
לא קיבלנו את זה למוסך אחד או שניים. אמרנו שצריך להגביל, אבל לא - - -
<היו"ר איתן כבל:>
לא משנה.

<אינגריד הר אבן:>
עלתה הצעה גם - - -
<היו"ר איתן כבל:>
חברים. ומנכ"ל משרד התחבורה אמר שהעניין הזה ייבדק. אתה רוצה להתייחס, אבנר?
<אבנר פלור:>
כן. בדקנו את זה, וגם הועבר אליך, אדוני היושב-ראש, מכתב מיום 7 בפברואר 2016, ואני יכול בתמצית - - -
<היו"ר איתן כבל:>
בבקשה.

<אבנר פלור:>
הבקשה בעצם לחייב מוסך אחד בבעלות, היום ישנם למעלה מ-16 יבואנים. כמו שאמרתי, ישנם למעלה מ-5,000 מוסכים כלליים, לא רק בנושא מכונאות אלא בכלל, מתוכם 600 מוסכים שהם מוסכי שירות של יבואן.
<קריאה:>
מורשה יבואן.

<אבנר פלור:>
מורשה יבואן. מתוך ה-600 האלה, מוסכים שהם בטיפול רכב פרטי, רק 40 הם בבעלות היבואנים. כלומר, מתוך ה-5,000 אחוז אחד זה בבעלות היבואנים.

<דוד ביטן (הליכוד):>
כמה היקף הפעילות במוסכים האלה?
<היו"ר איתן כבל:>
תן לו להסביר, דוד, שאבין.

<אבנר פלור:>
חבר הכנסת דוד, אענה לך.

<דוד ביטן (הליכוד):>
זה לא רק מספר, גם היקף הפעילות. אם יש 500, וב-40 יש 50% מהפעילות, אז זה משמעותי.

<אבנר פלור:>
אענה, בסדר? מבחינת היקף הפעילות, זה נכון שבשנתיים ובשלוש שנים הראשונות של הרכב, נושא של מימוש אחריות וה"ריקולים" מבצעים במוסכי היבואן. זה נכון. עכשיו, היקף הפעילות הכוללת של ה600 מוסכים, כמו שאני אומר, לא כל ה-600 הם בבעלות יבואן, 600 זה מוסכי שירות שמורשה גם יבואן, אחוז גבוה מהטיפולים והתחזוקה מבוצע באותם מוסכים, זה נכון.
<דוד ביטן (הליכוד):>
40? כמה באחוזים?
<אבנר פלור:>
אין לי נתון לומר אחוז, אי-אפשר למדוד אחוז. אני אומר: ישנה כמות, למעלה מ-50% - - -

<היו"ר איתן כבל:>
אז מה ההמלצה שלכם?

<דוד ביטן (הליכוד):>
זה אומר הכול. 

<אבנר פלור:>
לא המלצה, רק אמרתי למה יש קושי לחייב מוסך בבעלות אחת. אז כמו שאמרתי, אלה היו הנתונים הקיימים היום. גם כן מבחינת הבדיקה שעשינו, אני רוצה פשוט להיצמד למסמך שהועבר אליך, אדוני היושב-ראש, בעצם ישנם מקומות שבהם – אני רוצה פשוט את הנימוקים למה יש קושי בזה. מעבר להיבט המשפטי, אני רוצה להתייחס להיבט המקצועי. 
דבר ראשון, אנחנו באים בחקיקה הזו ומטילים על היבואנים הישירים, מטילים עליהם לבצע מימוש אחריות, לבצע "ריקולים", לכלי רכב שמיובאים ארצה גם על-ידי היבואן העקיף וגם על-ידי היבואן הזעיר. כלומר, אנחנו מטילים עליהם מטלות, ומצד שני אנחנו אומרים להם: שמע, אתה לא יכול להקים מוסך או שאתה לא יכול מוסך בבעלותך, מכיוון שישנם - - -
<דוד ביטן (הליכוד):>
אבל אני מתקן גם במוסכים אחרים.
<אבנר פלור:>
תן לי לסיים, אם יהיו שאלות, אענה. זה דבר ראשון.

הנושא השני, ישנם מקומות שיש קושי להקים מוסכים. כמו שאתם יודעים, בעצם הקמת המוסכים, הציוד, המכשור, הדרישות הן על-פי הנחיות יצרן הרכב. לא כל מוסך יכול להקים מוסך כזה שעונה על-פי הנחיות יצרן הרכב.
ולכן אם פה נחייב מוסך אחד בבעלות, עלול להיווצר מצב, וזו דוגמה, במקום שזה לא כלכלי, אז לא יוקם שום מוסך, כי לא יהיה מי שיקים מוסך.

<היו"ר איתן כבל:>
תודה, אבנר. רונן, בבקשה.

<רונן לוי:>
קודם כול, אני מבקש שמשרד התחבורה ישנה את הטרמינולוגיה לעניין שאיגוד המוסכים ביקש. זו הייתה המלצה של ועדת זליכה, זו הייתה המלצה אחר כך של ועדה – ככה, כהערת פתיח.

<יורם בונן:>
זה לא הוצע על-ידי הממשלה.
<רונן לוי:>
דיברת פה הרבה, לא הפרעתי לך, אולי - - - בנימוס.

<היו"ר איתן כבל:>
יורם, יכול להיות שיהיה לי יותר שקט, אוציא אותך פשוט.

<רונן לוי:>
נכון שאתם יותר גדולים, אבל מנומס אתה גם יכול להיות.
<היו"ר איתן כבל:>
בבקשה. רונן, רק תעזוב את המיקרופון, זה מפריע.

<רונן לוי:>
אני מבקש, את הטרמינולוגיה הזו – להפסיק איתה. מי שהמליץ על זה זה ועדת זליכה, אחר כך הוועדה הבין-משרדית, כולל שלדור, זה לא איגוד המוסכים ביקש. הדבר הזה והפרקטיקה של היבואנים נבחנה כבר על-ידי הממונה על ההגבלים העסקיים, וגם דובר שם שהפרקטיקה להגבלת כמות המוסכים היא פרקטיקה פסולה. זה אחד.
שניים, ביקש פה חבר כנסת פרי למצוא משהו שיגביל, ולא לעשות משהו קיצוני של הגבלה של מוסך אחד ליבואן. בדקנו את זה. בדקנו את כל מה שקרה עם שוק הדלק, עם תחנות הדלק, בדקנו את כל שקרה בשוק המזון. אפשר לעשות הגבלה.
רק אתן דוגמה. קודם כול, אפשר לעשות הגבלה, לדעתנו, של 20% בשוק מסוים. אתן דוגמה, בירושלים למשל היום קרסו יש לו מוסך בבעלותו, בסוף החודש הוא יהיה לבד, "רנו" ו"ניסן". אגב, אמות המידה זה לא בדיוק יצרן, כי ל"רנו" ו"ניסן" אין אותן אמות מידה, אלא הם עושים באמות מידה ישראליות. אות דבר "מזדה", "פורד" – רגע, אל תפריע לי.
<דידי רוזנפלד:>
לא הוצאתי מילה.
<רונן לוי:>
אני מכיר קצת את הדברים האלה. "מזדה", "פורד" זה גם מוסך, זה גם אותו מוסך שמקבל שני יצרנים בתוך אותו מקום. אז אמות, בסופו של דבר, מסונכרנות למה שהם צריכים.
עכשיו, אפשר לעשות את זה, הם לא חייבים למכור את המוסכים. אם למשל בירושלים צריך שיהיה ארבעה מוסכים והם יהיו 20%, או שיהיה שניים ויישארו רק 20%, אז הם יקימו עוד מוסך, ויפעיל אותו מישהו אחר אם לא יהיה לו כסף.
ב"טויוטה" בירושלים יש שני מוסכים בזכיינות בלעדית, זה לא של היבואן. ב"קאיה" בירושלים יש גם לא של היבואן, נותנים שירות שם לאנשים. זה אבסורד להגיד שרק כשהבעלות יבואן אפשר לתת שירות. זה מה שאתה אומר.

<אבנר פלור:>
זה לא מה שאמרתי.
<דוד ביטן (הליכוד):>
מה המגמה אבל?

<היו"ר איתן כבל:>
תנו לו לסיים. דקה יש לך.

<רונן לוי:>
"מרצדס" בירושלים לבד. "מרצדס" בירושלים, שוק המוניות לבד. המסחריות לבד. אנחנו, אגב, לא הגבלנו את זה לרכב פרטי: גם משאיות, גם בעלי מוסכי משאיות, שלוקחים להם עכשיו את הזכיינות, רוצים שיהיו להם זכיינויות וגישה לאינפורמציה וגישה ללקוחות. כשלוקחים לך את הזיכיון זה לוקח לך גם את הגישה - - -

<היו"ר איתן כבל:>
אוקיי, רונן, אתה מרחיב באותו עניין כבר.

<רונן לוי:>
לא, אבל אני רוצה גם להגיד: ראשון-לציון, ירושלים – כל האזורים הגדולים, שמה יש להם שליטה - - -

<היו"ר איתן כבל:>
תודה, רונן. דוד.
<דוד ביטן (הליכוד):>
אני רוצה לשאול שאלה, עוד לפני שמשרד התחבורה מתייחס. מה המגמה? לפני עשר שנים, כמה היו מוסכי - - - וכמה היום? היום יש 40 מתוך 600 אתה אומר?
<אבנר פלור:>
יש למעלה מ-5,000 מוסכים כלליים. מתוך ה-5,000 יש 600 מוסכים שהם מורשי יבואן.
<דוד ביטן (הליכוד):>
כמה היה לפני עשר שנים?

<אבנר פלור:>
מבחינת הכמות? הכמות הייתה פחותה מ-600.
<דוד ביטן (הליכוד):>
פחותה.

<אבנר פלור:>
גם כמות כלי הרכב הייתה קטנה.

<דוד ביטן (הליכוד):>
בדיון הקודם – אני נאלץ, לצערי הרב, פה לא לקבל את המלצת משרד התחבורה, כיוון שצריך להבין דבר אחד: הם מייבאים את הרכב, נגישות המידע היא שלהם, החלפים שלהם. יש היום מגמה מאוד גדולה להיכנס לנושא הזה של התיקונים, של המוסכים, מכיוון שזה עלויות מאוד גבוהות וזה שוק מאוד גדול.
נוצר פה סוג של מונופול – מונופול לאותו רכב, לא מונופול באופן כללי – ואנחנו לא יכולים להרשות את זה לעצמנו. אנחנו צריכים לאפשר, והם ימצאו את הפתרונות. באיזה מובן ימצאו פתרונות? יש הרבה מוסכים, שאם יספקו להם את המידע למחשב ואם יספקו להם את הידע, ואם הם יוכלו להשתלם בעניין הזה, הם יוכלו לעשות את אותם תיקונים שעושים במקום אחר. 

אין שום סיבה שחברות הייבוא גם ישלטו על שוק המוסכים. אין שום סיבה. זה פוגע בחופש העיסוק, זה פוגע בחופש התחרות, זה מעלה את המחירים. למה זה מעלה את המחירים? כי אם אני רק יכול לתקן אצלם ולא במוסך אחר, זה באופן אוטומטי מעלה את המחירים. זה מנוגד לרפורמה שאתם בונים אותה.

<היו"ר איתן כבל:>
אוקיי. תודה.

<דוד ביטן (הליכוד):>
הרי הרפורמה היא גם להפחתת מחירים. אז מה זה שווה - - -

<היו"ר איתן כבל:>
תודה, דוד.

<דוד ביטן (הליכוד):>
אין היום חברי כנסת, אז תן לי יותר זמן.
<היו"ר איתן כבל:>
אין לי בעיה לתת לך.

<דוד ביטן (הליכוד):>
אם אתם רוצים להוריד מחיר של אוטו באמצעות היבוא המקביל וכל מיני דברים, ואחר כך לתקן עולה פי שניים, אז מה עשיתי פה? לא עשיתי פה שום דבר.
<חוה ראובני:>
יש סדרה של הגבלות.

<דוד ביטן (הליכוד):>
אז לא הפחתתי את המחיר באופן כללי. לכן אני אומר: בעניין הזה אתם צריכים להגביל במובן מסוים, להגביל את העניין הזה, אין מה לעשות. במיוחד שהמגמה זה להשתלט על הכול.

<היו"ר איתן כבל:>
אני רוצה לחדד את השאלה שלו יותר. תראה, או שעושים רפורמה, ורוצים לעשות רפורמה שהולכת לכל המרחב. ועובדה היא שהיה מי שכבר חשב אחרת ממה שאתם בסוף ממליצים במכתבתם. כי מה הנקודה? הנקודה היא כזאת, שאתה גם רוצה לפתוח את שוק הרכב מחד, לגרום שהרכבים המיובאים שלא דרך היבואן הישיר, יטופלו כמו שצריך. ואתה רוצה גם שתהיה תחרות על הרכבים.
הרי ממה החשש הכבד, וממה גם הדאגה? אתם זוכרים את הדיון שקיימנו, לגבי רכבים מיוחדים – יטפלו בהם, לא יטפלו בהם, מי יטפל הם, לא יטפל בהם? ואנחנו שואלים: למה שלא יתאפשר, בדיוק כמו שאתה פותח, אבנר, את הייבוא, תעשה בדיוק את אותו דבר במוסכים?
<רונן לוי:>
לנהג מונית יש אופציה - - -
<היו"ר איתן כבל:>
רגע, רונן, לא ביקשתי עזרה. אתה רוצה לענות לי עכשיו?

<אבנר פלור:>
אענה בסוף.

<היו"ר איתן כבל:>
אוקיי. כן, בבקשה, שם ותפקיד.
<יעקב אנוך:>
יקי אנוך, נשיא איגוד יבואני הרכב. לחבר הכנסת דוד, ה-600 מוסכים שהוא דיבר עליהם זה לא מוסכים בבעלות יבואן. זה מוסכים עצמאיים, כמו כל מוסך אחר, שיש ביניהם הסכם שירות עם היבואן. אין לו שום שליטה על המוסכים האלה. כל מה שהיבואן עושה, נותן להם את האפשרות, את הידע ואת כל מה שצריך על מנת להקל. זה בדיוק מה שאמרת. מה שרונן מתכוון - - -
<דוד ביטן (הליכוד):>
אני מדבר על בעלות מוסכים, אין בעיה.

<יעקב אנוך:>
אז זה 40 מוסכים. 

<דוד ביטן (הליכוד):>
אז שיוגבל בחוק.

<יעקב אנוך:>
אותם 40 מוסכים, אין להם משמעות בשוק. לטעון שיש להם משמעות בשוק זה טעות, ואגיד למה. רוב העבודה במוסכים האלה היא עבודה באחריות, שמשולמת על-ידי היצרן, לא במונחי תשלום של שוק רגיל אלא במונחי עלות בלבד. היצרן שמשלם תיקוני אחריות לא נותן להרוויח, הוא מספק את החלקים, משלם את החלקים במונחי - - -
<היו"ר איתן כבל:>
יקי. חברים, סליחה, מי שיפריע עכשיו אוציא אותו. חבר'ה, אין לי סבלנות, קמתי על רגל שמאל הבוקר. אוקיי? תודה רבה לכם. יקי, סליחה.

<יעקב אנוך:>
תן לי משפט סיום.

<היו"ר איתן כבל:>
אתן לך משפט לתת סיום. חברים, אפשר להתחיל לדבר כל פעם לעניין? ללא ללכת לי מסביב. בסך הכול פה אני רוצה הסבר – לא בזול, יותר בזול, במחיר עלות. אני רוצה לדעת למה לא יתאפשר שתהיה תחרות חופשית. אתן לך.
<דידי רוזנפלד:>
יתאפשר.

<יעקב אנוך:>
תן לי להשלים.

<דוד ביטן (הליכוד):>
גם בתקופת - - -
<היו"ר איתן כבל:>
דוד, תן לו לענות.

<דוד ביטן (הליכוד):>
למה שלא יעשו את זה עוד מוסכים? תנו להם את המידע.

<יעקב אנוך:>
כי הוא לא יכול. אין לו קשר עם היצרן, היצרן לא חתום מולו על הסכם, והוא לא ישלם לו על תיקון. זה הכול. היצרן קובע למי הוא משלם על התיקון, לא אנחנו קובעים. אין דבר כזה בשום שוק, שהיצרן נותן לכל אחד שעובר ברחוב לתקן תיקוני אחריות.
אני רוצה להדגיש פה, הציג חבר כנסת דוד ביטן את הנושא של נתח שוק. אז בנתח שוק, הנתח שוק של מוסכי היבואן הוא קטן, רובו באחריות, באותן שלוש שנים של האחריות. רובו עבודה עבור היצרן, אין בהם שום שמץ של נגיעה לתחרות החופשית בשוק. והגבלת המוסכים, אחרי שחייבו אותנו בעבר, שיהיה לנו ארבעה מוסכים ברחבי המדינה, היא לא משמעותית.
מעבר לזה, בשום דוח מהדוחות שהזכיר, למעט זליכה, לא מופיעה המלצה לרדת למוסך אחד. אין דוח כזה. הדוח היחיד שזה מופיע זה אצל זליכה, שלא התקבל על-ידי הממשלה. ולכן יש פה עניין, שהוא לא מדבר על המהות של כמות עבודה, הוא מדבר פשוט על לנסות לעשות נזק לאחר. תודה. 

<היו"ר איתן כבל:>
אוקיי. עורך-דין שניידר, שם ותפקיד.

<אהוד שניידר:>
עורך-דין אהוד שניידר מטעם איגוד יבואני הרכב. יש 17-16 יבואני רכב. מבין יבואני הרכב, יש כאלה שיש להם מוסך אחד בבעלותם, יש כאלה שיש להם שני מוסכים בבעלותם או שלושה מוסכים בבעלותם. אין יותר מזה. אז כשחבר כנסת דוד ביטן מדבר על 600 מוסכים, זה לא מוסכים בבעלות יבואני הרכב.
<דוד ביטן (הליכוד):>
זה לא אני, זה הוא אמר, זה הסמנכ"ל.
<אבנר פלור:>
לא בבעלות. רק 40 אמרתי.

<אהוד שניידר:>
יש פה טעות עובדתית. לא מדובר במוסכים בבעלות יבואני הרכב. בבעלות יבואני הרכב יש בין אחד לארבעה מוסכים בסך הכול.

עכשיו, ניקח את הדוגמה של רונן לוי לגבי מוסך של "מרצדס" באותו מסמך שהוא שלח אליך. משנת 2002 הממונה על ההגבלים העסקיים קבע שכל מוסך שרוצה להיות מוסך של יבואן רשאי מכוח החוק או מכוח הצו של הממונה על ההגבלים העסקיים לאכוף את עצמו על יבואן הרכב אם הוא עומד באמות המידה, אני מדבר על מוסכים מורשים.

<היו"ר איתן כבל:>
אוקיי. שורה תחתונה, שניידר.

<אהוד שניידר:>
ל"מרצדס" אין אמות מידה - - 

<היו"ר איתן כבל:>
הבנו, שניידר, שורה תחתונה.

<אהוד שניידר:>
- - מפני שאף אחד לא חשב שזה כלכלי לפתוח עוד מוסך.

<היו"ר איתן כבל:>
אוקיי.

<אהוד שניידר:>
והרעיון שרונן מציין, שיבואן הרכב יקים עוד מוסך – מכוח מה? זאת אומרת - - -
<היו"ר איתן כבל:>
אוקיי, תודה. 

<אהוד שניידר:>
בשביל מה הוא צריך - - -
<היו"ר איתן כבל:>
שניידר, העניין ברור.

<אהוד שניידר:>
בסך הכול יש 40 מוסכים בבעלות היבואן, יש אחוז אחד.
<היו"ר איתן כבל:>
אוקיי, תודה. בבקשה.

<דידי רוזנפלד:>
דידי רוזנפלד, "שלמה SIXT". ראשית, רונן - - - 

<היו"ר איתן כבל:>
דברו אלי.

<דידי רוזנפלד:>
ראשית, הטעו את הוועדה, כי כשיש "מזדה" ו"פורד", לכל אחד יש את אמות המידה שלו, וזה כניסות נפרדות וזה מוסכים נפרדים, אם כי הם נמצאים באותו שטח. זה אחד.
<היו"ר איתן כבל:>
אין ויכוח.

<דידי רוזנפלד:>
שניים, כדי לחסוך - - -
<רונן לוי:>
יש פה מוסך "מאזדה"-"פורד". כניסה אחת.
<דני הולנדר:>
כניסה אחת.

<דידי רוזנפלד:>
אתה לא מוסך יבואן, עד כמה שאני יודע.
<רונן לוי:>
מה זה קשור?

<דידי רוזנפלד:>
אתה מוסך יבואן?

<היו"ר איתן כבל:>
חברים, סליחה.

<דידי רוזנפלד:>
בבעלות יבואן?

<היו"ר איתן כבל:>
דידי.

<רונן לוי:>
אמות מידה.

<דידי רוזנפלד:>
אנחנו מדברים על בעלות יבואן עכשיו. על זה מדובר. הנושא השני הוא עניין של מוסך מומחה. כדי להתקדם ולא להכריח את הלקוח, או למנוע מהמוסך שהוא אינו מוסך מורשה לקבל את כל הפרטים של היבואן, יש את נושא - - -
<היו"ר איתן כבל:>
אוקיי.

<דידי רוזנפלד:>
שבברכה ממשרד התחבורה.

<רונן לוי:>
אפשר להגיב?

<היו"ר איתן כבל:>
אוקיי, תודה. לא, רונן.

<רונן לוי:>
לא, יש פה הטעיות חופשי.
<היו"ר איתן כבל:>
אוקיי. אני חייב לסבול את ההטעיות משני הצדדים?

<רונן לוי:>
אני לא מטעה.

<היו"ר איתן כבל:>
סליחה, אתה אומר: הם מטעים, הם אומרים: אתה מטעה. אז מה אני אמור לעשות?
<קריאה:>
נשמע את הרשות להגבלים עסקיים.

<היו"ר איתן כבל:>
אני צריך להחליט. כולם מטעים הרי.

<רונן לוי:>
לא, אבל יש פה דברים - - -

<היו"ר איתן כבל:>
אתה אמרת. אני את דעתך יודע, זה בסדר.
<רונן לוי:>
אני מציע שתבוא לביקור, תבדוק את הנתונים.
<היו"ר איתן כבל:>
אבל עזוב. אוקיי. בבקשה.

<יונתן צוויקל:>
בוקר טוב, אני יונתן צוויקל, עורך-דין מרשות ההגבלים העסקיים. אנחנו בעיקרון מצטרפים לעמדה של משרד התחבורה. אני לא יודע שיש מגמה של השתלטות, אני לא יודע גם אם הייתה מגמה כזאת, אם היה בה בהכרח משהו פסול.
<דוד ביטן (הליכוד):>
אבל הם יכולים שתהיה מגמה כזאת. הם מחזיקים בכוח, ביידע, בכול, הם יכולים להחליט להשתלט על העניין הזה. אתם צריכים כרשות להגבלים העסקיים לחשוב על האופציה, לא רק על המגמה בפועל.
<יונתן צוויקל:>
זו בדיוק הנקודה. אני חושב שחוק ההגבלים העסקיים הוא בדיוק החוק המתאים לטפל בבעיה כזו, ככל שתהיה בעיה, כיוון שזה חוק שהוא מבוסס, הוא לא קובע איזשהו כלל מאוד מאוד גורף כמו שמנסים לעשות כאן, כלל שעלול חלילה להגביל חופש פעולה של יבואנים באופן שהוא קצת קיצוני, ותיכף אתן דוגמה למה הכוונה, אלא חוק שהולך בזהירות עקב בצד אגודל, בודק את המצב הכלכלי לגבי כל שוק ושוק, והוא החוק המתאים לטפל בסיטואציה הזאת ככל שיש בעיה.
עכשיו, אבנר הזכיר איזשהו משהו שקצת נעלם אולי, וזה החשש שהחובה הזאת עלולה באמת להקשות על יבואנים חדשים להיכנס לשוק. אני עכשיו יבואן חדש, רוצה להיכנס, לייבא רכב חדש לשוק, אין לי הרבה ביזנס להציע למוסכים שלי. אין לי יכולת להבטיח להם, כמו שלמשל מוסך של "יונדאי", שמכר מאות אלפי מכוניות כבר בארץ – אני חדש, אין לי זרם של לקוחות. יכול להיות שאין לי ברירה אלא להקים מוסך משל עצמי, בשביל להתחיל לבסס את המוניטין שלי כמי שגם נותן שירות טוב לצרכן.
<דוד ביטן (הליכוד):>
לא אומרים לך שלא יהיה לך בכלל. זה לא נאמר. לא יודע, אתה הולך לנקודה לא נכונה. אף אחד לא אמר את זה. אנחנו אומרים שיכול להיות שיהיו בבעלותו, אבל צריך להגביל גם את האחוז שזה יהיה. לא אמרנו שלא יהיה בכלל. מה הבעיה עם זה? הדוגמה שלך לא נכונה.
<יונתן צוויקל:>
אוקיי. לגבי הגבלת אחוזים יש בעיה.
<דוד ביטן (הליכוד):>
גם בהיקף שוק וגם בהיקף המספר.
<יונתן צוויקל:>
הגבלת אחוזים יוצרת בעיה מאוד קשה, כיוון שהיא בעצם עלולה ליצור תמריץ שלילי לגדול. ואנחנו בתחרות רוצים לגדול, אנחנו רוצים שכל אחד ינסה לתפוס יותר לקוחות, לתת יותר טיפולים, ולשפר את השירות כדי להגדיל את הכמות.
<היו"ר איתן כבל:>
אוקיי. תודה.

<יונתן צוויקל:>
מילה אחרונה, בבקשה.
<היו"ר איתן כבל:>
בבקשה.

<יונתן צוויקל:>
נאמר פה באיזשהו שלב, אני חושב מר רונן לוי אמר, שהממונה על הגבלים עסקיים אמר איזשהו משהו לגבי הגבלת מספר המוסכים. עד כמה שאני יודע, ואני מלווה את התחום כבר כמה שנים לפחות בשנים האחרונות, אין אמירה כזאת. לא ניתנה תמיכה להצעה מהסוג הזה.
<היו"ר איתן כבל:>
אוקיי. תודה. רונן, אני נותן לך את המשפט האחרון.

<רונן לוי:>
קודם כול, אנחנו מדברים על נתחי שוק, לא אכפת לנו שירצה לפתוח בקריית-שמונה – אז שיפתח. אנחנו מדברים על השווקים. בוא נדבר על שליטה של אזורים. רק לאחרונה נפתח "צ'מפיון" בראשון-לציון, מוסך ענק, בבעלות יבואן, והמוסך הקיים שמה, שהיה בבעלות פרטית, יצא. ורק לאחרונה אותו דבר עם "לובינסקי" בראשון-לציון. ואני מזמין אותך לבוא לדבר קצת - - -
<דוד ביטן (הליכוד):>
מה יש להם בראשון? כולם על ראשון.

<רונן לוי:>
ראשון היום זה שטח גאוגרפי שיש לו נתח שוק גדול. נכון. היום ראשון-לציון שולטת על נתח שוק מאוד גדול, כמו ירושלים, שאנחנו כבר מדברים על נתח שוק של כ-900,000 תושב. ולכן יש להם אינטרס, "לובינסקי" לבד בירושלים, "קרסו" לבד בירושלים, "מרצדס" לבד בירושלים. אלה העבודות. ואנחנו מדברים על עסקים - - -
<היו"ר איתן כבל:>
מה אתה בעצם מבקש?

<דידי רוזנפלד:>
ומי עוצר את האנשים לפתוח מוסך?

<היו"ר איתן כבל:>
דידי.

<דוד ביטן (הליכוד):>
אם אתה מחזיק את כל העבודה, מה הם יפתחו מוסך, בשביל להסתכל על המראה?
<דידי רוזנפלד:>
איך אתה מחזיק את כל העבודה?

<דוד ביטן (הליכוד):>
שיגידו: יש לי מוסך?

<דידי רוזנפלד:>
זה שיש לך מוסך - - -
<דוד ביטן (הליכוד):>
אבל זו אופציה שקיימת.

<היו"ר איתן כבל:>
דידי. בבקשה, רונן.

<דוד ביטן (הליכוד):>
מה יפתחו? על מה? יטפלו ב"סוסיתא"? במה הם יטפלו?

<יונתן צוויקל:>
גם מוסכים לא מורשי יבואן - - - תחרות.

<דידי רוזנפלד:>
זאת אומרת שלא כדאי להם?
<דוד ביטן (הליכוד):>
אז בשביל לטפל ב"סוסיתא" לא פותחים מוסך.

<היו"ר איתן כבל:>
לא, חברים, זו לא שאלה של - - -

<אריה אשד:>
יונתן, אתה לא מכיר את העובדות. אתה מוטה.
<היו"ר איתן כבל:>
דידי, בוא נעשה סדר. בוא קח אתי, איתן יבוא בתור לקוח פרטי, לא הלקוח של - - -
<דוד ביטן (הליכוד):>
אתה לא אומר מה אתה רוצה. אתה לא אומר. אתה צריך לדבר תכלס.

<היו"ר איתן כבל:>
יש לי את הרכב שלי. אין לי יותר מדי. זאת אומרת, אני הולך למוסך היחיד שהוא של היצרן כי אני מפחד, כי אני - - -
<דידי רוזנפלד:>
אבל הוא לא בבעלות היצרן.
<היו"ר איתן כבל:>
אבל שנייה.

<רונן לוי:>
- - - שייסע לירושלים? זה מה שאתה מציע לו. אתה מציע לו שאם יש לו "פיג'ו" בראשון והוא גר בירושלים, שייסע לירושלים אם הוא לא מרוצה. זה מה שאתה מציע לו. אם הוא לא מרוצה מהמוסך, אתה אומר לו: סע לירושלים - - - זה מה שאתה מציע לו.
<דידי רוזנפלד:>
למה אתה לא יכול ללכת לתל-אביב? בתל-אביב יש יותר מאחד.
<היו"ר איתן כבל:>
רונן, אני מבקש שתבהיר את עמדתך, בלי להתווכח.

<רונן לוי:>
אני לא מתווכח.

<היו"ר איתן כבל:>
לא, אתה סתם משוחח שיחת חולין.

<רונן לוי:>
נתנו לך לדבר על סעיף 39. תן לי עכשיו על משהו שהוא המהות שלנו קצת לדבר עליו. מבחינתנו המוסכים, זה הלב של הדבר. ואני מבקש כן, לפחות את ההזדמנות הזו לשכנע אותך, שהדבר הזה הוא נדרש.
היום לקוח בירושלים, שרוצה שירות בשלוש השנים הראשונות שיש לו "רנו" או "ניסן", יש לו רק מוסך אחד. לקוח בירושלים שיש לו "פיג'ו" או "סיטרואן", יש לו רק מוסך בבעלות יבואן.
<דידי רוזנפלד:>
רק לצרכי אחריות.
<היו"ר איתן כבל:>
דידי, מספיק.

<דידי רוזנפלד:>
אבל לא, מטעים פה.
<אינגריד הר אבן:>
אבל זה השוק הרלוונטי.
<היו"ר איתן כבל:>
מה מטעים?

<דידי רוזנפלד:>
רק לצרכי אחריות - - -

<אינגריד הר אבן:>
אחריות זה בדיוק השוק הרלוונטי.
<דידי רוזנפלד:>
לא, אני פשוט - - -

<היו"ר איתן כבל:>
דידי, כל אחד מטעה בתורו.
<רונן לוי:>
- - - מפריע לי, הוא לא מטעה. 

<דידי רוזנפלד:>
אבל מה שצריך - - -

<היו"ר איתן כבל:>
דידי, מספיק.

<רונן לוי:>
אסביר מה זה קשור אליו. אם אתה רוצה לתקן "אופל" בירושלים, יש רק מוסך אחד של "אופל".
<דידי רוזנפלד:>
שהוא לא בבעלות היבואן.
<רונן לוי:>
המוסך עצמו – אה, נכון.

<דידי רוזנפלד:>
לא המוסך ולא הבעלים. בוא, תציג את הדברים נכון.
<רונן לוי:>
נכון, יש זכיין שם.

<דידי רוזנפלד:>
על הדרך כבר ממציא לנו דברים.
<רונן לוי:>
רק דקה. אנחנו רוצים שבנתח שוק גדול, כמו ירושלים, ראשון-לציון, חיפה והקריות – באזורים גדולים שיש שם הרבה לקוחות והרבה מכוניות, ועל זה שלחתי את המכתב, שם תוגבל היכולת שלהם להיות לבד ל-20%. זה גם דבר שמקובל בשוק המזון, עשו את זה בשוק תחנות הדלק.
<דוד ביטן (הליכוד):>
זאת אומרת, בפריפריה לא.
<רונן לוי:>
אין בעיה בפריפריה, לא צריך.

<דוד ביטן (הליכוד):>
לא משנה, אבל ההגבלה היא על כולם.

<רונן לוי:>
אנחנו מדברים על מקומות שבהם יש הרבה לקוחות, נתחי שוק גדולים, שם להגביל אותם. כמו ראשון-לציון, לצורך העניין, שזה כולל את חולון ואת כל האזורים מסביב.

<דוד ביטן (הליכוד):>
באזור, כן, כולל בת-ים.

<רונן לוי:>
את כל האזור.
<היו"ר איתן כבל:>
הטענה שלך, אם אנסה להבין, אתה אומר שהעובדה שיבואן "יונדאי" או לא חשוב איזה רכב, אתה מחויב לבוא אך ורק למוסך - -
<רונן לוי:>
בשלוש שנים הראשונות.
<היו"ר איתן כבל:>
- - בשלוש שנים הראשונות.

<קריאות:>
- - -

<היו"ר איתן כבל:>
סליחה, ביקשתי את עזרתכם?

<רונן לוי:>
לא טענתי שאתה מחויב.
<היו"ר איתן כבל:>
ביקשתי את עזרתכם? אני אומר את זה. אתם אמרתם? 

<דוד ביטן (הליכוד):>
- - - 

<היו"ר איתן כבל:>
אני אומר את טענתו. אתם כבר כל כך לא קשובים, אני מבין שכל מילה פה לוקחת מפה כסף, מעבירה לפה כסף, נותנת לפה כסף, אבל קצת בואו נרגיע. לא נגיע לשום דבר אם כל אחד יקפוץ. כל היום עסוקים פה בהטעיות. כל אחד מסביר לי.
בבקשה, רונן, אני רוצה להבין כדי לחדד את העניין. טענתך, שבשלוש השנים הראשונות, היבואן הישיר, שמחזיק מוסך, בעצם כל העבודה – או רובה, אני לא רוצה להגיד כולה, רובה המכריע - - -
<רונן לוי:>
אם החוק מאפשר, נטיית הלב של הלקוחות כשהם קונים רכב חדש - - -
<דוד ביטן (הליכוד):>
אז מה זה משנה אם אכתוב בחוק - - -

<היו"ר איתן כבל:>
אז איך תפתור לו את נטיית הלב?
<רונן לוי:>
שיהיה יותר מוסכים בבעלות פרטית של זכיינים פרטיים.

<דוד ביטן (הליכוד):>
ואחרי השלוש שנים מה קורה?
<רונן לוי:>
אחרי השלוש שנים, אנשים בדרך כלל – בדרך כלל תקופת הנטישה מתחילה אחרי חמש שנים של מוסכי היבואנים, בגלל - - -
<דוד ביטן (הליכוד):>
אבל רוב העבודה בעצם זה - - -

<רונן לוי:>
זה הולך למוסכים קטנים.
<היו"ר איתן כבל:>
אבל אני שואל אותך שאלה. עברנו לממד פסיכולוגי, עלינו עוד מדרגה. אני מנסה להבין אותה בעצמי, כי מבחינתכם זאת ליבת חוק. 

<רונן לוי:>
נכון.

<היו"ר איתן כבל:>
אני מנסה להבין, איך אתה משכנע אותי לא ללכת למוסך, אתה שומע, שבו הרכב שלי מטופל?
<רונן לוי:>
אני לא רוצה לשכנע אותך, אני רוצה שליבואן עצמו יהיו יותר זכיינים באותו מקום.
<היו"ר איתן כבל:>
זאת אומרת, אתה אומר שיש לו 40 מוסכים, יש לו 600 זכיינים, מה שאתה בעצם אומר לי: למה רק 600? בואו נייצר תחרות בתוך - - -
<רונן לוי:>
זה מה שכתבתי.
<דוד ביטן (הליכוד):>
זה לאפשר לכוחות נוספים – אני הסך הכול מנסה להבין. 

<דוד ביטן (הליכוד):>
אתה לא ברור. אתה צריך להיות יותר ברור.
<רונן לוי:>
זה מה שכתבתי גם לך. כתבתי לך: אנחנו מדברים על זכיינות שלהם. אין לנו בעיה שהם עכשיו יקבלו - - -
<היו"ר איתן כבל:>
סליחה שנייה. אני רוצה להבין פה עוד דבר. אתה בעצם טוען, הרי אנחנו לא עושים את זה רק בשביל לרצות את עצמנו. בסוף אנחנו רוצים לייצר מצב, דוד, שהצרכן הוא זה שנהנה. 

<דוד ביטן (הליכוד):>
נכון.

<היו"ר איתן כבל:>
אתה אומר, שאם 40 – אבנר, אתה עוקב אחרי? - -
<אבנר פלור:>
עוקב.
<היו"ר איתן כבל:>
- - 600-40, אתה אומר: אם נניח יהיו 800, המחיר של התיקון ירד.
<רונן לוי:>
כי בתוך "יונדאי", עכשיו למשל בפתח-תקווה, הם יהיו ארבעה בפתח-תקווה – באזור השרון, לצורך העניין – ארבעה, בהוד-השרון, אז תהיה תחרות ביניהם, בתוך "יונדאי", שיש להם את כל הזמינות לתת שירות הכי טוב.
<דוד ביטן (הליכוד):>
- - -

<היו"ר איתן כבל:>
דוד, אני רץ, אני רוצה להבין.
<זאב פרידמן:>
ומוסך מתמחה לא מספיק לצורך העניין?
<רונן לוי:>
לא לא. אין להם שום זמינות.

<היו"ר איתן כבל:>
אתה אומר שיתאפשר, ואתה אומר לי שכוחות השוק יעשו את שלהם. הרי לא כל אחד יכול, לא כל אחד יש לו את היכולת, אלא שהאפשרות הזו תהיה מונחת.
<רונן לוי:>
נכון.

<היו"ר איתן כבל:>
אתה רוצה שבשלוש שנים האלה - - -
<דוד ביטן (הליכוד):>
שלא גם תהיה השתלטות. הם יכולים להשתלט על השוק. זאת אופציה קיימת.
<רונן לוי:>
אני מדבר כרגע על התחרות האנכית. אנחנו רוצים 20%, כי אנחנו חושבים ש-20% זה נכון, אבל גם אם הסעיף הזה ייכנס ויהיה לפי שיקול דעת של השר לפי האזור, גם יספק אותנו. זאת אומרת, אנחנו אומרים: שייבחן אזור אזור. איפה שיש השתלטות - - -
<היו"ר איתן כבל:>
אוקיי. הבנתי, רונן.

<רונן לוי:>
הבנת מה שאני אומר?
<היו"ר איתן כבל:>
סליחה, שניידר, סגרנו את העסק הזה.

<אהוד שניידר:>
רונן - - -

<היו"ר איתן כבל:>
סליחה, הוא אחד, אתם תראו כמה, דיברתם כולכם. בבקשה, אבנר.

<אבנר פלור:>
בעצם אני רוצה לתת את המענה למה שעלה פה. אין שום קשר בנושא של הבעלות. בעצם איך אנחנו מרחיבים את הכמות של המוסכים מ-600 ל-800, 1,000, 1,200 ויותר. זה בעצם מה שאנחנו רוצים – להגביר את התחרות. 

<דוד ביטן (הליכוד):>
זה לא רק תחרות, זה גם פגיעה בחופש העיסוק, כי ההשתלטות גורמת למונופול. מוסכים ייסגרו בסופו של דבר.
<היו"ר איתן כבל:>
אוקיי. בבקשה.

<אבנר פלור:>
אבל אני רוצה להבין את ההיסטוריה של מה שעשינו ומה אנחנו עושים כאן.
<היו"ר איתן כבל:>
אבנר, בבקשה, לא להפריע.

<אבנר פלור:>
בשנת 2002, אדוני היושב-ראש, הוצא צו מוסכם של הממונה על ההגבלים מספר 50ב. שמה הוא כן נתן את האפשרות לטפל בכל מוסך, לא רק במוסך היבואן. שמה הוא כן, למיטב זכרוני וידיעתי, הוא גם הגביל שהוא לא יכול לחייב אותו לטפל רק בחלקים מקוריים כאלה ואחרים. יש שם אסדרה מסוימת.
למרות האסדרה הזו, אנחנו כבר ב-2016, עדיין מרבית האוכלוסייה, עד חמש שנים או שש שנים, מטפלים באותם 600 מוסכים וזה נכון.

<דוד ביטן (הליכוד):>
זה היתרון שיש להם. צריך לפתוח את היתרון הזה. היתרון קיים פסיכולוגית.

<היו"ר איתן כבל:>
תן לו, דוד.

<אבנר פלור:>
מה שעשינו כאן, הרחבנו וכן לאפשר תחרות, ואגיד כמה דברים שנעשו. אחד הדברים החשובים זה שבעצם נדע בדיוק, אמות המידה שהיצרן קובע ליבואן, הוא אמור למסור את אמות המידה אלינו, וזה מה שכתוב ומפורסם בחוק, וכל אחד יכול לראות. אחד.
שניים, אפשרנו להקים מוסכים מומחים, מוסכים שלא קשורים ליבואן, אבל תהיה להם את האופציה ואת האפשרות, עם ציוד, מכשור, כוח אדם, לטפל באותם כלי רכב. הרי חלק מזה שאני לא הולך לאותו מוסך, כי אין לו ציוד, אין לו מכשור ואין לו כוח אדם מתאים. אז למה שאקח את הרכב שלי, 2016, למוסך שאין לו את כל אלה?
נתנו את הנושא של המוסך המורשה. נתנו גם את האפשרות, וזה מופיע בחוק. אדוני היושב-ראש, חבר הכנסת דוד, זה מופיע גם בחוק, נתנו שהוא מחויב, כשמגיע אליו לקוח, לתת לו את האופציות של החלפים הקיימים: מקורי, תחליפי, ועוד חלפים – זאת אומרת, כן נתנו לו את האפשרויות האלה. 

<היו"ר איתן כבל:>
אוקיי. אני רוצה, סליחה, בואו תקשיבו טוב. כיוון שמדובר בנושא – הבנתי את העניין. אף אחד פה לא צודק. סליחה.
<דוד ביטן (הליכוד):>
צריך לאזן בין האינטרסים השונים.
<היו"ר איתן כבל:>
אף אחד פה לא צודק. צריך, בדיוק כמו שדוד אומר, למצוא את האיזון, ברשותכם. קודם כול, אנחנו רוצים שתהיה תחרות, אבל אנחנו לא רוצים גם שתהיה פגיעה.
<דוד ביטן (הליכוד):>
כבוד היושב-ראש, זה לא רק תחרות. האפשרות של מונופול יכולה לפגוע בחופש העיסוק של הרבה מאוד אנשים - - -
<היו"ר איתן כבל:>
אוקיי. הכול נכון. 
<איתי עצמון:>
- - - משרד המשפטים. אם אדוני רוצה.

<דוד ביטן (הליכוד):>
לא, זה לא שייך למשרד המשפטים, תאמין לי. מה הקשר למשרד המשפטים?

<היו"ר איתן כבל:>
היתרון הוא שאני לא רוצה. סליחה, אדוני המנכ"ל, אני מציע, כמו שאנחנו עושים בדברים אחרים ובמקומות אחרים בהצלחה, ואני מניח שיהיו עוד כמה נקודות לאורך החוק שנצטרך לעשות את זה, אעשה דיון סגור אצלי, נתחבט ביחד איך אנחנו מוצאים את נקודת האיזון. אנחנו רוצים שתהיה כאן - - -
<דוד ביטן (הליכוד):>
איזושהי פשרה.

<היו"ר איתן כבל:>
אני לא מחפש – אני רוצה לנסות להגיע לנקודה של מה הכי נכון. ברור העניין הזה? זאת אומרת, אין כאן איזו אמת מוחלטת, בוא נגיד את האמת. אין כאן עכשיו, כל אחד פה, אתה מסתובב עם פלס מים וכל אחד – הקשבתי למה שרונן אומר, איך אומרים, אני מקשיב לתאוותו, כמו שהקשבתי לתאוותם של היבואנים בעניינים אחרים, וכל אשר הוא למצוא את נקודת האיזון.
רק דבר אחד אני מבקש: הסיפור הזה של נתונים מדויקים או לא מדויקים – תפסיקו עם זה, זה מביך. אתם מביכים את עצמכם בשיח הזה. הרי זה לא עכשיו פה פרשנות על איזה סעיף משפטי. זה הרי או או: או שזה קיים או שזה לא קיים. אז בבקשה, אל תעמידו אותי במצב מביך.
<דוד ביטן (הליכוד):>
אני רוצה להדגיש, נוסף למה שאמרת.
<היו"ר איתן כבל:>
לא, לא על זה אני מדבר. אני מדבר בכלל לגבי נתונים. כל אחד אומר: בירושלים יש, בתל-אביב יש. אל תעמידו אותי בצורה - - -
<דוד ביטן (הליכוד):>
אנחנו לא יכולים גם לדעת, אין לנו את הנתונים.

<היו"ר איתן כבל:>
אין לי כלים, אני גם לא מתיימר. בסוף הגורם המקצועי מבחינתי זה משרד התחבורה. זה הגורם המקצועי. ולכן אני פונה לגורם המקצועי מבחינתי, הוא זה שאמור לתת לי את הייעוץ שעל פיו אני אמור לפעול. דוד, משפט אחרון.
<דוד ביטן (הליכוד):>
אני רוצה רק להוסיף דבר אחד קטן. אנחנו לא מוכנים, אני אומר את זה לדעתי גם בשם היושב-ראש, להעביר את הכול למשרד התחבורה, באופן הזה שהוא יעשה לפי מיטב הבנתו. אנחנו רוצים שיהיה לזה ביטוי בחוק. וזה מה ששלחנו אתכם, להביא לנו את האיזון הנכון בחוק. לא זה שאתה כסמנכ"ל בודק ומתמרן את העסק כדי שזה יהיה בסדר. זה לא מספיק לנו במקרה הזה.
<היו"ר איתן כבל:>
תראו, הייתה לנו בעיה הרבה יותר גדולה בנושא אחר, חוק הביצים.
<דוד ביטן (הליכוד):>
נכון.

<היו"ר איתן כבל:>
לאין שיעור יותר מורכב, יותר מסובך. וברוך השם, כשיושבים וחושבים, ומתברר לפעמים שלכולנו יש גם שכל אם אנחנו מתאמצים. וכל הגורמים הצליחו להוציא מתחת ידם באמת פתרון לבעיה מאוד קשה, מאוד סבוכה, גם ברמות המשפטיות. 

<דוד ביטן (הליכוד):>
נכון.

<היו"ר איתן כבל:>
וברוך השם, הצלחנו לתת מענה לשאלה הזו.
<דוד ביטן (הליכוד):>
למרות התנגדות משרד המשפטים.
<היו"ר איתן כבל:>
לא, גם משרד המשפטים נרתם.

<דוד ביטן (הליכוד):>
בסוף הסכימו, בסוף הסכימו.

<דרור וגשל:>
אנחנו מוכנים להירתם גם כאן.

<היו"ר איתן כבל:>
אבל לא, אל תגיד את זה פה.

<דרור וגשל:>
- - - אבל יש פתרון שנתנו כבר בחוק, פשוט לא הגענו - - -
<דוד ביטן (הליכוד):>
לא קיבלנו את הפתרון בחוק הזה.

<חוה ראובני:>
לא ראיתם את הסעיפים הרלוונטיים.
<דוד ביטן (הליכוד):>
תתאמץ יותר. תתאמץ יותר הפעם.
<היו"ר איתן כבל:>
לגבי סעיף 39, שדנו בו קודם, אני רוצה להבהיר, כי גם אותו ארצה לעשות בשיח סגור, אם אפשר אפילו השבוע. אגיד לכם מה אני מבקש, כדי שהדברים יובהרו. ההתייחסות שלי זה בדיוק ממקום שאתם תיארתם. אתם פתחתם את כל העניין הזה, ובדיוק מה שאני אומר לך, גברתי היועצת המשפטית, הבנתי בדיוק מה שנאמר. 
אני בסך הכול מנסה למצוא את השורה שיודעת לחדד, בלי לשלוח אותי, להגיד לי: כן, אבל הוא אומר, וזה מובן. עצם העובדה שיש כאן אנשים עם סיבות, שהם רוצים או לא רוצים להבין את הדברים, אז ראוי לחדד את הנקודה הזו, מה קורה כשיש החלטה שלא נותנים לך או לא מחדשים, בשורה התחתונה זה מבחינתי אותו מצב. בסך הכול אפשר במחשבה למצוא את החידוד הזה שיודע להסביר את הדברים, אבל לתת את זה קצת לפני שנעשה פעולה כזו קשה. אין לי ספק שהכול ברור. רונן, סיימתי את הפרק הזה.
<רונן לוי:>
משפט אחרון.

<היו"ר איתן כבל:>
לא, רונן, אמרת הרבה משפטים אחרונים היום. לא, אין, נגמר. אתה יכול להכניס את זה במשפט אחר. רונן, די, מספיק.

<איתי עצמון:>
סעיף 40 עוד לא מאושר.

<היו"ר איתן כבל:>
אוקיי, 40 לא מאושר, בואו נתקדם.

<דרור וגשל:>
אדוני, רק לגבי הדיון שאתה רוצה לערוך, אתה יכול רק לחדד לנו - - - 

<היו"ר איתן כבל:>
אבל למה פה?

<דרור וגשל:>
שנוכל לבוא לדיון מוכנים.
<היו"ר איתן כבל:>
אז זה הדיון בתוך הדברים.

<דוד ביטן (הליכוד):>
שמעת את הדברים.

<דרור וגשל:>
עדיין לא הבנתי מה הבקשה, מה אנחנו צריכים לבחון. האם להגדיל - - -
<היו"ר איתן כבל:>
אני רוצה לשקול, יחד אתכם, כאנשי - - -

<עוזי יצחקי:>
הצגנו - - - 
<היו"ר איתן כבל:>
סליחה.

<דרור וגשל:>
אני רק רוצה להבין - - -

<דוד ביטן (הליכוד):>
נדבר בדיון הסגור.

<היו"ר איתן כבל:>
אתם אנשי המקצוע? אתם אמורים לתת את - - -
<דוד ביטן (הליכוד):>
שמעת את - - - 
<היו"ר איתן כבל:>
שמעתי את הדברים פה. אני רוצה למצוא את נקודת האיזון.
<דוד ביטן (הליכוד):>
רוצים משהו איזון, אבל בחוק, לא זכות לאיזה פקיד כזה או אחר, לא משנה מה סמכותו, שהוא יעשה את הדברים.
<אבנר פלור:>
לא, רק לא הבנתי למה לא מאשרים את סעיף 40. מה זה קשור לכל – אבל בסדר, אני פשוט לא מבין. זה לא מתקשר אבל.
<איתי עצמון:>
סעיף 40 מפנה - - -

<אבנר פלור:>
כן, אבל זה לא מתקשר למוסך בבעלות.
<היו"ר איתן כבל:>
לא, אבל זה הפניות.

<דוד ביטן (הליכוד):>
לא לא לא, זה שירותי תחזוקה.
<היו"ר איתן כבל:>
שנייה. סליחה, אבנר, הייתי פה כשדיברנו על זה. קראנו את סעיף 40, התחלנו את ההקראה שלו. הסתבר שהוא מסתמך על סעיף 35 ו-36.
<דוד ביטן (הליכוד):>
זה על אותם עניינים שאז - - - 

<היו"ר איתן כבל:>
ואז לא אושר הסעיף הזה. התחלנו את הדיון עכשיו. הבנו, התקדמנו.

<איתי עצמון:>
בגלל שעלה הנושא של הגבלת הבעלויות.
<היו"ר איתן כבל:>
סליחה, אבנר, התקדמנו.

<דוד ביטן (הליכוד):>
אגיד לך למה הוא מתכוון. הוא מתכוון לזה ש-(8) ו-(9) זה הסעיפים שדיברנו. כמובן, כפוף לאישור שלהם כפי שנאשר. אז לכן אין שום בעיה לאשר את זה בהסתייגות הזאת.
<אבנר פלור:>
אני גם חושב.

<היו"ר איתן כבל:>
אדוני היועץ.

<איתי עצמון:>
אין מניעה לאשר אותם כך. כך או כך הם מפנים לסעיפים - - - 
<היו"ר איתן כבל:>
בכפוף - - -

<דוד ביטן (הליכוד):>
כן, שהסעיפים האלה, עוד לא סיימנו.

<היו"ר איתן כבל:>
אוקיי.

<איתי עצמון:>
ההוראות המהותיות שייקבעו בהן - - -
<דוד ביטן (הליכוד):>
אבל אנחנו שומרים לעצמנו את הזכות לבטל את סעיף 40 - - -
<היו"ר איתן כבל:>
אוקיי. חברים, אגיד את זה ככה: אביא את זה לאישור, בכפוף כמובן - - -
<דוד ביטן (הליכוד):>
אפילו נגיד רוויזיה, על מנת שהאישור - - - 

<היו"ר איתן כבל:>
ואם נידרש, נעשה רוויזיה. 

<אהוד שניידר:>
אפשר לדבר על סעיף 40, אם כך?
<היו"ר איתן כבל:>
כן כן.

<דוד ביטן (הליכוד):>
כן. אין בעיה, ננסח את זה. אבל אם נידרש לתקן, נעשה רוויזיה. בסדר?

<אבנר פלור:>
כן. הבנתי.

<לאה ורון:>
עכשיו מדברים על סעיף 40(א).

<דוד ביטן (הליכוד):>
אפשר להצביע על זה לדעתי.

<היו"ר איתן כבל:>
קודם כול 40.

<דוד ביטן (הליכוד):>
40.

<היו"ר איתן כבל:>
בבקשה.

<דוד ביטן (הליכוד):>
אה, זה לא סיימת? פשוט הגעתי מאוחר.

<היו"ר איתן כבל:>
בבקשה.

<אהוד שניידר:>
סעיף 40(א) מטיל על יבואן רכב ישיר את החובה לטפל בדגמי רכב שלא הוא ייבא לישראל. אמרנו בדיונים הקודמים, לקחנו את "טויוטה" לדוגמה, שיש 90 דגמי "טויוטה", מתוכם היבואן הישיר מייבא 15 דגמים. ובסעיף הזה מטילים על היבואן הישיר את החובה לטפל בדגמים שיובאו על-ידי ייבוא מקביל.
והשאלה שלי אל היושב-ראש, אל משרד התחבורה: מה אם היבואן הישיר לא יודע לטפל באותו דגם רכב שיובא על-ידי יבואן מקביל? הוא לא יודע. הוא לא עבר הכשרה לדגם הרכב הזה.
<היו"ר איתן כבל:>
העניין ברור. תקשיב, אני רוצה להזכיר. תראה, אם אנחנו דוחים את העניין הזה, בוא נקפל את החוק, חבל על הזמן, מה בזבזתם לי את הזמן עד עכשיו. עורך-דין שניידר, אני מכבד אותך, תכבד אותי. השאלה שלך לא מכבדת אותי. אתה לא מכבד אותי עכשיו. כאילו מה? מה אנחנו דנים פה? מה החוק? אתה יכול להגיד לי את הדבר הבא: בוא, תן לי פתרון טכני כדי לתת מענה. 
אם אתה אומר לי, כאילו עכשיו נחתת מהמאדים וגילו סימני מים, והסתבר שיש עוד מישהו במאדים חוץ מהמים הזה, ואתה יורד לי, אתה מספר לי את זה – בלי זה שאומר שאפשר לייבא רכב בכל מעגל שהוא, מזעיר, ממקביל, מאישי – יש מעטפת שיודעת לתת את כל המענה לשאלות האלה.
<רונן לוי:>
רק תבין מה אנחנו עוברים.

<אהוד שניידר:>
אני רק רציתי, אדוני, לומר - - -
<היו"ר איתן כבל:>
אבנר, מה התשובה שלך?

<אבנר פלור:>
מה שהתשובה שלך.
<היו"ר איתן כבל:>
תודה רבה.

<אבנר פלור:>
לא, בסדר, אמרת את זה - - -

<היו"ר איתן כבל:>
דיברנו על זה. תגיד לי, מה אתה חושב, כל פעם תבוא לי בלופ. כאילו, אולי נרדמתי, אולי לא שמתי לב?
<אהוד שניידר:>
לא, לא בלופ, אבל אני רוצה להפנות - - -

<דוד ביטן (הליכוד):>
אם זה היה ב-07:00 בבוקר.

<היו"ר איתן כבל:>
אני ב-07:00, בבוקר כבר אחרי שאתה מכין את הסנדוויצ'ים, אתה כבר ערני לגמרי.
<אהוד שניידר:>
אני רוצה להפנות את תשומת לב היושב-ראש לעובדה, שהחוק מטפל גם באפשרות שיבואן עקיף ייבא תוצר שאיננו מיובא על-ידי יבואן ישיר.
<איתי עצמון:>
דגם, אתה מתכוון.
<אהוד שניידר:>
לא, תוצר. יש אפשרות שיבואן עקיף ייבא תוצר שאיננו מיובא על-ידי יבואן ישיר. הוא היבואן העקיף מייבא תוצר כזה. ובמקרה הזה, החוק יודע להטיל עליו, על אותו יבואן עקיף, את האחריות לטפל בתוצר ובדגמים שהוא עצמו ייבא – על היבואן העקיף.

לכן אני סבור שגם במקרה הזה, שיבואן ישיר לא יודע לטפל בדגמי רכב שיובאו על-ידי יבואן עקיף, שאותו יבואן עקיף יטפל בהם. מה לא הגיוני - - - 
<היו"ר איתן כבל:>
אבל שניידר - - -

<אהוד שניידר:>
מה ההיגיון בלהטיל על יבואן ישיר לטפל בכלי רכב שיובאו על-ידי יבואן עקיף. שהיבואן העקיף יטפל בהם.
<היו"ר איתן כבל:>
אבנר, אני רוצה שתבהיר את זה, מסיבה פשוטה: כבר דנו בזה, אפילו הרחבנו בשאלה הזאת, ואפילו נשאלו אותן שאלות ונתנו את אותן תשובות. אבל אדוני ייתן שוב את התשובה.
<אבנר פלור:>
כן. אז כמו שאמרנו, חלק מהחסמים של הייבוא העקיף/מקביל זה זה שהיצרן בעצם לכאורה חוסם את הליך הייבוא הזה. והקושי של אותם דילרים לחתום על אותם הסכמים זה מכיוון שהיצרן לא מתחייב לתת מימוש אחריות ו-recall לאותם כלי רכב שלא מיובאים ישירות על-ידי היבואן הישיר.
לכן מה שעשינו כאן, בעצם הטלנו את החובות של מימוש האחריות ו-recall על היבואן הישיר. במקרה שזה תוצר שלא קיים פה, ממילא אין פה בעיה ואין פה חסם, אין פה שום חסם, כי ממילא היצרן הזה לא קיים פה, אז אין בעיה. איפה הבעיה? כשיש פה נציג של היצרן שנמצא וקיים פה.
<היו"ר איתן כבל:>
מאה אחוז. דורון, אם אתה רוצה לדבר, אז תתקרב לפה. שם ותפקיד לפרוטוקול.
<דורון שורר:>
דורון שורר מקבוצת "אוטומקס". באתי פה עם קבוצת "אוטומקס". רציתי להפנות את תשומת לבך, אדוני היושב-ראש, שמה שעורך-דין שניידר, זו אחת השיטות הידועות בהגבלים עסקיים, על-ידי ניהול הקרטל באמצעות מישהו שבחוץ לארץ, שלחוק הישראלי אין שליטה עליו. כלומר, על-ידי מערכת היחסים בין היבואן הרשמי ליצרן בחו"ל הם בעצם מתנים למשל: לא תינתן אחריות למכוניות אלא בארצות-הברית. ואז כשמביאים את האוטו לכאן - - -
<היו"ר איתן כבל:>
העניין ברור.

<דורון שורר:>
זאת אומרת, זו דרך קלאסית לניהול קרטל, ואני חושב שצריך לדחות את זה מכל וכל.
<היו"ר איתן כבל:>
אוקיי, תודה. מה שאתה אומר, אבנר, ואני מסכם את העניין, את הסיכום שאמרנו גם בפעם הקודמת: כל רכב שיש לו כאן נציג, זאת אומרת נציג במובן הזה שנציגות, של אם זה "יונדאי" - - -
<קריאה:>
היבואן הישיר.

<היו"ר איתן כבל:>
היבואן הישיר. הוא יודע להרים טלפון והוא יודע לעבוד מול המערכות בחו"ל.

<לאה ורון:>
מול היצרן.

<היו"ר איתן כבל:>
מול היצרן. אם לא, נמצא את עצמנו, שתמיד יימצא שבדיוק ברכב המסוים שהבאת, החלף הזה אין אותו או כל מיני עניינים מן הסוג הזה, שאנחנו יודעים לייצר חסמים ובעיות. אני לא מקבל את זה, נאשר את הסעיף כמו שהוא. סליחה, שניידר.
<אהוד שניידר:>
מילה אחת.

<היו"ר איתן כבל:>
לא. עורך-דין שניידר, אתה יודע מה ההבדל? ההבדל שלנו הוא להחליט ולהצביע. אמרתם את הדברים שלכם מעל ומעבר, סיימתי את התהליך הזה. נצביע כמובן על סעיף 40(א).

<איתי עצמון:>
וגם (ב)? 40(א) ו-(ב)? 

<היו"ר איתן כבל:>
(ב) יש למישהו - - -

<איתי עצמון:>
(ב) זה כל ההסדר.
<היו"ר איתן כבל:>
בדיוק. אוקיי. נצביע על 40(א) ו-(ב), כשאנחנו קובעים, אני מזכיר, שעל הסעיפים האלה אפשר ותהיה - - -
<איתי עצמון:>
ככל שיהיה צורך בהתאמות - - -
<היו"ר איתן כבל:>
ככל שיהיה צורך בהתאמות או אפילו ברוויזיה בהתייחסות לסעיפים המופיעים כאן, 35 ו-36, זה יובא לכאן. מי בעד? ירים את ידו.

הצבעה

בעד סעיף 40 – פה אחד
סעיף 40 אושר.

<היו"ר איתן כבל:>
סעיף 40 (א), (ב) אושר. 41.
<חוה ראובני:>
	אספקת מוצרי תעבורה 

	    41.
	(א)
יבואן רכב ישיר יספק מוצרי תעבורה לכל רכב מתוצר המיובא על ידו לצורך תחזוקת הרכב ושמירה על תקינותו, לתקופה כאמור בסעיף 35(א)(3) – זה שבע שנים מיום המכירה לצרכן.

	
	
	(א1)
יבואן רכב עקיף יספק מוצרי תעבורה לרכב המיובא על ידו לצורך תחזוקת הרכב ושמירה על תקינותו, לתקופה כאמור בסעיף 36(א)(3) – אותן שבע שנים.

	
	
	(ב)
יבואן רכב ישיר ויבואן רכב עקיף יספקו מוצר תעבורה של דגם רכב שיובא על ידם, בתוך שבעה ימים מיום קבלת ההזמנה.

	
	
	(ב1)
על אף האמור בסעיף קטן (ב), יבואן רכב ישיר רשאי לספק מוצרי תעבורה בתוך 14 ימי עבודה מיום קבלת ההזמנה, ובלבד שמדובר במוצר תעבורה לרכב מדגם שאינו מיובא על ידו.

	
	
	(ג)
הוראות סעיפים קטנים (ב) ו-(ב1) לא יחולו אם הוכיחו יבואן רכב ישיר ויבואן רכב עקיף כי עשו כל שביכולתם לספק מוצר תעבורה ללקוח במועדים האמורים באותם סעיפים קטנים תוך נקיטת כל האמצעים הדרושים להזמנת מוצר התעבורה מכל מקור שממנו ניתן להשיגו באותה עת, וכי לא הייתה להם שליטה על העיכוב באספקה, ובלבד שהעיכוב באספקה לא יעלה על 45 ימי עבודה.


<היו"ר איתן כבל:>
תודה, גברתי. משפט וחצי להבהיר. אנחנו מבינים, אבל בכל זאת.
<חוה ראובני:>
טוב, כאן אנחנו מדברים על החובה של אספקת מוצרי תעבורה, חלקי החילוף למיניהם, כאשר העיקרון הוא שיבואן רכב, כמו לכל אורך הפרק הזה, יבואן רכב עקיף אחראי לכל חלקי החילוף לכל כלי הרכב שנמצאים בארץ מאותו תוצר. יבואן רכב עקיף אחראי לגבי הרכבים שמיובאים על ידו. יש כאן לוחות זמנים, כאשר מדובר על שבעה ימים - - -
<היו"ר איתן כבל:>
הראשון, רק להגיד לך, זה ישיר.
<חוה ראובני:>
כן, סליחה.
<לאה ורון:>
כן, בא' אמרת עקיף ולא ישיר.
<חוה ראובני:>
סליחה, אני מתנצלת.

<היו"ר איתן כבל:>
לא משנה, הבנו.

<חוה ראובני:>
עכשיו מדברים על לוחות זמנים למתן השירות הזה. לגבי שני סוגי היבואנים, כאשר מדובר בדגם שהם ייבאו אותו, יש להם חובה לספק את המוצר בתוך שבעה ימי עבודה.
עכשיו, כאשר מדובר על יבואן ישיר שמספק מוצר תעבורה לדגם שהוא לא מייבא, ברוח הדברים שנאמרו פה כבר קודם, אז הוא מקבל אורכה של 14 ימי עבודה ולא שבעה ימים, אם הוא בדגם שהוא לא מייבא.
ועדיין יש עוד החרגה, אם הוא לא מצליח, והוא מוכיח שהוא עשה כל מאמץ ולא הצליח לעמוד בזמנים, והוא השתדל ונקט בכל האמצעים ולכל מקור וכו', נותנים לו אורכה עד 45 ימים – ימי עבודה, שזה כמעט חודשיים.

<היו"ר איתן כבל:>
תודה. כן.
<איתי עצמון:>
אם תוכלי להזכיר לוועדה, מה יהיה דינו של יבואן רכב זעיר לעניין הספקת מוצרי תעבורה.
<חוה ראובני:>
אני צריכה להזכיר לעצמי, סליחה.
<איתי עצמון:>
בעצם הסעיף מתייחס ליבואנים ישירים ועקיפים.

<היו"ר איתן כבל:>
למה צריך?

<איתי עצמון:>
לא, אני רוצה לדעת מה הדין לגבי - - -

<היו"ר איתן כבל:>
לא, לא הבנת. אני אומר: למה שתהיה הבחנה? הרי כל יבואן מכל סוג שהוא אמור להיכנס לתוך - - -
<איתי עצמון:>
יבואן רכב ישיר אמור לספק מוצרי תעבורה לכל רכב מתוצר המיובא על ידו. וכאן נכנס גם היבואן הזעיר, מכיוון שיבואן זעיר רשאי בכלל לייבא רק רכבים - - -
<חוה ראובני:>
יבואן זעיר מייבא לפי החוק רק כאלה שיש להם תוצר שיש לו יבואן ישיר בארץ.
<היו"ר איתן כבל:>
נכון.

<חוה ראובני:>
למעט במקרים שהשר קובע בתקנות, ואז באותן תקנות כמובן יצטרך להיות - - -
<דוד ביטן (הליכוד):>
ויבואן אישי, אם הוא מייבא ייבוא אישי, מה קורה עם זה?
<חוה ראובני:>
אותו דבר.

<דוד ביטן (הליכוד):>
אותו דבר?

<חוה ראובני:>
ייבוא אישי גם כן, זה רק מתוצר שיש לו - - -
<איתי עצמון:>
אבל סעיף קטן (ב) מתייחס לדגם. סעיף קטן (ב) קובע כי יבואן רכב ישיר ויבואן רכב עקיף יספקו מוצר תעבורה של דגם רכב שיובא על ידו.
<חוה ראובני:>
זה לגבי לוחות הזמנים, השבעה ימים.

<איתי עצמון:>
אז מה יהיו לוחות הזמנים לגבי יבואנים זעירים?
<דידי רוזנפלד:>
תתחיל בחובה.
<חוה ראובני:>
כיוון שהם ת"פ הדגם - - -

<דוד ביטן (הליכוד):>
אומרים שהחובה חלה.
<חוה ראובני:>
אם זה דגם שהיבואן הישיר לא מייבא, אז יש להם ה-14 יום. (ב1) לא מדבר על רכב שייבא יבואן עקיף, הוא מדבר באופן כללי מדגם שהוא לא מייבא.
<היו"ר איתן כבל:>
זאת אומרת, יש לנו כאן שניים. את הרכבים שיש אותם פה, אז לא צריכה ולא אמורה להיות בעיה. ויש את הרכבים שכל אחד מהאישי, העקיף והזעיר מייבא, שאין אותם בהכרח כאן, אז יש לו תוספת נוספת, ויש לו עוד תוספת אם הסתבר - - 
<איתי עצמון:>
יש סיבות מיוחדות.

<היו"ר איתן כבל:>
- - סיבות מיוחדות, בנמל פקק, לא יודע מה, אז יש לו. אוקיי. בבקשה, שניידר. שם ותפקיד. זה שאני זוכר את השם שלך זאת מחמאה. שם ותפקיד.
<אהוד שניידר:>
אהוד שניידר, עורך-דין מטעם איגוד יבואני הרכב. בתחילת הדיונים על החוק, אמר לנו אבנר - - -
<היו"ר איתן כבל:>
רק תזכרו מילה. שאלתי את היועץ באוזן, כמה זמן דנו בסעיף הזה בקדנציה הקודמת, כדי לדעת אם אני נדרש לזה ארוכות או קצרות. בבקשה. כי זה כבר נוסח מתוקן.
<אהוד שניידר:>
אז אני מניח שעורך-דין עצמון יזכור, שכאשר הגענו לדון בפן הפלילי של סעיפים 40 ו-41 אז הייעוץ המשפטי אמרו - - -
<איתי עצמון:>
הייעוץ המשפטי של משרד התחבורה.

<אהוד שניידר:>
לא, של משרד המשפטים. עורכת-דין בגין אמרה, שאם רוצים לטפל בפן הפלילי צריך לטפל בו פה. ואני מגיע לזה. למה אני מתכוון? בסעיף 41(ג) כתוב: מכל מקור שממנו ניתן להשיג באותה עת את מוצרי התעבורה. זאת אומרת, מטילים על היבואן הישיר לא להשיג את מוצר התעבורה מהיצרן אלא מכל מקור שהוא.

עכשיו, אמר לנו אבנר פלור בתחילת הדיונים: למה מוצדק להטיל בכלל על היבואנים הישירים את כל החובות שמטילים? כי יש להם קשר ישיר עם היצרן. אז נכון, יש לנו קשר ישיר עם היצרן, אבל אין לנו קשר ישיר עם כל מקור שהוא. הקשר היחידי שיש לנו זה הקשר עם היצרן. אז למה אנחנו, היבואן הישיר - - -
<היו"ר איתן כבל:>
העניין ברור. אבנר, בבקשה.

<אהוד שניידר:>
רגע, סליחה. עכשיו, אני אומר, יכול להיות - - -

<היו"ר איתן כבל:>
מה, אתה עכשיו מפרשן את עצמך?

<אהוד שניידר:>
לא, יש עוד סעיפים, יש עוד דברים.

<היו"ר איתן כבל:>
אוקיי. בבקשה.

<אהוד שניידר:>
יכול להיות שאנחנו פונים אל יצרן הרכב ואומרים לו: תראה, דגם רכב שאנחנו לא מייבאים הגיע לארץ, אנחנו מבקשים בבקשה שתספק לנו מוצר תעבורה – במקרה הטוב הוא מספק לנו. עובדתית, יש מקרים שאומר יצרן הרכב: אין לי את המוצר הזה, ואני יכול אולי לספק לך אותו עוד חודשיים. וזה מה שהוא אומר לי. ואני מוכיח את זה למשרד התחבורה. עדיין, לפי החוק, אני עובר עבירה פלילית, מכיוון שעברתי את אותם 45 ימים.
<היו"ר איתן כבל:>
עורך-דין שניידר, העניין ברור. כן. 

<אבנר פלור:>
העניין הוא שאתה רוצה - - -
<היו"ר איתן כבל:>
יש כאן שתי נקודות. לא, אני מתנגד לפתוח את הסעיף הזה לגמרי. הוא אומר עכשיו שיקולים על השיקולים. מה אני מפחד מהדיונים האלה, יורם ושניידר? תראו, הרי גם בדיון הקודם, אני מניח, הבעיות האלה צצו ועלו. נכון?

<איתי עצמון:>
ברור.

<היו"ר איתן כבל:>
עכשיו, כשהתחלתי לקרוא את הסעיף, אמרתי: זה הסעיפים האלה שאין להם סוף. זה תמיד הסעיף של 99 מקבל ו-99.1 כבר לא מקבל. אבל למה לא אקבל? אז אתה מייצר החרגה על החרגה על החרגה שאין לה סוף.
מה שאני מנסה לייצר מצב, אתה יודע, אני לא יכול עכשיו לראות את עצמי במצב – תגידו לי אתם – שהחוק יודע לטפל בכל מקרה של אבן שנפלה מהמאדים ופגעה באוטו שבדיוק נכנס לתוך אני לא יודע מה.
<יורם בונן:>
זו בדיוק הבעיה.
<היו"ר איתן כבל:>
אתן, יורם. לגבי השאלה הפלילית, אני מניח, שאם בן-אדם או יצרן טען – היבואן, סליחה - - 
<לאה ורון:>
היבואן הישיר.

<היו"ר איתן כבל:>
- - הישיר, שמה לעשות, ב"טויוטה", לרכב המסוים הזה הוא אומר רק חודשיים כי אין להם את זה, יש כאן השתה של אחריות פלילית. אז מישהו יצטרך הרי, תובעים אותו, אז הוא יצטרך להגיד: הנה, יש לנו כאן הוכחה.
<לאה ורון:>
בכזה מצב צריך שמישהו ממשרד התחבורה יבדוק את המסמכים וימנע מהם - - -
<חוה ראובני:>
יש לנו מצב שבו היצרן הרי התחייב לספק את המוצרים האלה.
<דוד ביטן (הליכוד):>
אבל למה פלילי? למה פלילי? תנו לו קנס.
<היו"ר איתן כבל:>
מה הוא אומר?

<חוה ראובני:>
אני מבינה מה שהוא אומר. הארכנו את התקופה - - -

<היו"ר כאיתן כבל:>
שנייה. מה הוא אומר? כשאתה שומע פלילי – נכון, זה מקדם מצד אחד, אבל גם סתם אתה מכניס את הבן-אדם לסרטים מיותרים.
<דוד ביטן (הליכוד):>
כן. אין צורך פה פלילי.
<היו"ר איתן כבל:>
מה שאני מנסה, בסעיף הזה צריך למצוא אצלכם – אני לא יודע מי, המנהל, אני לא יודע מה, שזה יבוא בפניו. הרי זה לא כל שבוע. הרי מה העניין? אם כל שבוע יתחיל לבוא, להגיד לך: תשמע, הרמנו טלפון ליצרן, שלחתי לו סמ"ס, הוא אמר: עוד חודשיים. אז ברור לנו שפה מישהו מתחיל לרמות. ונוכלויות זה לא לחוק. הרי חוק הוא לא עוצר נוכלויות.
<אבנר פלור:>
השאלה, אדוני היושב-ראש, אם נאריך את התקופה - - -
<היו"ר איתן כבל:>
לא, אני לא רוצה להאריך.

<דוד ביטן (הליכוד):>
תורידו את הפלילי, אלא אם כן זה חוזר ונשנה. אם זה חוזר ונשנה - - -
<היו"ר איתן כבל:>
אבנר, אני לא רוצה להאריך. הארכה אין לה סוף.

<איתי עצמון:>
הארכנו בכנסת הקודמת.

<היו"ר איתן כבל:>
שמעת? אני לא מבקש להאריך. אני בסך הכול מבקש, לפני שמופעלת סנקציה פלילית - - 

<דוד ביטן (הליכוד):>
יש לי רעיון.
<היו"ר איתן כבל:>
אתן לך תיכף. 

- - לפני שמופעלת הסנקציה הפלילית – יכול להיות שצריך להפעיל אותה, אני לא אומר שלא.
<דוד ביטן (הליכוד):>
אם זה חוזר ונשנה. אם לא – לא.

<היו"ר איתן כבל:>
אדוני - - -

<דוד ביטן (הליכוד):>
ראשון.

<היו"ר איתן כבל:>
נו, אני רואה. איזה התרגשות, איזה כוח. זה מכפיל כוח, או שאני נותן מחמאות מיותרות?
<דוד ביטן (הליכוד):>
תמיד.

<היו"ר איתן כבל:>
מה שאני מנסה לומר לכם, שלפני הפעלת – צריך שיהיה איזה מנגנון שיודע להגיד: וואלה, במקרה הזה, הקיצוני הזה, באמת חודשיים זה - - -
<דרור וגשל:>
אדוני, יש תמיד שיקול דעת. בכל מצב יש שיקול דעת - - - כתב אישום.
<חוה ראובני:>
וזה לא אחריות קפידה, צריך בכל זאת יסוד נפשי מסוים.
<היו"ר איתן כבל:>
אוקיי.

<דרור וגשל:>
אם יש איזשהו מקרה נורא קיצוני, אז שיקול הדעת של התביעה יהיה לא להגיש כתב אישום.
<דוד ביטן (הליכוד):>
אני רוצה, כבוד היושב-ראש, להגיד דבר כזה: לתת פלילי על זה זה מוגזם. יחד עם זה, אם הדברים האלה חוזרים ונשנים, אז יש עילה לפלילי, כי זה יותר - - -
<איתי עצמון:>
לא, אבל אני רק מזכיר - -

<דוד ביטן (הליכוד):>
לעשות את זה בניסוחים האלה.

<איתי עצמון:>
- - שהעובדה שלהפרה כזאת יש סנקציה פלילית לא אומרת שאוטומטית יוגש כתב אישום. יש הליכים ארוכים עד שמגישים כתב אישום.
<דוד ביטן (הליכוד):>
לא, עזוב, לא צריכים על כל דבר פלילי. צריך להשית קנס, אבל לקבוע בחוק, שאם הוא חוזר על זה במשך שנה כך וכך פעמים, אז זה יהיה גם פלילי. זה הכול. כי להם אין בעיה לשלם קנס, בוא נגדיר את זה ככה.
<דרור וגשל:>
רק אגיד משהו אחר: בררנו פה בקפידה את הסעיפים. מתוך 200 סעיפים שיש פה, מעטים מהם הם עבירות פליליות. רוב הסעיפים פה נתונים לעיצומים כספיים. בחרנו כעבירות פליליות רק את אותם סעיפים שבאמת משרד התחבורה הגדיר - - -
<היו"ר איתן כבל:>
מה הוא אומר בעצם? סליחה.

<זאב פרידמן:>
שהם מהות של התחרות.
<דרור וגשל:>
נכון.

<קריאה:>
מהות של שירות.

<חוה ראובני:>
אנחנו מדברים כאן על רכב שעומד, כי אולי אי-אפשר להשתמש בו, שבועות ארוכים.
<דרור וגשל:>
הם בליבת הפעלת החוק.

<היו"ר איתן כבל:>
כן, יורם.

<זאב פרידמן:>
במקרה הטוב. ובמקרים הרעים עוד אנשים ישתמשו בהם כפי שהם בלי התיקון שצריך.
<דידי רוזנפלד:>
תכתוב שזה רכב עומד.
<היו"ר איתן כבל:>
סליחה, דידי, אתה במוסך עכשיו? אתה רואה מה קורה? עזוב, מה אתה נותן לי פרשנות כאילו שאתה במוסך – עומד, לא עומד. הוא ראה שהרכב נוסע.

<דוד ביטן (הליכוד):>
תגיד, מ"שלמה SIXT" הולכים להשקיע לקנות את כל היבואנים? אתה חזק בעניין.
<דידי רוזנפלד:>
אספר לך אחר כך.

<היו"ר איתן כבל:>
בבקשה, יורם, משפט.

<יורם בונן:>
אני רוצה להזכיר לחבר הכסת ביטן, שבדיון - - -
<דוד ביטן (הליכוד):>
אני בעד. מה אתם רוצים? גם פה אתם מעירים לי?
<יורם בונן:>
להיפך. בדיון על סעיף 35 דובר על עצם הטלת החובה, ואמרנו: איך נחזיק מלאי ל-90 דגמים, כל חלק וחלק?
<דוד ביטן (הליכוד):>
אמרת שאפשר להזמין, נכון.

<יורם בונן:>
אמרתם: תזמינו. אז עכשיו, כשבאים לרגע האמת ואומרים: תזמינו – 7 ימים, 14 יום – למה? הרי מכריחים אותנו, אומרים לנו: אל תחזיקו מלאי. אדוני, ובדיוק נגעת בנקודה של הקזואיסטיקה – 7 ימים – שיש זמן סביר - - -

<היו"ר איתן כבל:>
אוקיי. יורם, סליחה, שנייה.

<יורם בונן:>
עוד נקודה אחת, אדוני. עם כל הכבוד, הנושא הזה של שיקול הדעת לתביעה. קודם כול שמים אותנו עבריינים, אחר כך אומרים: אל תדאגו, יש להם שיקול דעת.
<היו"ר איתן כבל:>
יורם, העניין ברור, תודה. כן, בבקשה, משה.

<דוד ביטן (הליכוד):>
אבל אם אתה חוזר על זה כמה פעמים בשנה? אז יש עניין, רק אם אתה חוזר על זה.

<משה בר:>
שמי משה בר, ואני יושב-ראש עמותת "תנו יד לחרש נכים למען נכים". אני רוצה להעלות דבר שקרה לי אישית. היה לי רכב וחלק הלך ברכב. פניתי פה לכל המוסכים, לכל החברות, אמרו: אין להשיג את החלק. במקרה נסעתי לצרפת, למישהו שבכלל לא מתעסק, העלה בשנייה במחשב עם מספר החלק, סרק בכל העולם, ואמר: במקום זה וזה יש את החלק. הבאתי את החלק ותיקנתי את הרכב. ואם לא, הייתי צריך לזרוק את הרכב.
פשוט מאוד פה החברות לא רוצות לבדוק, לא מעוניינות לבדוק את הדברים האלה. זה היום בשניות במחשבים. לא צריך פה 20 יום ולא 30 יום.
<היו"ר איתן כבל:>
חלק יותר זול מאותו חדש.
<משה בר:>
כן.

<היו"ר איתן כבל:>
זה העניין. בדיוק מהנקודה הזו. אוקיי, אני רוצה לסכם. יקי – חבר'ה, זה לא ילך לפי דגמים.
<יעקב אנוך:>
דבר שלא היה נדון בפעם הקודמת, שלא היה קיים, עלה, דיברתי עם משרד התחבורה והיא תעלה את זה.
<היו"ר איתן כבל:>
שמה? יקי אנוך. חבר'ה, לא אתחיל להגיד את השמות שלכם.

<יעקב אנוך:>
יקי אנוך, איגוד יבואני הרכב. זה משהו שלא ידענו בוועדה הקודמת, לא נתקלנו בו עדיין. יש מצב שרכבים מיובאים מאותו תוצר, מיובאים בייבוא מקביל, ונעשים בהם מניפולציות מקומיות בשביל להתאים אותם לשוק. זו לא עבודה של היצרן, אין על זה שום מידע, ואין לנו שום דרך להיות חייבים לספק להם חלקי חילוף. משרד התחבורה מכיר את הנושא – אבנר, העלינו לו את הנושא.
<היו"ר איתן כבל:>
יקי, העניין ברור. אבנר. אבל אני לפני כן רוצה להגיד משפט. אני רוצה להזכיר, שאמרנו כבר בדיונים הקודמים, שהאחריות היא למה שהיצרן יודע לתת ומה שהוא קיבל. אם מישהו עשה בו מניפולציה ושפצר אותו ותיקן אותו ועשה לו, אז הוא כבר לא נמצא - - -
<איתי עצמון:>
יש סייג לאחריות? זה מה שאתה אומר?

<היו"ר איתן כבל:>
בוודאי. זאת אומרת, מנקודת המבט שלי - - -
<אבנר פלור:>
הכוונה שלנו בחקיקה, שמדובר על אותם מוצרים, על אותם מוצרי תעבורה, עם אותם מק"טים שמוכרים, בין-לאומיים, של היצרן, ולא כל אחד בא. צריך אולי רק להדגיש את זה.
<היו"ר איתן כבל:>
לדעתי, יקי, זה ברור. בשביל זה לא צריך אפילו להגיע לשיעורים בשנה א' משפטים. זאב.
<זאב פרידמן:>
זאב פרידמן, המועצה הישראלית לצרכנות. אני מבקש, במחילה, להעלות נושא שכבר עלה.

<היו"ר איתן כבל:>
לסעיף פה? לא.

<זאב פרידמן:>
בדיוק כך. אבל אם יש כאלה רכבים שנכנסים, אחרי ששפצרו אותם והכניסו אותם, איך הם נכנסו לארץ? איך הם נכנסים לארץ?
<היו"ר איתן כבל:>
זאב, אני לא עומד עכשיו, אני לא באונייה.

<דוד ביטן (הליכוד):>
מה, נראה לך - - -

<היו"ר איתן כבל:>
מה אני נראה לך - - -

<זאב פרידמן:>
אבל אסור שרכבים כאלה יהיו כאן.
<היו"ר איתן כבל:>
זאב, ראית אותי עומד על האונייה ואומר: רכב ייכנס, רכב ייצא? עזוב אותי עכשיו, מה אתה מכניס אותי עכשיו, תן לי לסיים את החוק הזה. מה, אני משטרת הגבולות עכשיו? סליחה.
<אהוד שניידר:>
תשובה לא קיבלנו אבל, אדוני.
<אבנר פלור:>
אמרתי שאנחנו מדברים על אותם מק"טים. אם זה לא אותו מק"ט ועשו שינויים כאלה ואחרים, אז לא. כל החוק מתייחס - - -
<היו"ר איתן כבל:>
רק למה שאנחנו מדברים על-פי המק"ט.

<אבנר פלור:>
כאילו שניתנה.

<אהוד שניידר:>
אבל מה הכוונה: מכל מקור שהוא? למה אני צריך להביא מוצרי תעבורה מכל מקור שהוא? אני הרי קשור ליצרן הרכב.
<היו"ר איתן כבל:>
אבנר, אנחנו לא חוזרים על משהו שטחנו אותו עד דק בפעם הקודמת. אני רוצה להגיד ככה: נעלה את זה להצבעה, ברשותכם. בנושא הטיפול הפלילי, אני מבין שאנחנו - - -
<דוד ביטן (הליכוד):>
רגע, אבל מה הכוונה מכל מקור שהוא? 

<איתי עצמון:>
זה לא בסעיף הזה.

<היו"ר איתן כבל:>
זה לא בסעיף הזה.

<דוד ביטן (הליכוד):>
מה הכוונה בסעיף הזה?
<דידי רוזנפלד:>
משומש.

<דוד ביטן (הליכוד):>
אבנר, מה זה מכל מקור שהוא?
<אבנר פלור:>
מכל מקור, הכוונה שזה מלא מחויב להיות ישירות מהיצרן.
<היו"ר איתן כבל:>
זה מקל עליכם.

<חוה ראובני:>
מדילר.

<היו"ר איתן כבל:>
אבל הם לא רוצים שזה יקל עליהם כשזה נוגע לרכב שזה לא שלהם.

<יעקב אנוך:>
זה לא מקל. אתה מטיל חובה שאני לא יכול לעמוד בה.
<היו"ר איתן כבל:>
לא, תסלח לי, הוא אמר או או.

<אהוד שניידר:>
סליחה, אני רוצה להסביר.
<היו"ר איתן כבל:>
שניידר, אני לא נותן לכם שום הסבר.

<אהוד שניידר:>
- - -

<היו"ר איתן כבל:>
סליחה, הוועדה קיימה בעניין הזה דיון. בנושאים הקודמים, למרות שקיימה, הרחבתי. פה – שלום עלייך נפשי. הנושא הפלילי – נעסוק בו כשנגיע לעניין הזה.
<דוד ביטן (הליכוד):>
תנסו למצוא פתרון לנושא הפלילי כשנגיע, בסדר?
<היו"ר איתן כבל:>
כי בסוף הרי אם הוא לא עומד בזה, ברוח הדברים שגם דוד אמר, שאם זה הופך להיות סדרתי. וסדרתי זה פעם נוספת, זה לא עוד - - -

<דוד ביטן (הליכוד):>
פעם פעמיים.

<זאב פרידמן:>
איתי, מכל מקור סביר.
<דוד ביטן (הליכוד):>
מה זה סביר?

<חוה ראובני:>
שלא ישתמע שזה חלקים גנובים.
<דוד ביטן (הליכוד):>
תורידו קצת את - - -

<זאב פרידמן:>
זהו בדיוק, שלא חלקים גנובים ושלא יצטרך להביא מאוסטרליה.

<היו"ר איתן כבל:>
נכון. ממקום שניתן להשיגו, אני יכול לשלוח אתכם כבר עכשיו.
<זאב פרידמן:>
באופן סביר.

<היו"ר איתן כבל:>
צודק צודק.

<זאב פרידמן:>
שאם אי-אפשר להשיג - - -

<דוד ביטן (הליכוד):>
קיבלנו את זה.

<היו"ר איתן כבל:>
צודק, זאב. זאב זאב, קיבלנו את ההערה שלך. מקום סביר, אוקיי.

תודה רבה לכם. מי בעד? ירים את ידו. תודה.

הצבעה

בעד אישור סעיף 41 – פה אחד
סעיף 41 אושר.

<היו"ר איתן כבל:>
הסעיף אושר. אני מזכיר שנושא האחריות - - -
<לאה ורון:>
הענישה פלילית תיבחן בסעיפים שעוסקים בענישה.
<היו"ר איתן כבל:>
אוקיי, הלאה.

<לאה ורון:>
ואם יצטרכו, תוגש בקשה לדיון מחדש, שניידר.
<חוה ראובני:>
	מתן אחריות לרכב מיובא

	   42.

	(א)
יבואן רכב ישיר ייתן את האחריות שנתן יצרן הרכב לכל רכב המיובא על ידו ויממש את האחריות כאמור לכל רכב שהוא מתוצר המיובא על ידו .


<היו"ר איתן כבל:>
סליחה שנייה. אני כבר רק אומר: אנחנו ב-12:00 נעשה הפסקה לרבע שעה, והדיון יסתיים ב-14:00. בבקשה.

<(היו"ר דוד ביטן, 11:39)>
<היו"ר דוד ביטן:>
טוב, בוא נמשיך. סעיף 42, בבקשה.

<חוה ראובני:>
לחזור על (א)?

<היו"ר דוד ביטן:>
לא שמעתי, דיברתי עם היושב-ראש.

<חוה ראובני:>
אחזור על (א).

	מתן אחריות לרכב מיובא

	    42.

	(א)
יבואן רכב ישיר ייתן את האחריות שנתן יצרן הרכב לכל רכב המיובא על ידו ויממש את האחריות כאמור לכל רכב שהוא מתוצר המיובא על ידו .

	
	
	(ב)
יבואן רכב עקיף ייתן את האחריות שנתן יצרן הרכב, ככל שניתנה, לכל רכב המיובא על ידו שהוא מתוצר שאינו מיובא על ידי יבואן רכב ישיר.

	
	
	(ג)
לא יתנה יבואן רכב ישיר ויבואן רכב עקיף את תוקפה של האחריות בכך שהרכב יטופל במוסך שירות של היבואן או בשימוש במוצר תעבורה מסוים, למעט לעניין שירותי תחזוקה לרכב המוענקים במסגרת האחריות, שהיבואן או מי מטעמו נושא בתשלום בעדו, בשיעור של תשעים אחוזים לפחות; השר רשאי לקבוע שיעור אחר לעניין זה.


<היו"ר דוד ביטן:>
הסבר קצר.
<חוה ראובני:>
אחריות זה תיקון של ליקוי בשלבים הראשונים, שלכאורה הוא ליקוי בייצור, התקופה שהיצרן מתחייב אליה. והיא לא על חשבון הלקוח. הכלל הוא: יבואן רכב ישיר נותן על חשבונו, שמגולגל לפי 35(א) ליצרן לכל רכב המיובא על ידו, ויממש, זאת אומרת יבצע, את האחריות כאמור לכל רכב שהוא מתוצר המיובא על ידו, שגם שם האחריות היא של היצרן.
כאשר מדובר ביבואן רכב עקיף, שהוא מתוצר שאין לו יבואן ישיר, היבואן העקיף נושא באחריות לספק את השירות של טיפולי האחריות.
(ג), וזה נושא שהתעורר בדיון שהיה קודם על סעיף 39א, שאסור להתנות את מימוש האחריות בכך שהטיפולים ברכב נעשים רק - - -
<לאה ורון:>
עורכת-הדין ראובני.
<חוה ראובני:>
אני מחכה לקשב. אסור להתנות את האחריות בכך שהטיפולים השוטפים, שאינם במסגרת האחריות, יבוצעו דווקא במוסכי שירות של היבואנים. זאת שאלה שהתעוררה קודם, והאחריות איננה נפגעת מזה שאני בוחרת בתוך השנתיים, שלוש, חמש של האחריות, לעשות את הטיפול השנתי השוטף אצל מוסך כשיר אחר, שהוא לא מוסך שירות מטעם היבואן.

<לאה ורון:>
זאת אומרת, זה אותם 600.

<דידי רוזנפלד:>
לא, להיפך.

<חוה ראובני:>
לא, כל האלפים.

<לאה ורון:>
כל האלפים בכל מוסך שהוא?
<אבנר פלור:>
כן.

<חוה ראובני:>
אני יכולה לבצע את התיקונים של הרכב שלי שאינם באחריות איפה שאני רוצה, גם בתקופת האחריות. הוא יכול לדרוש ממני להגיע אליו, למוסכים מטעמו של היבואן, רק באותם טיפולים שהוא נושא ב-90% מהעלות שלהם: תיקונים שזה תיקוני אחריות, שזה תקלת בטיחות סדרתית וכו'.
<היו"ר דוד ביטן:>
חמש דקות דיון, אם אתם רוצים, על הסעיף הזה. מישהו רוצה לומר משהו? כל אחד דקה. כן.

<זאב פרידמן:>
אדוני היושב-ראש, יש חוק הגנת הצרכן, שמכיל באמצעות התקנות שלו חובות לגבי האחריות. למשל, באותם מקומות, ויש טיפולים שבאמת מבצעים אותם דווקא אצל היבואן, צריך לדאוג שתהיה איזה קורלציה בין החוקים. למשל, מיקומים של תחנות שירות לצורך העניין. ועוד כהנה וכהנה הוראות, שאני חושב שצריך - - -
<היו"ר דוד ביטן:>
אבל זה סותר את מה שאמרנו.
<איתי עצמון:>
ההוראות לפי חוק הגנת הצרכן חלות גם על תחנות שירות לרכב? לא, אני שואל.
<זאב פרידמן:>
בוודאי שכן. ולכן אם יש דבר שאני מחויב לבצע אצל היבואן, לפחות שיאפשר לי למשל את אותן נקודות, או שהוא יתקשר עם מוסכים, לא אכפת לי אם הם יהיו שלו או של אחרים, אבל לפחות שאקבל – אדם שגר באלעד, שלא יצטרך לנסוע למוסך היבואן שנמצא - - -
<היו"ר דוד ביטן:>
זה לא במבה, זה שירות שמצריך הרבה השקעה.
<זאב פרידמן:>
או שכן או שלא.

<היו"ר דוד ביטן:>
ואי-אפשר לעשות אותו בכל מקום.

<זאב פרידמן:>
להיפך, דווקא במקום שבו בן-אדם משקיע סכום גדול יותר, ככה מקום השירות - - -
<היו"ר דוד ביטן:>
כן, מה משרד המשפטים אומר על זה?

<דרור וגשל:>
אני לא מכיר את הסתירה הזאת לחוק הגנת הצרכן שמר זאב פרידמן מדבר עליה. זה לא תקף, אני מניח, רק לסעיף הזה.
<היו"ר דוד ביטן:>
אז תבדוק את זה.

<דרור וגשל:>
אם הוא יפנה אותנו - - -
<היו"ר דוד ביטן:>
אם יש סיבה, אז נעשה רוויזיה על זה.

<איתי עצמון:>
אני רק מזכיר שבהמשך הצעת החוק ישנו סעיף שעניינו שמירת דינים, שבין היתר מאזכר, אם אני לא טועה, הוראות לפי חוק הגנת הצרכן.
<היו"ר דוד ביטן:>
אז תבדוק את זה.

<איתי עצמון:>
צריך לבדוק אבל אם יש צורך בהתאמה ספציפית. אני לא חושב, אבל אפשר לבדוק.
<היו"ר דוד ביטן:>
מאה אחוז. עוד מישהו רוצה?

<דרור וגשל:>
נבדוק את זה. 

<היו"ר דוד ביטן:>
אוקיי, תודה, הבנו. מאחר שאין הערות או שאלות חוץ מההערה של המועצה לצרכנות, שתיבדק בסעיף הרלוונטי, מי בעד? אני נאלץ להביע לבד, מה אני יכול לעשות.
הצבעה

בעד אישור סעיף 42 – פה אחד
סעיף 42 אושר.
<היו"ר דוד ביטן:>
אוקיי. סעיף הבא. פה אחד.

<לאה ורון:>
סעיף 43.
<חוה ראובני:>
	טיפול בתקלת בטיחות סדרתית ברכב מיובא
	   43.
	(א)
יבואן רכב ישיר יטפל במוסכי השירות שלו בכל תקלת בטיחות סדרתית בכל רכב שיובא לישראל, שהוא מתוצר המיובא על ידו, ולא ידרוש מבעל הרכב תשלום בעד טיפול כאמור, למעט עלויות נלוות כאמור בסעיף 44, אם הרכב יובא לפי סעיף 31 – סעיף 31, אני מזכירה, זה ייבוא אישי.

	
	
	(ב)
נודע ליבואן רכב ישיר על אודות תקלת בטיחות סדרתית בייצורו של רכב מתוצר שמיובא על ידו – 

	
	
	
	(1)
יודיע בכתב על תקלת הבטיחות הסדרתית למנהל ולבעליהם של כל כלי הרכב הרשומים בישראל שיובאו על ידו שהתקלה שהתגלתה נוגעת אליהם וכן למוסכי השירות המורשים על ידו, וכן יודיע למנהל על תקלה כאמור שהתגלתה ברכב שהוא מתוצר המיובא על ידו;

	
	
	
	(2)
יפרסם הודעה לציבור על תקלת בטיחות סדרתית בדרך ובמועד שקבע השר;

	
	
	
	(3)
יזמין את בעלי כלי הרכב שיובאו על ידו שהתקלה שהתגלתה נוגעת אליהם, למוסכי השירות שלו לשם תיקון התקלה, בהתאם להוראות היצרן.

	
	
	(ג)
הודיע יבואן רכב ישיר למנהל על קיומה של תקלת בטיחות סדרתית שהתגלתה בדגם רכב שהוא מתוצר המיובא על ידו, יודיע על כך המנהל לכל יבואן רכב עקיף, יבואן רכב זעיר ומייבא של רכב לפי סעיף 31, שייבאו רכב מדגם כאמור, וכן יפנה מייבא של רכב לפי סעיף 31 למוסכי השירות של יבואן רכב ישיר לשם תיקון התקלה.

	
	
	(ג1) 
יבואן רכב עקיף יבדוק מעת לעת אם פרסם יצרן הרכב הודעה בדבר תקלת בטיחות סדרתית לגבי כלי רכב שהוא ייבא;

	
	
	(ד)
נודע ליבואן רכב עקיף על אודות תקלת בטיחות סדרתית בייצורו של דגם רכב המיובא על ידו – 

	
	
	
	(1)
שהוא רכב מתוצר המיובא על ידי יבואן רכב ישיר – יפרסם הודעה לציבור, כפי שקבע השר, ויזמין את כל בעלי כלי הרכב הרשומים בישראל שיובאו על ידו והתקלה שהתגלתה נוגעת אליהם, למוסכי השירות של יבואן רכב ישיר לשם תיקון התקלה לפי סעיף קטן (ב)(3); ואולם אם הוכיח למנהל כי הוא בעל יכולת מקצועית, ציוד ומוצרי תעבורה הנדרשים לטיפול בתקלת בטיחות סדרתית שהתגלתה ברכב שהוא ייבא, רשאי הוא לטפל בתקלה במוסכי השירות שלו;

	
	
	
	(2)
שאינו מתוצר המיובא על ידי יבואן רכב ישיר – יפרסם הודעה לציבור כפי שקבע השר, יודיע בכתב על כך למנהל ולבעליהם של כל כלי הרכב הרשומים בישראל שיובאו על ידו שהתקלה שהתגלתה נוגעת אליהם, ויפנה אותם לקבלת שירות לשם תיקון התקלה.

	
	
	(ה)
נודע ליבואן רכב זעיר על אודות תקלת בטיחות סדרתית בייצורו של רכב המיובא על ידו, יפרסם הודעה לציבור כפי שקבע השר, ויפנה את כל בעלי כלי הרכב הרשומים בישראל שיובאו על ידו והתקלה שהתגלתה נוגעת אליהם, למוסכי השירות של היבואן הישיר לשם תיקון התקלה.

	
	
	(ו)
השר רשאי לקבוע הוראות לעניין תקלת בטיחות סדרתית ברכב מיובא, ובכלל זה הוראות לעניין חובות דיווח למנהל שיחולו על בעלי רישיון לייבוא רכב ושיווקו, ולעניין הודעות שיימסרו למוסכים ולבעלי כלי הרכב שהתקלה כאמור נוגעת אליהם.

	
	
	(ז)
תקנות לפי סעיף זה לעניין פרסום הודעות לציבור ולבעלי כלי רכב שתקלת בטיחות סדרתית נוגעת אליהם יותקנו באישור הוועדה.


<היו"ר דוד ביטן:>
אוקיי. רק רציתי לדעת: (ג1) – מה המשעות של העניין הזה?
<חוה ראובני:>
היבואן העקיף לא עומד בקשר ישיר עם היצרן. עלול להיות מצב שבו היצרן מפרסם recall – הודעה על תקלת בטיחות סדרתית – לגבי רכב שהוא ייבא, וכיוון שהיבואן העקיף איננו קשור אתו, הוא לא ידע על כך. ולכן אני רוצה להטיל עליו חובה פוזיטיבית לעקוב אחרי הפרסומים האלה.
<היו"ר דוד ביטן:>
ואיך יאכפו את זה באמת? איך תדעי אם הוא עקב? תראי, אם יש בעיה והרכב שלו לא עבר את ה-recall הזה, אז אנחנו יודעים שהוא לא בדק.
<דידי רוזנפלד:>
אבל לא תדע שהיה recall. אם הוא לא אמר לך אז לא תדע שהיה recall.
<היו"ר דוד ביטן:>
אבל יש לו חובה להסתכל.

<דידי רוזנפלד:>
מעת לעת הוא יבדוק והוא לא גילה את זה. זאת אומרת, שיש תקלת בטיחות - - - 
<היו"ר דוד ביטן:>
הבנו את הסעיף. אבל הסעיף הזה לא נותן מענה למה שאתם רוצים. אתם צריכים לומר, שגם היבואן העקיף, יש לו חובה להתייחס לעניין הזה. זה הכול. ואז זו בעיה שלו, שיסתכל איפה שהוא רוצה. אני לא נכנס לזה. רק תטילו עליו חובה כזאת, שגם במכוניות שלו הוא צריך לדאוג ל-recall. זה הכול.

<חוה ראובני:>
הוא חייב. זה בכל מקרה.
<היו"ר דוד ביטן:>
אז אם יש, אז מה הבעיה?

<חוה ראובני:>
יש חובה על הסוכן המורשה להודיע - - -

<אבנר פלור:>
הוא אומר: אבל הסעיף הזה מיותר.

<היו"ר דוד ביטן:>
המילה "נודע" לא מספיק טובה פה. אתם צריכים לפתוח את (ג1) על-ידי ניסוח אחר, לא "נודע". כי נודע – אם לא נודע לו, אז מה קורה? אז אין אחריות? 

<חוה ראובני:>
אני רוצה לתת את התמונה – אני מזכירה שבסעיף 36 הטלנו על הסוכן המורשה, שאתו היבואן העקיף קשור בהסכם, חובה להודיע על "ריקולים". לסוכן המורשה יש חובה להודיע לו. בנוסף, אני מטילה עליו לעקוב באופן עצמאי.
<היו"ר דוד ביטן:>
המילה "נודע" היא לא מספיק טובה. היא לא נותנת אחריות. נודע – כן, לא נודע – אז הוא לא חייב כלום.
<חוה ראובני:>
גם ישיר זה "נודע".

<היו"ר דוד ביטן:>
אז גם ישיר. אין מילה "נודע", היא לא מספיק טובה.
<חוה ראובני:>
להיפך, אני רוצה להרחיב. זה מרחיב.
<היו"ר דוד ביטן:>
לא, הוא חייב לדעת.

<איתי עצמון:>
לא, היצרן אמור לתת לו.

<חוה ראובני:>
הוא קורא ספרות מקצועית והוא רואה שם דיבורים על זה – שיברר.
<איתי עצמון:>
היצרן מודיע לו, אני מניח.
<חוה ראובני:>
היצרן מחויב להודיע לו, אבל אני רוצה להרחיב מעבר.

<היו"ר דוד ביטן:>
המילה "נודע" היא לא טובה. היא לא טובה. לדעתי, היא לא מספיק טובה. אין שום אחריות.
<חוה ראובני:>
לא, היא מרחיבה, היא נותנת חובה נוספת.

<איתי עצמון:>
אני חושב שאם נכתוב - - -

<היו"ר דוד ביטן:>
הכוונה שאם הוא ידע, גם אם היצרן לא הודיע לו. אז צריך לכתוב את זה במפורש, מה זה המילה "נודע"? זאת אומרת, הוא צריך לדעת, או באמצעות היצרן או באמצעים אחרים.
<איתי עצמון:>
אפשר להוסיף: בין בהודעה של יצרן - - 
<היו"ר דוד ביטן:>
או בין בדרך אחרת. 
<איתי עצמון:>
- - או בין בדרך אחרת.

<היו"ר דוד ביטן:>
זה חוק, אתם לא יכולים לכתוב את המילה "נודע" באופן כללי. נודע ליבואן רכב עקיף בין באופן ישיר ובין באופן עקיף, אז הוא צריך לדעת.

<חוה ראובני:>
אז גם ישיר.

<היו"ר דוד ביטן:>
אותו דבר תתקנו שם - -

<אבנר פלור:>
בסדר.

<היו"ר דוד ביטן:>
- - בין באופן ישיר ובין באופן עקיף.
<חוה ראובני:>
אבל לגבי כולם, לגבי - - - התיקונים.
<היו"ר דוד ביטן:>
ואז אני לא צריך את - - -
<אבנר פלור:>
זה רק בנוסח אבל.
<היו"ר דוד ביטן:>
החובה על הרכב העקיף, אולי תגדירו את זה אחרת, את (ג1) הזה.
<חוה ראובני:>
אני רוצה להטיל עליו חובה פוזיטיבית לעקוב, כי הוא לא נמצא בקשר ישיר עם היבואן.
<היו"ר דוד ביטן:>
אבל מה זה: יבדוק מעת לעת אם הוא פרסם? זה מצחיק.
<איתי עצמון:>
איך המשרד יאכוף את ההוראה הזאת? מה המשמעות המשפטית של הוראה כזאת?
<יורם בונן:>
אבל האבסורד הוא - - -

<היו"ר דוד ביטן:>
רגע, אנחנו עוד עם המשרד עצמו. אל תדאגו, תהיה לכם זכות דיבור.
<אבנר פלור:>
אפשר לבטל את הסעיף הזה, אם זה מהווה בעיה. 

<היו"ר דוד ביטן:>
- - - בדרך עקיף או ישיר?

<אבנר פלור:>
את (ג1). לשאלתך, לגבי אכיפה שזה בעייתי - - -
<דידי רוזנפלד:>
ואז יהיה recall בטיחות, ואף אחד לא ידע אם תבטל את זה.
<אבנר פלור:>
לא.

<היו"ר דוד ביטן:>
אבל מה זה מעת לעת הוא יבדוק את הפרסום?

<יורם בונן:>
זאת בדיוק הבעיה, אדוני. הכלל פה צריך להיות בכיוון ההפוך. אני יכול?

<היו"ר דוד ביטן:>
מה רצית להגיד?

<יורם בונן:>
אדוני, אם יש משהו שמחדד את האבסורד, במובן הזה שיבואן עקיף מביא את הרכב, זורק אותו בנמל ומשם לא מעניין אותו שום דבר, זה הסעיף. הרי איפה הבעיה? לגבי דגמים שמיובאים על-ידי יבואנים עשירים – לא תהיה בעיה, כי יקבלו הודעה מהיצרן.
<לאה ורון:>
ברור. הלאה.
<יורם בונן:>
כל הדגמים שהם לא מיובאים על ידי – מי ידאג להם? הרי היבואן הישיר לא יודע בכלל על קיומם. ולכן הבעיה היא לא עם החובה אלא עם זה שזה מעת לעת. זאת אומרת, היבואן העקיף מביא לפה רכבים, ורק אם אין לו משהו יותר חשוב לעשות - - -
<היו"ר דוד ביטן:>
הבנו. יש לי הצעה.

<יורם בונן:>
צריך לבדוק שאין recall.

<אהוד שניידר:>
צריך לבדוק כל יום.
<היו"ר דוד ביטן:>
יש לי הצעה. בסעיף (ד) תכתבי ככה: נודע ליבואן רכב עקיף, בין באופן ישיר או עקיף, לרבות בדיקת פרסומי היצרן. זה הכול. בלי מעת לעת. לרבות – זה הכול. מקובל עליכם? 
<חוה ראובני:>
חשבנו להטיל עליו חובה לבדוק.

<היו"ר דוד ביטן:>
אוקיי, אז תבטלו ותוסיפו את זה כמו שאמרתי. רק לגבי העקיף. לגבי הישיר הוא מקבל את זה באופן ישיר מהיצרן, אז הוא לא צריך לבדוק.
<אבנר פלור:>
בסדר. אין בעיה. מקובל עלינו.

<היו"ר דוד ביטן:>
שמה לא צריך.

<אהוד שניידר:>
חבר הכנסת ביטן - - - 

<היו"ר דוד ביטן:>
חבר'ה, לא חייבים לכל דבר להתייחס, תאמינו לי. לא צריכים כל דבר להתייחס, אין חובה. תיקנו את הסעיף, הכנסנו את זה.

<אהוד שניידר:>
אבל הוא חייב לבדוק. צריך להטיל עליו חובה פוזיטיבית.

<היו"ר דוד ביטן:>
אז כתבתי: לרבות. כתבתי: נודע ליבואן רכב עקיף, בין באופן ישיר ובין באופן עקיף, לרבות בדיקת פרסומי היצרן. מה אתה רוצה? לעניין זה.

<אהוד שניידר:>
אבל זה "נודע". "נודע" אז זה פסיבי.

<היו"ר דוד ביטן:>
לא, אבל הכנסנו את - - - 

<עוזי יצחקי:>
למה? לרבות בדיקה זה אקטיבי.

<היו"ר דוד ביטן:>
לרבות – בסדר. אני לא אומר מעת לעת, הוא חייב לבדוק תמיד. זה כל העניין.

<קריאה:>
כל יום?

<היו"ר דוד ביטן:>
כתבנו את זה. זה פרשנות אחר כך משפטית, אני לא נכנס לזה. כן, תמחק ותוסיף את מה שאמרנו. טוב, אין הערות. 

אז מי בעד הסעיף על כל סעיפיו?
<לאה ורון:>
סעיף 43.

<היו"ר דוד ביטן:>
תתי סעיפיו. אני נאלץ להצביע לבד.

הצבעה

בעד אישור סעיף 43 – פה אחד
סעיף 43, בכפוף לשינויים, אושר.
<היו"ר דוד ביטן:>
פה אחד. אוקיי.
<לאה ורון:>
סעיף (ג1) נמחק. ופסקה (ד) תוקנה.
<היו"ר דוד ביטן:>
מה אני יכול לעשות? מה עם פריג', לא בא? שברתם את פריג'?

<חוה ראובני:>
ה"נודע" תוקן בכולם.

<איתי עצמון:>
אבל רק לעניין היבואן העקיף נוסיף: לרבות באמצעות בדיקת פרסומי היצרן.

<אבנר פלור:>
ל-(ג1)?

<היו"ר דוד ביטן:>
לא, (ג1) אנחנו מוותרים, אין צורך בו.
<איתי עצמון:>
(ג1) נמחק. ברישה של סעיף קטן (ד).

<היו"ר דוד ביטן:>
לא מעת לעת, יש לו חובה לבדוק. אני לא נכנס לזה. מה זה מעניין אותי מעת לעת? יגיד: בדקתי אתמול, אבל שלשום לא בדקתי. אני יכול להתמודד עם זה? 43א, בבקשה.
<חוה ראובני:>
	מידע לעניין דגמי רכב שיובאו לישראל

	  43א.
	המנהל יעביר ליבואן רכב ישיר, מעת לעת ולפחות אחת לשנה, את מספרי השלדה של כלי רכב שיובאו לישראל שהם מהתוצר המיובא על ידו; השר, באישור הוועדה, רשאי לקבוע את אופן הדיווח לפי סעיף זה וכן לקבוע חובה להעביר ליבואן רכב ישיר פרטים נוספים לעניין כלי רכב שהם מתוצר כאמור.


כדי לאפשר ליבואנים הישירים למלא את חובותיהם בתקנת בטיחות סדרתית לגבי כלי רכב שהם לא ייבאו, הם צריכים לדעת איזה כלי רכב נמצאים פה, שחל עליהם - - -
<היו"ר דוד ביטן:>
מעירים לי שאחת לשנה זה מעט.
<חוה ראובני:>
לפחות אחת לשנה.

<היו"ר דוד ביטן:>
כן, אבל את יודעת, החובה היא אחת לשנה. למה אתה חושב? אוקיי, בוא נשמע את האנשים.

<אהוד שניידר:>
אל"ף, אני לא חושב שצריך להעביר את זה ליבואנים הישירים, אלא המנהל יכול להעביר ישירות ליצרנים. למה אנחנו צריכים להיות חשודים בכך שאנחנו מתערבים איכשהו בייבוא המקביל ובתחרות?
<היו"ר דוד ביטן:>
לא, אבל אתה, יש לך חובה, כל מיני חובות. איך תדע מה ייבוא אם לא יהיה לך – אם לא תדע, אז תגיד: לא ידעתי שאני צריך לספק חלפים.
<אהוד שניידר:>
אסביר בדיוק איך זה צריך להיות. המנהל יעביר את המספרים של השלדות ליצרן, ויגיד לו: השלדות האלה נמצאות בישראל. אם קיים recall, בבקשה תודיע ליבואן - - -
<היו"ר דוד ביטן:>
זה לא רק recall, יש כל מיני חובות.
<אהוד שניידר:>
בסדר.

<היו"ר דוד ביטן:>
זה אספקת חלפים. יש עוד הרבה.

<אהוד שניידר:>
בסדר, אבל הסעיף הזה מדבר על recall. אז יודיע ליבואן הישיר על קיומו של ה- recall.
<היו"ר דוד ביטן:>
הבנתי. לא, עזוב, זה לא מקובל מה שאתה אומר. אנחנו מבקשים שזה לא יהיה פעם בשנה.
<אבנר פלור:>
מעת לעת. השאלה מה - - -
<איתי עצמון:>
מעת לעת זו שאלה של פרשנות.

<היו"ר דוד ביטן:>
מעת לעת זה לפחות פעם בחצי שנה.
<אבנר פלור:>
איתי, איך מקובל?

<היו"ר דוד ביטן:>
פעם בחצי שנה תעביר.

<אבנר פלור:>
אחת לחצי שנה?
<אהוד שניידר:>
זאת אומרת שמשרד התחבורה מוכן, שרכב שקיימת עליו תקלת בטיחות סדרתית, ייסע בארץ במשך חצי שנה בלי שאף אחד יידע מזה .
<היו"ר דוד ביטן:>
לא. אבל פה, כשיש תקלה, אז הוא מודיע מיד. כתוב: מעת לעת לפחות.

<עוזי יצחקי:>
ואיך זה קורה היום? הלא אתם לא משיגים – יספרו פה החבר'ה הנחמדים.

<היו"ר דוד ביטן:>
אל תציג מקרה קיצון. מקרה קיצון הוא יפעל. מה, הוא לא יפעל?
<עוזי יצחקי:>
אתם לא משיגים את הבן-אדם, כי החליפו בעלויות, ואז הוא יכול גם לנסוע שנה, עד שהוא מגיע אלינו לרישוי רכב, לרישוי השנתי, ואני עוצר אותו.
<אהוד שניידר:>
מר יצחקי, אבל זה שונה לחלוטין.

<עוזי יצחקי:>
אז זה אותו דבר. נו, באמת, אז אל תפחידו פה: נושא החצי שנה ונושא השנה.
<אהוד שניידר:>
במקרה שאתה מתאר יודעים על קיומו של - - -
<היו"ר דוד ביטן:>
רבותי, אין צורך, זה לא סעיף מסובך כזה.

<חוה ראובני:>
- - - גם על היבואן העקיף - - - 43.
<היו"ר דוד ביטן:>
תתקן את זה לחצי שנה. מי בעד?

<אהוד שניידר:>
לא קשור.
הצבעה

בעד אישור סעיף 43א – פה אחד
סעיף 43א, בכפוף לשינויים, אושר.
<היו"ר דוד ביטן:>
פה אחד. הלאה. 44, מכיוון שרצינו הפסקה ב-12:00, רק נקרא אותו ונצא להפסקה. בבקשה.
<חוה ראובני:>
	תשלום בעבור עלויות נלוות

	  44.

	(א)
לשם ביצוע חובתו לפי סעיפים 42(א) ו-43(א) – שזה אחריות בתקלת בטיחות סדרתית – (בסעיף זה – מתן השירות), רשאי יבואן רכב ישיר לדרוש מיבואן רכב עקיף, מיבואן רכב זעיר או מבעל רכב שיובא לפי סעיף 31, שייבא את הרכב שניתן לו השירות לפי הסעיפים האמורים (בסעיף זה – היבואן האחר), תשלום סביר בעד עלויות נלוות, ככל שישנן, שאינן מכוסות בהתחייבויות היצרן לפי סעיף 35(א)(5) ו-(7).

	
	
	(ב)
באין הסכמה בין יבואן הרכב הישיר ליבואן האחר על התשלום לפי סעיף קטן (א), רשאי המנהל, באישור עובד משרד האוצר ששר האוצר הסמיך לכך, להורות על התשלום שישלם היבואן האחר ליבואן הרכב הישיר בהתאם לסעיף קטן (א) בהתבסס על העלות ועל הצמדת התשלום למדד המחירים לצרכן, לפי העניין, וכן רשאי הוא לתת כל הוראה אחרת כפי שיראה לנכון בנסיבות העניין, לרבות בדבר תשלומים חלקיים; הורה המנהל על תשלום כאמור, יורה גם על מועד התשלום; הוראה לפי סעיף קטן זה תינתן בתוך זמן סביר בהתחשב בנסיבות העניין ולא יאוחר מ-60 ימים.

	
	
	(ג)
אין בהעדרה של הסכמה בין יבואן הרכב הישיר ליבואן האחר על התשלום כאמור בסעיף קטן (א) כדי למנוע או לעכב את מתן השירות בידי יבואן רכב ישיר.

	
	
	(ד)
הרואה את עצמו נפגע מהחלטה לפי סעיף קטן (ב) רשאי לעתור לבית משפט לעניינים מינהליים.


<היו"ר דוד ביטן:>
טוב, אנחנו נסיים את הסעיף אולי.

<לאה ורון:>
רגע, השר רשאי לקבוע.

<אבנר פלור:>
(ה) גם היא תקרא.

<חוה ראובני:>
	
	
	(ה)
השר רשאי לקבוע הוראות בדבר דרכי החישוב של התשלום לפי סעיף זה ומרכיביו, ובדבר דרכי הצמדת התשלום האמור.


הכוונה היא כאן שהיבואן הישיר מטפל בדברים שלא בהכרח יש לו עלויות, שאינן בהכרח מכוסות בהתחייבויות היצרן שניתנו במסגרת רישיון היבואן. והוא זכאי לקבל עליהן את השיפוי מאת היבואן העקיף, היבואן הזעיר, המייבא בייבוא אישי. וכאן מדברים על הדרכים להתחשבנות – בהסכמה, ואם לא בהסכמה - - -
<היו"ר דוד ביטן:>
יש למנהלת הוועדה איזושהי שאלה.

<לאה ורון:>
אולי אתם מוכנים לפרט בפנינו מה אותם מקרים שבהם נדרש תשלום כאשר יש recall?
<חוה ראובני:>
זה העלויות. לא הלקוח משלם אלא היבואן משלם. רק בייבוא האישי זה גם הלקוח. יש עלויות נלוות - - -
<היו"ר דוד ביטן:>
הבנתי.

<לאה ורון:>
אני רוצה להבין את המקרים.
<אבנר פלור:>
לא, עלויות נלוות הכוונה, שליבואנים היום, יש להם מחלקה שמטפלת בנושא "ריקולים", יש להם כל מיני הוצאות כאלה ואחרות. הכוונה פה, ברגע שמדובר ביבואן עקיף, שאין לו את זה, הוא בעצם מסתמך על היבואן הישיר, אז יש עלויות שהן שוליות. נכון שהן שוליות, אבל בכל זאת זו הוצאה עבור היבואן הישיר. ולכן התייחסנו לנושא של השיפוי.
<חוה ראובני:>
התקורה של הטיפול.

<אבנר פלור:>
כן. הם יפרטו יותר אולי.

<לאה ורון:>
אולי שהם יפרטו.

<היו"ר דוד ביטן:>
קודם כול, אני רוצה להבין, הסעיף הזה, בקדנציה הקודמת היה דיון ארוך?
<איתי עצמון:>
היה דיון ארוך. הסעיף תוקן.
<היו"ר דוד ביטן:>
רק הערה שלא הייתה בדיון הקודם. אני לא מוכן לחזור על הדיון עוד הפעם, אני אומר לכם את האמת. אם יש לך משהו שלא היה בדיון הקודם – אשמע אותו. אם לא, אז נאשר את הסעיף כפי שהוא. כן, בבקשה. דקה יש לך, דבר.
<יורם בונן:>
עורך-דין יורם בונן, איגוד יבואני הרכב. קודם כול, אדוני, מאז הדיון הקודם פורסם דוח שרון, דוח שהוגש לוועדת הכלכלה. הדוח הזה מתאר שורה ארוכה של מקרים שבהם ההתניה של הטלת החובות על-פי סעיף 35, אדוני זוכר את הדיון הארוך - -
<היו"ר דוד ביטן:>
כן.

<יורם בונן:>
- - ששם גם כל הזמן נאמר לנו: זה יטופל בשיפוי. כל הביסוס החוקתי להטלת החובות עלינו היו כי יש שיפוי. אז עכשיו הסעיף הזה לא נותן מענה לכל המקרים בדוח של שרון, שמחייבים - - - 

<היו"ר דוד ביטן:>
שהיה אחרי הדיון הקודם?
<יורם בונן:>
בוודאי. נקודה ראשונה.

<היו"ר דוד ביטן:>
מה יש לכם לענות פה?

<עוזי יצחקי:>
התייחסנו במפורט.

<אבנר פלור:>
בוא נשמע.

<היו"ר דוד ביטן:>
לא, יש לכם תשובה לזה?

<אבנר פלור:>
גם אחרי דוח שרון, לדעתנו הסעיף הזה נותן מענה לנושא של השיפוי. אני לא יודע על מה אתה מדבר, אבל בוא - - -

<יורם בונן:>
אז אני רוצה להגיד כך.

<היו"ר דוד ביטן:>
הוא לא מתייחס ספציפית, הוא אומר באופן כללי. בשביל זה יש את החיים, אתה יודע. 
<יורם בונן:>
השאלה למה באופן כללי.

<היו"ר דוד ביטן:>
בחוק אי-אפשר להתחיל לתת דוגמאות.

<יורם בונן:>
זו בדיוק הנקודה, אדוני. כי מתעוררת השאלה, מה פתאום אנחנו צריכים לרדוף אחרי יבואנים אחרים? הרי גם דוח שרון, לגבי ההסדר שהוא מביא בניו-זילנד, בניו-זילנד מחייבים את הלקוח, ואחר כך אם היצרן משלם אז הלקוח מקבל את ההחזר ומתחשבן עם היבואן.

<היו"ר דוד ביטן:>
הבנתי.

<יורם בונן:>
למה אני צריך להתחשבן עם לקוח של יבואן אחר? למה זה צריך להיות ככה? זה אני שואל אתכם. האם אתם מבטיחים שהיבואנים האלה גם ישלמו לנו? זאת אומרת, אתם לוקחים ערבויות מהיבואנים האלה? אם הם לא ישלמו לנו, אנחנו נוכל לחלט את הערבויות של היבואנים האלה כדי להבטיח את התשלום? או שאתם רק מטילים עלינו את החובה לטפל, ואחר כך נשבור את הראש אם הוא יפשוט רגל והזעיר נעלם.
<אבנר פלור:>
לא, אבל למה סעיף (ב) לא נותן מענה?
<יורם בונן:>
כי החובה היא של היבואן.

<אבנר פלור:>
לא, סעיף (ב), אם אין הסכמה. 

<יורם בונן:>
לא עניין של הסכמה.
<היו"ר דוד ביטן:>
אבנר, מה קורה אם היבואן העקיף פשט את הרגל? אז ממי הם לוקחים את הכסף?
<קריאה:>
לא פשט, סגר.

<היו"ר דוד ביטן:>
נו, מה קורה במקרה הזה? אין לו ממי לגבות.
<דרור וגשל:>
יש. הוא ילך ויגבה מאותו בן-אדם שפשט. יש תהליכי חדלות פירעון.
<היו"ר דוד ביטן:>
אה, זה לא רציני.

<דרור וגשל:>
לא, מה זאת אומרת. ומה יהיה על כל הלקוחות שלו? גם הם - - -
<קריאה:>
אבל אתה יכול להגיד את זה על כל - - -

<דרור וגשל:>
הבעיה שהם לא יקבלו את הכסף שלהם, את העשרה של התוספת? יש פה אלפי לקוחות שלא יקבלו את השירות. אז גם להם תהיה בעיה, כן. זאת התשובה.
<חוה ראובני:>
אנחנו סבורים שגם אפשר להטיל עיצום כספי על יבואן עקיף או זעיר שלא משלם.
<אבנר פלור:>
לא, אבל גם יבואן אישי יכול לפשוט את הרגל.

<דרור וגשל:>
אדוני, יש תנאים של - - - שנדרשים מהיבואנים.

<היו"ר דוד ביטן:>
על איזה סכומים מדובר כאן?

<אבנר פלור:>
אז בוא תגידו בבקשה.

<היו"ר דוד ביטן:>
בוא תגידו מה מדובר. אם זה סכומים קטנים, אז אני לא צריך להתעכב על זה.

<יורם בונן:>
תלוי כמה רכבים יביאו.
<יעקב אנוך:>
אציע פתרון.

<היו"ר דוד ביטן:>
כן, מה ההצעה?

<יעקב אנוך:>
אנחנו לא רוצים לא קשר עם היבואן המקביל, א' או ב' או ג'. נגבה את זה מהלקוח.
<היו"ר דוד ביטן:>
לא לא.

<יעקב אנוך:>
למה לא?

<היו"ר דוד ביטן:>
כי זה באחריות, ב-recall.

<חוה ראובני:>
הלקוח זכאי לשירות הזה חינם.

<לאה ורון:>
תבהירו רגע לוועדה את מה ששאלתי קודם: מהן אותן הוצאות - - -
<היו"ר דוד ביטן:>
איזה הוצאות יש לכם? ב-recall מדובר. Recall אתה רוצה לגבות מהלקוח?

<יעקב אנוך:>
זה recall ואחריות, זה לא רק recall.
<היו"ר דוד ביטן:>
לא משנה.

<לאה ורון:>
תסביר - - -

<יעקב אנוך:>
אסביר.

<לאה ורון:>
אוקיי.
<יעקב אנוך:>
יש הוצאות של התנהלות מול היצרן, שעולות כסף. מעבר, יש משלוח - - - 

<היו"ר דוד ביטן:>
אז איזה סכום? נגיד עכשיו תיקנתי. 

<יעקב אנוך:>
- - -

<היו"ר דוד ביטן:>
לא, תגיד לי, אני רוצה להבין.
<איתי עצמון:>
סדר גודל.

<היו"ר דוד ביטן:>
סדר גודל, מה סדר הגודל?

<חוה ראובני:>
זה כלול בהתחייבות של היצרן - - -
<היו"ר דוד ביטן:>
מה סדר הגודל?

<דידי רוזנפלד:>
את רוצה שבעה ימים.
<היו"ר דוד ביטן:>
רגע, רבותי. מה סדר הגודל בבקשה?

<יעקב אנוך:>
זה יכול להיות מאות שקלים.
<היו"ר דוד ביטן:>
מאות שקלים?

<דידי רוזנפלד:>
ללקוח. לאוטו אחד.
<היו"ר דוד ביטן:>
אבל חלק מזה היצרן מחויב ב-recall?

<דידי רוזנפלד:>
לא, התוספת.

<היו"ר דוד ביטן:>
אז הוא לא מחויב לך גם על ההוצאות הנלוות? רק להוצאות הישירות. לא נשמע לי.

<יעקב אנוך:>
אלה החוזים.

<היו"ר דוד ביטן:>
הנה, הוא אומר: עד מאות שקלים.

<לאה ורון:>
אבל עבור מה?
<היו"ר דוד ביטן:>
באמת, היא צודקת, עבור מה? 

<יורם בונן:>
אני רוצה להקריא מדוח - - -

<היו"ר דוד ביטן:>
להגיד לכם את האמת? אין מקום להוסיף את זה בכלל. אבל לא משנה.

<לאה ורון:>
לא צריכה דוח, אני רוצה לשמוע מכם. את הדוח אנחנו מכירים.

<יעקב אנוך:>
אענה לך עבור מה.

<היו"ר דוד ביטן:>
מה? הרי היצרן מחויב ל-recall. אז למה הוא צריך לקבל הוצאות נלוות בכלל? - - - אז תמיד יהיה, אז ברור שפה יהיה.
<דרור וגשל:>
צריך לטפל ברכב שהוא לא שלו. אז אולי אם יש בו איזשהו - - -
<דידי רוזנפלד:>
אולי הוא צריך ללמוד איך מטפלים ברכב?
<דרור וגשל:>
שבאמת לא תהיה טענה על זה - - - 

<היו"ר דוד ביטן:>
- - - דרך הרכב.

<דרור וגשל:>
כמו שהם אמרו מקודם, היצרנים דואגים שהם לא יפסידו.
<דידי רוזנפלד:>
אם הוא לא מכיר את הדגם הוא צריך ללמוד אותו? זו הוצאה?

<היו"ר דוד ביטן:>
אוקיי. אז זה הוצאה של מאות אלפי שקלים. אז אתה רוצה שישלמו?
<דידי רוזנפלד:>
אתה רוצה.

<היו"ר דוד ביטן:>
לא.

<דידי רוזנפלד:>
המחוקק אומר: היבואן - - -
<היו"ר דוד ביטן:>
מה ההגדרה של הוצאות נלוות?
<אבנר פלור:>
אין איזו הגדרה מסוימת של הוצאות נלוות. אגיד.

<יעקב אנוך:>
היושב-ראש, הייתי בזכות דיבור.
<היו"ר דוד ביטן:>
אה, הבנתי. לפי סעיף זה ומרכיביו. בסדר, אז זה בתקנות יהיה.

<לאה ורון:>
מר אנוך היה ברשות דיבור.

<היו"ר דוד ביטן:>
טוב, הבנו, בבקשה.

<יעקב אנוך:>
נשאלתי שאלה על-ידי מנהלת הוועדה ואני רוצה לענות למנהלת הוועדה.
<היו"ר דוד ביטן:>
בבקשה. דקה.

<יעקב אנוך:>
בכל ההסכמים עם היצרנים, מה שהיצרנים משלמים בדברים האלה זה את חלקי החילוף שהם שולחים לפה landed cost. זאת אומרת, ההבדל בין landed cost לבין מה שהלקוח משלם זה מיסים. את המיסים היצרן לא משלם, זו בעיה שלנו. ההובלה של החלק מהנמל אלינו, זו בעיה שלנו. עכשיו, אם יש עניין של נוזלים, שמנים, נוזל קירור אפילו שיש בו חומר מיוחד – היצרן לא משלם את זה.
עכשיו, באופן נורמלי, אנחנו כיבואני רכב, בעצם התמחיר שלנו - - -
<היו"ר דוד ביטן:>
הבנו. אבל יש לך פה - - -

<יעקב אנוך:>
מכניסים את זה בתמחיר - - -

<היו"ר דוד ביטן:>
חבר'ה, בוא.

<לאה ורון:>
אז המנגנון שבנו פה בחוק לא עונה לכם על - - -
<היו"ר דוד ביטן:>
יש מנגנון בחוק, היא צודקת. רבותי, מספיק. יש מנגנון בחוק - - -
<יעקב אנוך:>
אין לי בעיה עם המנגנון.
<היו"ר דוד ביטן:>
רגע. יש מנגנון בחוק ויש גם תקנות. אנחנו פה לא בשביל – זה אתם צריכים לשבת עם נציגי השר ולהסביר להם מה צריך להיות בתקנות.
<יעקב אנוך:>
אין לי בעיה עם המנגנון.

<איתי עצמון:>
יש לי הערה. 

<היו"ר דוד ביטן:>
מה ההערה שלך? הבנו את העניין, לא צריך לדבר.
<יהודה לוי:>
יש נקודה אחרת שלא קשורה.

<היו"ר דוד ביטן:>
שלא עלתה בדיון הקודם?
<יהודה לוי:>
שלא קשורה - - -

<היו"ר דוד ביטן:>
לא, בדיון הקודם, בקדנציה הקודמת.
<יעקב אנוך:>
מה שאני אומר עכשיו לא עלה בדיון הקודם.

<היו"ר דוד ביטן:>
בסדר, אז שמענו, לא קיבלנו. יש פה מנגנון מסודר לעניין הזה שפותר את הבעיה. אל"ף, המנהל דן במקרה שיש מחלוקת. ובי"ת, יש תקנות .

<יעקב אנוך:>
אין מחלוקת, תבדוק.
<היו"ר דוד ביטן:>
רגע, סעיף (ב).

<יעקב אנוך:>
אין מקור שישלם. אין ממי לגבות את הכסף.

<היו"ר דוד ביטן:>
אין הסכמה? אז יש מעין בוררות כזאת. בסעיף (ה) השר רשאי לקבוע הוראות לעניין דרכי החישוב לפי סעיף זה ומרכיביו.
<יעקב אנוך:>
אין לי בעיה שמה. הבעיה שלי שאין ממי לגבות.
<היו"ר דוד ביטן:>
אז זה עניין של תקנות. לא ניכנס לזה.

<יעקב אנוך:>
אדוני היושב-ראש, אין ממי לגבות.

<היו"ר דוד ביטן:>
לא, לא קיבלתי. אמרת, לא קיבלתי. כן, מה אתה רוצה להעיר?

<איתי עצמון:>
הערה קצרה משפטית. אני חושב שסעיף קטן (ד) מיותר, מכיוון שיש בהמשך הצעת החוק סעיף כללי שעניינו סמכויות השיפוט לפי הצעת החוק, מנהל או רשות.
<היו"ר דוד ביטן:>
בסדר, נראה לכם להוריד את זה?
<איתי עצמון:>
כל בן-אדם לפי הצעת החוק או רשות לפי חוק בתי-משפט לעניינים מנהליים, אני חושב שאפשר לוותר על הסעיף הזה.

<היו"ר דוד ביטן:>
לא, אגיד לך למה הכניסו את זה. הכניסו את זה בגלל סעיף (ב), שזה מעין איזשהו תהליך.
<איתי עצמון:>
לא, אבל המנהל ועובד משרד האוצר או כל גורם כאן הוא רשות לפי חוק בתי-משפט לעניינים מנהליים, להבנתי.
<היו"ר דוד ביטן:>
אפשר להבין את זה גם כמעין בוררות.
<איתי עצמון:>
אני מציע שנבדוק את העניין הזה.

<היו"ר דוד ביטן:>
תבדקו את העניין. אם חייבים – תשאירו, אם לא – לא. כן, מה רצית?
<יהודה לוי:>
יהודה לוי, סגן יושב-ראש אגודת מורי הדרך. לעניין של הסעיף הזה הכנסתם את סעיף 31 של ייבוא אישי. בייבוא אישי זה לא חברה, זה בן-אדם פרטי, זה מורה דרך שהביא אוטו לעבודה, ואתם משיתים עליו פה הוצאות נוספות, כי זה recall שהיצרן צריך לתת. אז אני מבקש להתייחס לסוגיה של בן-אדם פרטי שמביא אוטו, ולא עקיף וישיר. עקיף וישיר זה חברה.
<דידי רוזנפלד:>
מה ההבדל? ההוצאה זה הוצאה.
<יהודה לוי:>
זה הבדל.

<חוה ראובני:>
כתוב: בעל רכב שייבא לפי 31.

<יהודה לוי:>
נכון, זה ייבוא אישי. ופה משיתים מאות שקלים, כמו שאמר - - -
<דידי רוזנפלד:>
אבל זו ההוצאה.

<יהודה לוי:>
אבל זה recall.

<דרור וגשל:>
לא הבנתי מה הקושי. אתה מקבל את ה-recall בחינם, את העלויות הנלוות את משלם.
<יהודה לוי:>
אני אומר לך: את המיסים - - -
<היו"ר דוד ביטן:>
שמע, זה רק עלויות נלוות וזה לא צריך להיות הרבה כסף. עזוב.

<יהודה לוי:>
לא, רק המיסים, ואם זה - - -

<היו"ר דוד ביטן:>
אז מה אתה רוצה? אל תביא רכב בייבוא אישי? אתה רוצה להביא בייבוא אישי? יש לזה גם עלויות מסוימות. ומי מביא ייבוא אישי? רוב העשירים. אז בוא נוריד קצת את העניין הזה. רק "מרצדסים", "במ"וויים" וכל העניין הזה. אז בוא נשים את הדברים האלה, בוא נוריד קצת בכיוון הזה.
<יהודה לוי:>
לא מדויק. אני מדבר על מורי דרך שעובדים ומכניסים מטבע חוץ.
<היו"ר דוד ביטן:>
בסדר, אז אל תביא. אתה רוצה להביא? יש לזה קצת דברים. יש לך הנחה במחיר, אז יש לך 200-100 שקלים כשיש recall. כמה פעמים יש recall – כל היום? לא, recall אין כל הזמן. תשימו את הדברים בפרופורציה.
טוב, אאשר את הסעיף הזה, בהמשך למה שאמר היועץ המשפטי לגבי סעיף (ד), אם יש חובה, בגלל שהיא לא החלטה מינהלית ממש, היא החלטה שהיא מעין בוררות כזאת – מעין שיפוטית, לכן אולי כן צריך להכניס את זה. טוב, מי בעד?
הצבעה

בעד אישור סעיף 44 – פה אחד
סעיף 44 אושר.

<היו"ר דוד ביטן:>
פה אחד. תודה רבה. נעשה הפסקה.
<לאה ורון:>
סעיף 44 אושר. הדיון יתחדש בשעה 12:30.
<היו"ר דוד ביטן:>
12:30 הדיון יתחדש. תודה רבה לכם.

<(הישיבה נפסקה בשעה 12:10 ונתחדשה בשעה 12:38.)>
<(היו"ר איתן כבל, 12:38)>
<היו"ר איתן כבל:>
שלום לכולם, אנחנו מתחילים את המחצית השנייה או את הרבע האחרון, כל אחד יבחר לו לפי מה שהוא אוהב, של הדיון. אני מבין שהתקדמתם יפה.
<לאה ורון:>
הוא הגיע עד סעיף 45.
<היו"ר איתן כבל:>
יפה. אנחנו בסעיף 45, איסור בדבר התערבות. בבקשה.
<חוה ראובני:>
	איסור בדבר התערבות

	    45.

	(א)
יבואן רכב מסחרי לא יכתיב למוסך ולא ינחה אותו – במקום ימליץ לו, אסביר אחר כך – בדבר זהות הגורם שממנו ירכוש מוצרי תעבורה, למעט ככל שמדובר בשירותי תחזוקה לרכב הניתנים במסגרת אחריות בשיעור כאמור בסעיף 42(ג) או במסגרת תיקון תקלת בטיחות סדרתית.

	
	
	(ב)
יבואן רכב מסחרי לא יתערב ולא יסכל בכל דרך שהיא יבוא רכב בידי יבואן מסחרי אחר, או לא יפעל בכל דרך שהיא לסיכול קבלת רישיון יבואן רכב מסחרי בידי אדם אחר.


<היו"ר איתן כבל:>
הערות?
<חוה ראובני:>
רציתי רק להסביר את השינוי.
<היו"ר איתן כבל:>
זה שינוי מאוד - - -
<איתי עצמון:>
דרמטי.

<היו"ר איתן כבל:>
לא, יש הבדל בין ימליץ לינחה. זה עולם ומלואו.
<חוה ראובני:>
אני חושבת שיש הבדל, לא יודעת עולם ומלואו, אבל הבדל מסוים.

<היו"ר איתן כבל:>
למה? סליחה, ימליץ זה אתה לא חייב לקבל, הנחיה זה אתה מנחה אותו. הוא לא יכול לפעול אחרת.
<חוה ראובני:>
גם הנחיה אתה לא חייב. יכתיב זה משהו שאתה ודאי חייב. ולחייב אותו, ואולי אפילו עם איזה שוט הסכמי כזה או אחר.

<היו"ר איתן כבל:>
אוקיי.

<חוה ראובני:>
רצינו גם משהו שהוא יותר רך מיכתיב לאסור, כי יש מצב שאם יש מוסך שהוא עובד דרך קבע עם יבואן מסוים או משהו כזה, מה שהוא אומר לו זה כמעט תורה למשה מסיני.
אבל אנחנו כן מבינים שיש מקום להמלצה, כי בסוף הוא יגיד לו: תשמע, אתה מתקן רכב שלי, אני חושב שאני ייבאתי, שאני מכיר אותו, שאני בקשר עם היצרן, אני חושב שיש עדיפות. אבל הנחיה זה קח תעשה, המלצה זאת הבעת דעה. 

<איתי עצמון:>
הוא יכול להגיד לו: קח תעשה?
<חוה ראובני:>
אנחנו רוצים לאסור את זה. ינחה זה אומר לו: קח תעשה. המלצה זה איזושהי חוות דעת, שזה אולי יש מקום באיזונים של אפשרות הידע המקצועי לאפשר את זה.
<איתי עצמון:>
אם אני זוכר נכון, בדיונים בכנסת הקודמת, כאשר דנו בסעיף הזה דובר על המלצה כהמלצה כזו שאי-אפשר לסרב לה בעצם. לכן בזמנו כתבנו - - -
<היו"ר איתן כבל:>
אני לא מכיר המלצה שאי-אפשר לסרב לה.
<איתי עצמון:>
ביחסי הכוחות האלה זה כמו המלצה של מעביד-עובד.

<היו"ר איתן כבל:>
בסדר, אני מבין מה שאתה אומר.
<חוה ראובני:>
שיהיה ברור, אנחנו עדיין לא רוצים את האמירות הכאילו לא מחייבות שאי-אפשר לא לכבד אותן. אנחנו עדיין חושבים שיש לאסור אותן. יחד עם זאת, המונח המלצה משמיע איזושהי אמירה של חוות דעת על מה מתאים, חוות דעת עניינית, שזה אין מקום לאסור.

<היו"ר איתן כבל:>
כן, יורם, בבקשה.
<יורם בונן:>
אדוני, רק בקשה אחת לגבי סעיף קטן (ב). אנחנו מבקשים להוסיף את המילה כדין אחרי יבואן רכב מסחרי. הכוונה – כתוב: בכל דרך שהיא לסיכול קבלת רישיון, אנחנו מבקשים שיהיה כדין. 

<היו"ר איתן כבל:>
מישהו מהקטגוריות שבחוק נקבע. אבל כל פעם תכתוב: כדין?
<איתי עצמון:>
למה הכוונה כדין?
<יורם בונן:>
אסביר למה.

<לאה ורון:>
איפה המילה כדין צריכה מבחינתך להופיע?

<היו"ר איתן כבל:>
יבואן רכב מסחרי, (ב).

<יורם בונן:>
אסביר רק את ההבדל. לכאורה הנוסח הזה אוסר על יבואן לפנות למשרד התחבורה ולומר לו שמי שהגיש בקשה לא עומד בתנאי החוק.
<איתי עצמון:>
אני חושב שמי שאמור לתת רישיונות זה הרגולטור, לא - - -

<אהוד שניידר:>
אני לא יכול להפנות את תשומת לבו של הרגולטור?
<היו"ר איתן כבל:>
אבל הוא יכול לעשות את זה בלי לבקש רשות מאף אחד.

<איתי עצמון:>
הנוסח הוא גורף – לא יתערב.
<יורם בונן:>
לא, אבל לכאורה, הנוסח הזה אוסר על זה.

<היו"ר איתן כבל:>
כן.

<יורם בונן:>
זה משהו מאוד לגיטימי בין מתחרים.
<היו"ר איתן כבל:>
מה אתם אומרים?

<חוה ראובני:>
אני חושבת שזה לא מונע מתן מידע כשלעצמו. אנחנו מדברים כאן על התערבות בניסיון להשפיע, בניסיון - - -
<איתי עצמון:>
אני לא בטוח שמה שאת אומרת עולה בקנה אחד כאן. כתוב: לא יפעל בכל דרך שהיא.
<היו"ר איתן כבל:>
בדיוק. בדיוק הסתכלתי על צמד המילים: בכל דרך. זאת אומרת, בכל דרך זה אומר שגם כן המלצה יכולה להיות סוג של דרך.
<איתי עצמון:>
לא, מתן מידע.

<חוה ראובני:>
דיברתי על מתן מידע, לא דיברתי על המלצה.
<היו"ר איתן כבל:>
לא, בסדר. רק אני אומר, כשאתה כותב פה: בכל דרך, במקרה אמרתי את זה פה.
<יורם בונן:>
אפשר להחריג, שפניות למשרד התחבורה, אני לא חושב שיש סיבה למשרד התחבורה לאסור עלינו לפנות אליהם.
<דרור וגשל:>
אנחנו מקבלים את ההצעה.
<חוה ראובני:>
להוסיף את ה"כדין". אני לא חושבת שזה עונה על מה - - -

<היו"ר איתן כבל:>
אגיד לך איפה הבעיה שלי. אתן לאדוני. הבעיה שלי, שזו יכולה להיות דרך, אתה יודע, לעכב – טוב, בסדר, אבל זה תמיד אפשר להגיד. כן, גברתי.
<אינגריד הר אבן:>
הערה מאוד חשובה. יחסי מוסך שירות ויבואן הם יחסים שמאופיינים למעשה בהכתבה. היבואן מכתיב למוסך: אם אתה רוצה להיות מוסך שלי, תעשה א', ב', ג', ד'. גם נגיע לזה בסעיף 52, של יחסי מוסך ויבואן. פעמים רבות מספור יבואן מכריח מוסך לקנות שמנים מפה וחלפים משם, ולהתקשר עם ספק כזה או אחר. 
אבל יש פה עוד עניין נוסף. זה לא רק הכתבה לעניין זהות הגורם שממנו ירכוש מוצרי תעבורה, אלא יש להוסיף גם הגבלה על המחיר שגובה המוסך מצרכן עבור עבודה, שירות או מוצר תעבורה. כי היבואנים מתערבים לא רק בזהות הספקים אלא גם במחירים שמוסך נותן, כאשר לא מדובר בתיקון באחריות, שאז ממילא היצרן משלם את זה. אנחנו רוצים שהם לא יתערבו בשום - - -

<היו"ר איתן כבל:>
גברתי, העניין ברור.

<חוה ראובני:>
זה בסעיף 52, לדעתי.
<אינגריד הר אבן:>
לא, זה לא מופיע שמה.

<אהוד שניידר:>
יש חוק ההגבלים העסקיים. אם אנחנו עושים הסדר כובל – בבקשה, יש חוק ההגבלים העסקיים והוא מטפל בזה. הממונה על ההגבלים העסקיים יש לו שיניים מאוד חדות, והוא כבר השתמש בהם.
<חוה ראובני:>
אני חושבת שההערה מוסכמת עלינו בעיקרון, אבל אני חושבת שהיא מקבלת מענה במקום אחר, בסעיף 52. 

<אינגריד הר אבן:>
לא, בסעיף 52 זה: לא יתנה את התקשרותו, זה משהו אחר.
<חוה ראובני:>
ולא יכתיב לו או ימליץ לו בעניינים אלה. תראי את הסיפה של (א).
<היו"ר איתן כבל:>
גברתי, בואי נסכם ככה. נרשמה הערתך, היא הערה גם כן חשובה, שאומרת היועצת המשפטית שהיא ראויה להתייחסות. נגיע לשם ונעסוק בכך. בנוסף, מה שאמר נציג משרד המשפטים, דרור, שאפשר להוסיף את אשר אתם מבקשים. ומה אתה רוצה להוסיף?
<איתי עצמון:>
לא, אני רוצה להבין בדיוק למה הכוונה. בסעיף קטן (ב) אתם מתכוונים להוספת המילה כדין בסיפה? או שאולי אפשר לכתוב: למעט העברת מידע למשרד התחבורה?
<יורם בונן:>
לא, זו לא העברת מידע.

<איתי עצמון:>
למה הכוונה? באלו מקרים אתם חושבים שאתם כן צריכים להתערב.
<יורם בונן:>
אגיד לך. זה מאוד לגיטימי בתקשורת, בתעופה, כל דבר, שמתחרה פונה לשר שרוצה לתת רישיון למישהו אחר, ואומר לו: אדוני, אני חושב שאל תיתן, כן תיתן. מה הבעיה? לפנות אפשר, השר יעשה עם זה מה שהוא רוצה.
<איתי עצמון:>
אבל מה כדין כאן? זה מה שאני רוצה להבין.

<יורם בונן:>
למשל, אם אני חושב שהשר עומד לתת רישיון למישהו שלא עומד בתנאי הסף לקבלת רישיון, זה בהחלט לגיטימי לאפשר לי לפנות לשר ולטעון את טענותי, והשר יעשה עם זה מה שהוא רוצה. לכן, מה שחשבנו זה לא יפעל בכל דרך שהיא לסיכול קבלה כדין של רישיון יבואן וכו'.

<איתי עצמון:>
אני מבין את הכוונה שלך, אני לא חושב שהתוספת שאתה מציע נותנת מענה.
<יורם בונן:>
- - - שהשר פועל שלא - - -
<איתי עצמון:>
אני חושב שהמנהל לא יוכל לתת רישיון אם המבקש לא עונה על תנאי הסף.
<דידי רוזנפלד:>
ואם הוא לא יודע?

<אהוד שניידר:>
איך אפנה את תשומת לבו בלי שאעשה עבירה פלילית לפי הסעיף הזה.
<איתי עצמון:>
צריך לכתוב: למעט לעניין העברת מידע או העברת נתונים למשרד בעניין - - -
<היו"ר איתן כבל:>
סליחה. דרור, אני אומר את זה ככה: יימצא הניסוח הלא מעכב. יורם, אתה עובד איתם, זה בסדר גמור. אבל עוד 30 שנה, לא יודע מה יהיה. אני מתכוון שתבוא – אנחנו מנסים לייצר פה איזשהן אמות מידה. אתה כל הזמן שם בסוף עם מימיקה. טוב שאני לא רואה אותך. אם תתקרב, לא אראה אותך. אבל אם תתקרב לאמצע – אתה כל הזמן עושה תנועות שקשה לי איתן. אתה גורם לי לסבל. אני רואה אותך סובל, גם אני סובל.
ברשותך, מה שאני מבקש. אני מאשר את הסעיף הזה.
<איתי עצמון:>
כולל "ולא ינחה אותו"?

<היו"ר איתן כבל:>
כן. מה שהיועצת המשפטית כאן אמרה, ייבדק בסעיף 52.
<איתי עצמון:>
ובסעיף קטן (ב) נבהיר את הכוונה.
<היו"ר איתן כבל:>
בדיוק, שהם יכולים לבוא. כן, בבקשה, אדוני.

<זאב פרידמן:>
מסירת מידע לגורם מוסמך לא צריכה להוות בעיה. זה הניסוח שצריך פחות או יותר - - -
<היו"ר איתן כבל:>
כן, צריך למצוא ניסוח. כן, בבקשה.

<דני דרגוצקי:>
שמי דני דרגוצקי מרשות המיסים. רק רציתי לוודא שזה יהיה לכל גורם מוסמך אחר באמת ולא דווקא למשרד התחבורה. כי יכולה להיות פנייה לכל מיני גופים רגולטוריים, לאו דווקא למשרד התחבורה.
<איתי עצמון:>
מי שנותן את הרישיונות זה המנהל ממשרד התחבורה.
<דני דרגוצקי:>
כן, זה ברור לי. אבל לסכל כל ייבוא, לא בהכרח הוא דרך משרד התחבורה.
<היו"ר איתן כבל:>
תשמע, אני מציע שזה יהיה למנהל, אחרת נמצא את עצמנו – יראה לנכון המנהל לפנות לרשות - - -
<עוזי יצחקי:>
לא ייתן לרשות המיסים? אותה ממשלה.
<היו"ר איתן כבל:>
כן כן. ימצא לנכון לפנות לרשות המיסים, יעשה את זה. אני לא רוצה עכשיו שיתחיל לי פה: חכה, פניתי לרשות המיסים, חכה, פניתי לפנצ'ר מאכער. אני מבין את מה שאתה אומר, אני מקבל את הרישה, לא את הסיפה. זאת אומרת, שגם אם יש פנייה בעניין הנוגע לרשות המיסים – יפנה למנהל, והמנהל, כמו בעניינים אחרים שאמרנו: ימצא לנכון להתייעץ עם הממונה על ההגבלים, אז אותו דבר כאן. אוקיי, תודה. מי בעד?
<אורי מקלב (יהדות התורה):>
בכל אופן, רק שנייה, אדוני, לפני שאתה מבקש את הבעד.

<היו"ר איתן כבל:>
אה, שכחתי שאתה פה, אדוני. כן.

<אורי מקלב (יהדות התורה):>
בכל אופן, ההערה שכאן עלתה - - -
<היו"ר איתן כבל:>
באיזה עניין?

<אורי מקלב (יהדות התורה):>
שלא יסכל בכל דרך שהיא לקבל רישיון. איך אתה נותן מענה לדרך לגיטימית, שכן יוכל - - -
<היו"ר איתן כבל:>
אמרנו: הוא יוסיף את הסעיף. מה העניין, זה בסך הכול הוא צריך מסירת מידע.
<אורי מקלב (יהדות התורה):>
כן, אבל הוא רוצה פנייה. איך אתה לא מונע ממנו פנייה לגיטימית?
<איתי עצמון:>
ננסח את זה.

<אורי מקלב (יהדות התורה):>
אם קיבלת את זה, אז זה בסדר. 

<היו"ר איתן כבל:>
הרב מקלב, כבר קיבלנו את העיקרון. עכשיו, הם עושים צעד תימני הפוך – צעד אחד קדימה, שניים לאחור – הם עושים שניים קדימה, אחד לאחור. אתה מבין? אז אנחנו לא שם, אנחנו לא משנים את הצעדים שלנו.
<דני דרגוצקי:>
אבל לא מדובר רק על קבלת רישיון. לשון הסעיף פה ב-45(ב) מדובר: לא יתערב ולא יסכל בכל דרך שהיא.
<עוזי יצחקי:>
בסדר, אנחנו אותה ממשלה.
<היו"ר איתן כבל:>
אדוני, נציג רשות המיסים, יקירי, אני חוזר ואומר: אני לא מוציא מתחת ידי המנהל שום סמכות. פה סוף סוף אנחנו רוצים לרכז סמכויות. אנחנו כל הזמן רבים אם יש לו, אין לו. אם אתחיל להעביר את זה לגופים נוספים, לא אצא מזה.
<דני דרגוצקי:>
זו לא הכוונה בכלל. כתוב: לא יסכל ייבוא. ייבוא יכול להיות - - - 
<היו"ר איתן כבל:>
יש לי שאלה אליך: אתה ניסחת את החוק?

<דני דרגוצקי:>
לא, לא ניסחתי, אבל - - -
<היו"ר איתן כבל:>
לא, עזוב, אני מנסה לתקן. אם היו חושבים אחרת, היו אומרים לך אלה שאמונים על החוק. אני לא חושב שזה נכון.
<דני דרגוצקי:>
אז אם זה אומר שכל אזרח וכל יבואן יכול לפנות לכל גורם, כולל רשות המיסים, על מנת למסור מידע בכל שלב שהוא, אז אין לי בעיה עם זה.
<היו"ר איתן כבל:>
זאת לא הכוונה. העניין הוא בנושא מאוד מוגדר. אם מחר יסתבר שפה יש מישהו שמעלים מיסים, תמיד עומדת לו הזכות לפנות. חבר'ה, אל תערבבו אותי, עוד מעט נעשה מלשינון לרכבים. עזוב אותי מזה. יש פה מנהל, המנהל הוא הגורם. ההיפך, אנחנו מעוניינים לרכז אצלו מה שיותר מידע, כדי שהוא יוכל לשקול את כל הדברים בצורה נכונה. מי בעד? כן, אבנר. אבנר, אתם מעכבים אותנו?
<אבנר פלור:>
רק בסעיף (ב), שכתוב שם בסעיף (ב) שלא יפעל לסיכול לקבלת רישיון יבואן או לחידושו – לקבלה וחידוש.
<היו"ר איתן כבל:>
טוב. מי בעד? ירים את ידו.
הצבעה

בעד אישור סעיף 45 – פה אחד
סעיף 45, בכפוף לשינויים, אושר.
<היו"ר איתן כבל:>
תודה. עם התיקונים והתוספת שסיכמנו, 45(א), (ב) אושר. 46.
<לאה ורון:>
ואני מציעה שיתייעצו עם איזשהו עורך לשוני בעניין של יבואן מסחרי.
<איתי עצמון:>
התייעצנו עם הממונה על הנוסח.

<לאה ורון:>
והיא מקבלת את זה ככה? כי כל מי שיקרא ויחזיק את החוק, מה שהוא יחשוב - - -

<איתי עצמון:>
שהרכב הוא מסחרי.

<לאה ורון:>
בוודאי. יש בעיה עם העברית.
<היו"ר איתן כבל:>
העניין הוא כזה: העניין הזה שעמך ישראל, נכון פה שהיבואנים זה לא בדיוק עמך ישראל, אבל שלא ייווצר מצב, כשמישהו קורא את החקיקה, רכב מסחרי זה רכב שמעמיסים עליו ציוד או אנשים. זו ההגדרה. 

<חוה ראובני:>
זה עלה כבר בישיבה הקודמת עם זעיר, מה זה רכב זעיר.
<איתי עצמון:>
לא, בכנסת הקודמת.

<לאה ורון:>
צריך לתקן את זה וזהו. עובדה שזה עולה.
<היו"ר איתן כבל:>
חברים, עובדה היא שתיקנו הרבה דברים. בוא נגיד את זה ככה: אולי כפינו עליכם לתקן, אבל גם אתם תיקנתם לא מעט דברים.

<אבנר פלור:>
בסדר.

<היו"ר איתן כבל:>
מה שאנחנו מבקשים, יכול להיות שתחזרו מבר אשר, והוא יגיד לכם - - -

<איתי עצמון:>
זה לא הם צריכים לבדוק, זה אני צריך לבדוק.
<היו"ר איתן כבל:>
בסדר גמור.

<רונן לוי:>
את אבשלום קור - - -
<היו"ר איתן כבל:>
יש יותר מאבשלום קור, במחילה מאבשלום.

<לאה ורון:>
יש אנשים שזה המקצוע שלהם, עריכה לשונית. גם בכנסת יש.
<היו"ר איתן כבל:>
יש אנשים פה שזה תפקידם. 
<איתי עצמון:>
הממונה על נוסח.

<זאב פרידמן:>
את העיקר פספסת, אדוני היושב-ראש.

<היו"ר איתן כבל:>
אני מתנצל, ד"ר אבשלום קור.

בבקשה, 46, מסירת מידע ללקוח.
<חוה ראובני:>
	מסירת מידע בנוגע לטיפול ברכב

	   46.

	(א)
יבואן רכב ישיר ויבואן רכב עקיף ימסרו, לבקשת מוסך שניתן לו רישיון לפי סעיף 100 וסעיף 101 או גורם אחר שקבע השר, מידע שהעביר להם יצרן או סוכן מורשה, הנדרש לשם טיפול - -


<היו"ר איתן כבל:>
לא, דילגנו פה, סליחה. מה הקראנו עכשיו?

<לאה ורון:>
אדוני אישר 45, ועכשיו אנחנו ב-46.

<היו"ר איתן כבל:>
אה, סליחה.

<חוה ראובני:>
אחר כך ארצה להעיר איזושהי הערה מעבר לנוסח שמונח פה.
	
	
	- - מידע שהעביר להם יצרן או סוכן מורשה, הנדרש לשם טיפול ותחזוקה של רכב המיובא על ידם, לרבות מידע טכני, ומידע על ציוד והכשרת בעלי מקצוע.


אני רוצה לעצור כאן. השאלה על המידע הזה עלתה אגב הפרק של ייצור רכב, פרק ג'. וחשבנו שאו שכל הסעיף הזה יוסף גם על בעל רישיון ייצור רכב ושיווקו, או למקם את כל הסעיף במקום אחר. אבל בין כך ובין כך אני מציעה לדון בו עכשיו, ואולי אחר כך היועץ המשפטי יטפל בנושא סוגיית המיקום. ולכן, למרות שזה לא כתוב, אני מבקשת להוסיף לנוסח בפתיח של - - 
<היו"ר איתן כבל:>
אין בעיה.

<חוה ראובני:>
- - בעל רישיון לייצור רכב ושיווקו.
	
	
	(ב)
אין בהוראות סעיף קטן (א) – 

	
	
	
	(1)
כדי למנוע מיבואן הרכב לדרוש תשלום סביר בעבור מסירת המידע; על תשלום סביר כאמור יחולו הוראות סעיף 44(ב) עד (ה), בשינויים המחויבים;

	
	
	
	(2)
כדי להטיל על יבואן הרכב אחריות לגבי השימוש שנעשה במידע שמסר לפי אותו סעיף קטן. 


גם כאן להוסיף את היצרן, בשתי הפסקאות האלה.
<איתי עצמון:>
בעל רישיון לייצור רכב ושיווקו.
<חוה ראובני:>
הרעיון הוא – והנושא הזה עלה. וזה נושא שגם עלה אגב ייצור רכב ושיווקו וגם עלה בשעות הבוקר היום, הנושא של מידע למוסכים כדי שהם יוכלו לבצע את הטיפולים והתיקונים שנדרשים, להטיל חובה על היבואנים, וגם על בעל רישיון לייצור ושיווקו, למסור מידע למוסך, מידע שהם צריכים, בשביל לבצע את הטיפול והתחזוקה של הרכב.
כמובן, אפשר עדיין לדרוש תשלום סביר במנגנון שדיברנו עליו לפני חצי שעה, ולפטור את היבואן מאחריות ממה המוסך עשה עם המידע הזה. הוא חייב לתת מידע נכון, אבל הוא לא אחראי לעבודה המקצועית של המוסך.
וכפי שאמרתי קודם, אפשר לשים את כל הסעיף הזה בפרק - - -
<היו"ר איתן כבל:>
עזבי עכשיו את המיקום. כן, רונן.
<רונן לוי:>
דיברנו, וגם דיברנו עם משרד התחבורה, להכניס את המילה להנגיש ולא רק את המידע.
<היו"ר איתן כבל:>
כן, אני זוכר.

<רונן לוי:>
אנחנו רוצים שגם מידע יהיה מונגש, גם הציוד עצמו לצורך התיקון שלו יהיה מונגש. וגם ההכשרות המקצועיות, שגם את זה אפשר יהיה להנגיש.
<דידי רוזנפלד:>
כתוב: הכשרת בעלי מקצוע.
<רונן לוי:>
כתוב: מידע.
<היו"ר איתן כבל:>
שלא יגיד לו: לך תגלוש באינטרנט.

<רונן לוי:>
בדיוק. כמו שדיברת על זה שהסעיפים צריכים להיות ברורים, אז אנחנו רוצים שיהיה ברור שההנגשה - - -

<היו"ר איתן כבל:>
חבר'ה, או שפותחים, או ששולחים אותם - - -

<יורם בונן:>
או שמלאימים או שפותחים. 

<היו"ר איתן כבל:>
לא לא, סליחה.

<יורם בונן:>
בטח שכן. הוא רוצה את הציוד.
<היו"ר איתן כבל:>
הוא לא אמר את הציוד.

<אהוד שניידר:>
הוא אמר.
<יורם בונן:>
בטח שכן.
<קריאה:>
מה זה להנגיש?

<אבנר פלור:>
אתה יכול להגיד מה אתה מציע שנתקן פה, שנבין?
<אהוד שניידר:>
- - -

<אבנר פלור:>
סליחה, שאלתי אותו, שנבין.

<היו"ר איתן כבל:>
שניידר. הבנתי הנגשה במושג אחר, לא במושג שהוא עכשיו יבוא, יתקן את זה במוסך אצלך, אם נעשה סדר. בשבילי הנגשה, משפט שעוד לא אמרתי אותו בחוק הזה, היה לי את המטה הכי טוב בעולם, באה המלחמה והרסה לי אותו. אתה מבין? שיהיה לכול חוק, מונגש, כל המילים היפות כתובות, ובסוף הוא לא יכול לבצע את החוק, כי תמיד יהיה איזה משהו שאפשר.

חברים יקרים, שכחתי להגיד בחוק הזה אמירה: החוק הזה הולך לעבור. אמרתי את זה? לא, כי נראה לי שכחתם.

<אהוד שניידר:>
לא, אדוני לא שכחת לומר. אמר.
<היו"ר איתן כבל:>
לא, אני אומר: למה שכחתי שאמרתי? כי נראה לי ששכחתם. כי אתם כל הזמן מחזירים ומסובבים אותי, ואני כבר מרגיש שאני מסתובב לי במקום. 
<יורם בונן:>
לא הערנו לסעיף הזה.
<היו"ר איתן כבל:>
יורם, אני רוצה שתתרכז לדיון הבא.

<רונן לוי:>
הוא דיבר על זה שהוא לא יכול לתקן מ-96' דגמי "טויוטה", כי אין לו - - -
<היו"ר איתן כבל:>
לכן, מה אני אומר? הנגשה, שלא יבוא, יהיה לו מוסך, הוא יעשה, יקבל את הכול, והוא ירצה לרכוש ציוד מסוים לטפל ברכב, יגידו לו: לא, וואלה, זה בדיוק נגמר.
<רונן לוי:>
למה ממך? כי אתה בעל הזיכיון.

<קריאה:>
- - - הם לא נותנים לו ציוד.

<היו"ר איתן כבל:>
אבל סליחה, אפשר להגיד שני דברים אחרים: אני לא יודע למכור, אז נצטרך למצוא את הדרך איך לטפל בזה. ואל תנפנפו אותנו. כן, בבקשה, רונן, העניין ברור. אדוני, אתה רוצה ממנו הבהרה.
<אבנר פלור:>
כן, אני רוצה הבהרה.
<היו"ר איתן כבל:>
בבקשה, רונן.

<אבנר פלור:>
מה לכתוב פה? אני רוצה להבין. מה אנחנו מוסיפים בסעיף, שנבין.

<היו"ר איתן כבל:>
רונן, תסביר בדיוק.

<רונן לוי:>
רוצה להנגיש. זאת אומרת, אחרי המילה - - - 

<היו"ר איתן כבל:>
לא, תסביר מה זה להנגיש. אתה רוצה שיהיו רמפות? מה זה, רמפות שאוכל לבוא אליך ואוכל להיכנס - - -
<רונן לוי:>
לא, אם אני רוצה להיכנס לאתר, שהיום הכול הרי באתרים של היצרן, אז אני יכול לקבל סיסמה, הוא יכול למכור לי סיסמה. זה אחד.
<יעקב אנוך:>
איך אני יכול למכור סיסמה?
<היו"ר איתן כבל:>
חברים יקרים, לא ביקשתי את התערבותכם. הוא מדבר אלי, הוא לא מדבר אליכם.

<רונן לוי:>
הייתי שם, אני יודע מה יש שם.
<היו"ר איתן כבל:>
הוא מדבר אלי ואל חבר הכנסת מקלב. וחבר הכנסת ביטן, שצריך הרבה להסתכל. בבקשה.

<רונן לוי:>
תפנה ליצרן, זה אומר תקבל "נאדה". זה מה שהם מנסים לעשות. אם נפנה ליצרן, נקבל "נאדה". ואז היצרן יגיד: תפנה ליבואן. אתם יודעים את זה. חבל שלא הבאתי - - -
<היו"ר איתן כבל:>
רונן, לא ביקשתי שתצהיר לי הצהרות. תגיד מה אתה מבקש.

<רונן לוי:>
אני מבקש לקבל סיסמה לכניסה של אתרי היצרנים. אחד. כמו שכל מוסך באיחוד האירופי יכול לעשות, אני רוצה גם לקבל. שניים, אני רוצה לקנות את המחשב ואת התוכנה, להשתמש בסיסמה הזאת. זאת אומרת, להשתמש באתר היבואן, אני רוצה שתהיה לי נגישות לזה ושהם ימכרו לי. הכשרות לרכב חדש – אני רוצה שהם ימכרו לי. זה הכול. לא אמרנו בלי כסף, אבל שתהיה הנגשה.
<היו"ר איתן כבל:>
העניין ברור. אבנר, אפרשן אותו בחייו. הוא אומר את הדבר הבא, אפרופו היה לי את החוק הכי טוב. אוקיי, העברנו את החוק. עכשיו, הוא רוצה ליישם את זה בשטח. הוא אמר: וואלה, עלא כיפאק, אני רוצה לפתוח מוסך ושיטפל בסוג מסוים של רכבים.

כל מקום שהוא ילך עכשיו, ברור לי שישימו לו מכשולים בכל מקום. אני לא יודע עכשיו סיסמה, לא סיסמה, אני לא מבין גדול בזה, אם הוא כן צריך לקבל את הסיסמה, לא צריך לקבל את הסיסמה. אבל אני יודע, שאם אנחנו מתכוונים לפתוח את השוק, ואנחנו מתכוונים לאפשר שרכב יתוקן ויטופל על-ידי גורם שאנחנו רצינו, גורם שיודע לעשות את העבודה ולתת את השירות הטוב ביותר במחירים הסבירים ביותר, רונן, לכולם, צריך לתת לו את האפשרויות האלה.
הוא יגיע, יגידו לו: שמע, יש להם אתר יפהפה, לך שם תחפש את זה. אני לא מחפש לשלוח אותו לאתרים. רונן, אני מדבר שוטף. איך עושים את זה?
<אבנר פלור:>
צריך בעצם להעתיק מה שבדירקטיבה האירופית. הדירקטיבה האירופית מחייבת את היצרנים, במסגרת האיחוד האירופי, כן לתת את המידע ואת הציוד. להעתיק את אותו סעיף גם פה.
<דידי רוזנפלד:>
ואז תחייב את היצרנים שבחו"ל - - -
<אבנר פלור:>
אני רוצה אבל להוסיף משהו, סליחה רגע. היום אלה שבאיחוד האירופי כן יכולים להיכנס והמידע הזה נגיש להם. אבל פה ישנם כאלה יצרנים שהמידע לא נגיש להם. כלומר, אם רונן, המוסך שלו או מוסך אחר, רוצה להיכנס, הוא לא יכול להיכנס לאותם אתרים, הוא לא יכול לקבל את זה. זה נכון. חלק מהם.
<דוד ביטן (הליכוד):>
אז איך אתה פותר את הבעיה?
<אבנר פלור:>
לא, אז אני אומר, שנעתיק את הסעיף בדירקטיבה האירופית לפה, שאומר שבעצם כן נחייב את היצרן במתן המידע לאותם מוסכים.

<דוד ביטן (הליכוד):>
אבל היצרן הוא לא מחויב.

<אבנר פלור:>
באמצעות היבואן. כמו שעשינו בכל - - -
<איתי עצמון:>
אי-אפשר להטיל חובות על היצרן בחוק הזה.
<אבנר פלור:>
לא, אמרתי: באמצעות היבואן הישיר.

<דידי רוזנפלד:>
אתה יכול להטיל על היבואן מה שהוא יכול לתת. זה לא שלו.
<רונן לוי:>
האיחוד האירופי הטיל על היצרנים.
<היו"ר איתן כבל:>
חברים, אני עוצר את הקטע הזה פה. זה לא קטע בשל. סליחה, זאב.

<רונן לוי:>
למה לא בשל?

<היו"ר איתן כבל:>
רונן, סליחה, עבדת קשה להגיע לפה?
<רונן לוי:>
מאוד.

<היו"ר איתן כבל:>
לא נראה לי. מקסימום היה לך פקק, והיו הבוקר.

תקשיבו טוב, העניין הוא כזה: אני מבין ומתחבר לגמרי למה שרונן אומר. צריך לתת את הדברים, שהם יהיו כתובים בצורה מובהרת. כשאומרים נגישות, אם אתה לא הבנת מה זה, נגישות אנחנו משתמשים בזה כדי שמשה בר יוכל להיכנס אל המוסך עם כיסא הגלגלים שלו, או אנשים שיש להם נכויות כאלה ואחרות, מוגבלויות שונות ואחרות. לא על זה.

אני צריך שמה שהוא מתכוון ואתה מתכוון יתחבר. של מה שהם מסוגלים בדין לתת ומה שהם מתחמקים מלתת. או יש דברים, יכול להיות, שהם לא יודעים לתת.
<דוד ביטן (הליכוד):>
זה נכנס לסעיף הסנקציות?
<לאה ורון:>
רגע, אבל אולי שרונן יבהיר באיזה מידע מבוקש מדובר.
<יעקב אנוך:>
אפתור לכם את הבעיה בשתי דקות.
<דוד ביטן (הליכוד):>
אני רוצה לשאול: זה נכנס לסעיף הסנקציות?

<אבנר פלור:>
בעיצומים הכספיים.

<דוד ביטן (הליכוד):>
בעיצומים הכספיים?

<אבנר פלור:>
כנראה שכן.
<רונן לוי:>
זה הכול.
<היו"ר איתן כבל:>
כן, אנוך. שם ותפקיד.

<זאב פרידמן:>
- - - 

<רונן לוי:>
ברכבים המודרניים - - -

<היו"ר איתן כבל:>
זאב.

<זאב פרידמן:>
עד כדי כך. אפילו אגזוז לא ניתן להחליף, כי זה לא מתחבר עם - - -

<דוד ביטן (הליכוד):>
זה בעיה.

<היו"ר איתן כבל:>
כן, ברור, מה עשינו?

<דוד ביטן (הליכוד):>
לא עשינו כלום.

<זאב פרידמן:>
הרכבים הולכים ונעשים יותר ממוחשבים. זה לב ליבו של - - -
<רונן לוי:>
חלק מהתקלות זה עדכוני תוכנה. בלי זה אתה לא יכול - - -

<היו"ר איתן כבל:>
רונן, אני חושב שהאנשים מבינים את מה שאמרתי.

<אורי מקלב (יהדות התורה):>
אבל ליבואן יש את המידע הזה? או שרק ליצרן?
<היו"ר איתן כבל:>
ודאי שיש לו. כן, יקי, משפט.

<דוד ביטן (הליכוד):>
אם היה בא אליו האוטו, הוא היה מיד מתקן לו.

<היו"ר איתן כבל:>
יקי, אתה עוזר לנו או אתה רוצה להפריע לנו? 

<אורי מקלב (יהדות התורה):>
אבל היבואן נכנס ליצרן, לא שיש לו את המידע הזה בפני עצמו. הוא צריך לקחת את זה - - -
<היו"ר איתן כבל:>
כן כן. יקי, בבקשה.

<יעקב אנוך:>
המידע הזה כולו, על-פי הרגולציה האירופית, פתוח בתמורה לתשלום. זה אינטרנט. אז כל מוסך שנמצא באירופה, לא בודקים אותו איפה הוא נמצא. הוא נכנס לאתר אינטרנט, הוא משלם את הכסף והוא מקבל את הכול. בדיוק כמו שאנחנו עושים. אנחנו עושים אותו דבר. 

<היו"ר איתן כבל:>
יקי, אני כבר רואה את זה שרוצה, כל הזמן המתח נופל לו, אין לו מספיק כוח. חבר'ה, אני לא עובד ככה. אדוני המנכ"ל, זאת נקודה שפה זו הדרך לשרוף את כל הסיפור.
<לאה ורון:>
שיעשו ניסוי.
<היו"ר איתן כבל:>
את כל מה שעשינו. מה שאני מבקש, אני כבר אומר, אני מודיע, הרצון שלנו, של הוועדה, ותקנו אותי אם אני טועה, תקן אותי חבר הכנסת מקלב אם אני טועה, זה שהמידע יוכל להגיע, יהיה זמין, יהיה אפשר להשתמש בו, שיהיה אפשר לרכוש את הציוד כמו שצריך, שיהיה מישהו שיעביר הכשרות. לא יגידו לו – זה לא "איקיאה" – לך תרכיב בבית לבד את המכונה.
ומה שאני אומר לכם כאן, כדי שהדברים יהיו ברורים ונהירים - - -
<איתי עצמון:>
אתה רוצה כבר להחליט?

<היו"ר איתן כבל:>
לא, אני אומר לו מה אני רוצה שהוא יביא לי. זה הכיוון שלנו. אם אין את זה, אז כתבנו פה מילים, והרבה. 

<עוזי יצחקי:>
אבל חשבנו לפרט את זה בתקנות.
<אבנר פלור:>
לא, אבל צריך בחוק שתהיה הסמכה.
<דוד ביטן (הליכוד):>
הסמכה למה? אז אתה נכנס, נותן לו – מה? אני לא מבין. הוא אומר שיש קודים.

<היו"ר איתן כבל:>
מה הם מחויבים?

<דוד ביטן (הליכוד):>
יש קוד. אתה יכול לקבל את הקודים אצלך, ואז אם הוא לא מוכן לתת, גם לתת לו קנס וגם לתת לו את המידע? מישהו חייב לפתור את הבעיה הזאת.
<אבנר פלור:>
לא, בסדר, שוב אחזור ואומר, מה שרונן אומר, יש משהו בזה, שישנם יצרנים שלא ניתן להיכנס ולרכוש או לקחת את אותה תוכנה לתיקון וטיפול. זה נכון.
<דוד ביטן (הליכוד):>
אלא בסיסמה?

<אבנר פלור:>
כן. זה נכון. ישנם כאלה יצרנים שאי-אפשר להיכנס אליהם אם הוא לא מאשר. יקי, זה נכון, לא כל היצרנים זה מחובר, אתה לא יכול להתחבר לכל היצרנים. אי-אפשר. עשינו את זה, עשינו ניסוי. 

אדוני היושב-ראש, אם מקובל עליך, נעתיק את הסעיף הספציפי מהדירקטיבה ונכניס אותו לחקיקה. 

<דוד ביטן (הליכוד):>
אבל מה הוא אומר? אני לא יודע מה הוא אומר.

<אבנר פלור:>
שתיתן את האפשרות - - -
<דוד ביטן (הליכוד):>
אז תביא לישיבה הבאה.

<אבנר פלור:>
כן, בסדר.

<היו"ר איתן כבל:>
חברים, אני רוצה לאשר את זה בדיון הבא. לא צריך יום לימודים ארוך בעניין הזה, כי הכוונה שלנו כאן היא הכי ברורה, הכי פתוחה – הנגשה. לא רק הנגשה במובן, אתה יודע, שתיכנס לאתר באינטרנט. זאת אומרת, שכל מי שירצה להקים את המוסך, להתחרות, לתת שירות, יוכל לעשות את זה כמו שצריך. זה הכול.
<דוד ביטן (הליכוד):>
אני הייתי מכניס גם סעיף, שאם זה חוזר על עצמו, זו עילה לביטול הרישיון. ממש עילה לביטול הרישיון. זה האל"ף בי"ת, מה זה הדבר הזה?
<חוה ראובני:>
זה כבר קיים.
<היו"ר איתן כבל:>
את זה יש. הבנו, אדוני המנכ"ל, אדוני הסמנכ"ל? מפתיע אותי שלא טיפלנו בזה בקדנציה הקודמת, כי זה אל"ף בי"ת. בלעדי זה זה לא - - -
<רונן לוי:>
- - - 

<היו"ר איתן כבל:>
רונן, סליחה, לא דיברנו שוטף פה?
<רונן לוי:>
גם אני מדבר שוטף.
<היו"ר איתן כבל:>
לא. אתה מדבר שוטף מפריע. תודה. ואתה כבר יודע שפה מבקשים רשות דיבור. אוקיי. הסעיף טרם אושר, הוא יאושר בדיון הבא. בבקשה, 46א.
<חוה ראובני:>
	מסירת מידע ללקוח
	46א.
	יבואן רכב מסחרי שייבא רכב ימסור ללקוח שרכש את הרכב מידע כאמור בסעיף 60, לפי העניין.


סעיף 60 מונה רשימת פרטים של גילוי שחייבים להימסר. למעשה אימצו פה הסדר שנכתב במקור עבור המתווך. חלק מפרטי המידע רלוונטיים לגבי יבואן ישיר, חלק רק ליבואן עקיף או יבואן זעיר.
<איתי עצמון:>
ולכן לפי העניין.
<חוה ראובני:>
מכאן לפי העניין. כי אם מדברים על מספר קילומטרים שרכב נסע, אז זה בתחום - - -

<היו"ר איתן כבל:>
אוקיי, תודה.

<אבנר פלור:>
בנושא השקיפות.
<היו"ר איתן כבל:>
כן. מי בעד?

הצבעה

בעד אישור סעיף 46א – פה אחד
סעיף 46א אושר. 

<היו"ר איתן כבל:>
אושר. חובות דיווח.
<חוה ראובני:>
	חובות דיווח

	47.

	(א)
יבואן רכב ישיר ויבואן רכב עקיף ידווחו למנהל בכתב, ללא דיחוי לאחר גילוים או חצי שנה לפני המועד, לפי העניין, על עניינים אלה:

	
	
	
	(1)
הוראות לתיקון הרכב שהביא לידיעתם יצרן הרכב במדינת החוץ;

	
	
	
	(2)
מועד סיום התקשרותם עם יצרן הרכב במדינת החוץ או עם סוכן מורשה, לפי העניין;

	
	
	
	(3)
מועד סיום התקשרות של יצרן הרכב עם סוכן ראשי או מועד סיום ההסמכה שנתן סוכן ראשי לסוכן מורשה כהגדרתו בפסקה (2) להגדרה "סוכן מורשה". 

	
	
	(ב)
הוראות סעיף קטן (א)(1) יחולו גם על יבואן רכב זעיר, בשינוי זה: במקום "יצרן הרכב" יקראו "הגורם שממנו רכש את הרכב".


<היו"ר איתן כבל:>
רגע. יש עד כאן הערות? 

אוקיי, מי בעד 47(א)(1), (2), (3) ו-(ב)?
הצבעה

בעד אישור סעיפים קטנים 47(א) ו-(ב) – פה אחד
סעיפים קטנים 47(א) ו-(ב) אושרו. 

<היו"ר איתן כבל:>
אושר. (ג). 

<חוה ראובני:>
ב-(ג) אני מבקשת לעשות שינוי לעומת הנוסח שמונח בפניכם.
<היו"ר איתן כבל:>
בבקשה.

	
	
	(ג)
יבואן רכב מסחרי –

	
	
	
	(1)
ימסור למנהל, מידי שנה ועד יום 31 ביולי – לא דצמבר – או מועד מאוחר יותר שאישר המנהל ולא יאוחר מיום 31 בדצמבר, אישור רואה חשבון המבוסס על דוחות כספיים מבוקרים לגבי השנה שקדמה למועד הגשת האישור, המעיד כי יש בידו הון עצמי כאמור בתנאים למתן רישיונו לפי חוק זה ועל עמידה בעקרון העסק החי כמשמעותו בגילוי דעת שפרסמה לשכת רואי החשבון בישראל בנושא זה;

	
	
	
	(2)
ידווח למנהל על כל אירוע שעלול לגרום לירידה בהון העצמי או לפגיעה בעקרון העסק החי, ובכלל זה להשלים את ההון העצמי המינימלי הנדרש תוך 30 ימי עבודה או לחילופין העמדת ערבות בנקאית או ערבות מחברת ביטוח בגובה ההון העצמי הנדרש להשלמה ועד להשלמת ההון; דיווח לפי פסקה זו יימסר בהקדם האפשרי ולא יאוחר משבעה ימים לאחר המועד שבו נודע ליבואן על אירוע כאמור.

	
	
	(ד)
אין בהוראות סעיף זה כדי לגרוע מחובות דיווח החלות על יבואן רכב מסחרי לפי חוק זה.


<איתי עצמון:>
אני רוצה להזכיר לעניין פסקה (2) של סעיף קטן (ג) המוצע, שהנוסח שלו אינו תואם לנוסח שאישרה הוועדה בסעיף 27ב, לעניין חובת דיווח בעל רישיון לייצור רכב ושיווקו. האם זה בכוונה?
<חוה ראובני:>
אנחנו רוצים לעשות שם שינוי קטן. שנייה, אפתח את הנוסח שאושר. הנוסח הנוכחי מועדף עלינו.
<איתי עצמון:>
אבל אני לא כל כך מבין מבחינה מהותית. יבואן רכב מסחרי, יש עליו חובה לדווח על כל אירוע שעלול לגרום לירידה בהון העצמי. כלומר, הוא בעצמו אמור לדעת איזה אירוע עלול לגרום לירידה בהון העצמי שלו, ובכלל זה להשלים, כלומר להשלים - - -
<חוה ראובני:>
להון העצמי. אם הוא צריך להראות, כדי לקבל רישיון, איקס מיליוני שקלים הון עצמי, והוא יורד מתחת לסף הזה, אז אל"ף הוא צריך לדווח, ובי"ת או להשלים לאיקס - - -
<איתי עצמון:>
איך הוא ידע?
<חוה ראובני:>
זה ספרי החשבונות שלו.
<איתי עצמון:>
כתוב: ובכלל זה להשלים – זה לפי הוראה של המנהל?
<חוה ראובני:>
זה לפי הוראה של החוק. החוק מחייב אותו להשלים את זה. אסור לו להישאר מתחת להון העצמי הזה. ברגע שיש ירידה משם – אל"ף, הוא צריך לדווח; ובי"ת, לטפל בהשלמה.
<היו"ר איתן כבל:>
זאת חובתו. לעצמו ולסביבה.
<דוד ביטן (הליכוד):>
אז תגיד מה הניסוח.
<דרור וגשל:>
אני חושב שחסר לאיתי את המשפט: ובכלל זה, ככל שנגרמה ירידה בהון העצמי, להשלים את - - -
<איתי עצמון:>
לא, זה כבר שאלה של נוסח.
<היו"ר איתן כבל:>
לא, העניין הוא כזה, שברור לי שיש חובה לבעל העסק, אם יש ירידה שהיא עלולה לגרום לפגיעה, יכול להיות שהוא נקלע למצוקה כזו - - -
<דוד ביטן (הליכוד):>
אבל איפה החובה הזאת קיימת? בחוק?
<חוה ראובני:>
הנה, כאן.

<דוד ביטן (הליכוד):>
לא, יש פה את חובת הדיווח.
<איתי עצמון:>
זה אחד מהתנאים לקבלת רישיון. עליו להראות הון עצמי.
<דוד ביטן (הליכוד):>
בסדר, אבל אני פעם בשלוש שנים מקבל רישיון. עד אז מה?
<איתי עצמון:>
לאורך כל תקופת הרישיון אמור להיות לך הון עצמי. זה חלק מתנאי הרישיון.
<דוד ביטן (הליכוד):>
זה בתנאי הרישיון?

<היו"ר איתן כבל:>
כן. כל תקופת הרישיון יש חובה.
<איתי עצמון:>
כאשר אתם אומרים לדווח למנהל על כל אירוע שעלול לגרום, השאלה אם בעל הרישיון יכול לדעת מה בדיוק האירוע הזה. כי זה לגבי בעל רישיון רכב - - -
<דוד ביטן (הליכוד):>
טוב, מה שהוספת - - -

<איתי עצמון:>
אני מזכיר, הוספנו - - -

<דוד ביטן (הליכוד):>
משרד המשפטים, מה שאמרת, תכניס את זה.
<איתי עצמון:>
מה שהוסיף עורך-דין וגשל, אני חושב שזו הבהרת נוסח. אני שואל מהותית, איך הוא אמור לדעת באיזה אירוע בדיוק מדובר. הוועדה הוסיפה לגבי יצרני הרכב כאן בארץ, שמדובר על אירוע שעלול לגרום לירידה בהון העצמי לדעת רואה חשבון, אם אני זוכר נכון.

<היו"ר איתן כבל:>
כן. זה אמר עיסאווי.

<אורי מקלב (יהדות התורה):>
אלה אותן הודעות, שאם חברה נסחרת בבורסה היא צריכה להעביר לבורסה? אלה אותן סוג הודעות, שאם החברה הזאת נסחרת בבורסה היא צריכה להעביר להן? אם זה ההודעות, שמה נקבעו פרמטרים על איזה סוג הודעות מדובר. אז יכול להיות כאן באמת מקרה שהחברה לא נסחרת בבורסה, אבל זו המתכונת שצריכה להיות. 

<היו"ר איתן כבל:>
אז הוספנו את רואה החשבון.
<אורי מקלב (יהדות התורה):>
שם התקנות הן מאוד ברורות.

<דוד ביטן (הליכוד):>
איתי, כתוב את זה פה, שהיא חייבת לדווח ולהשלים.
<איתי עצמון:>
לא, אבל האירוע שעלול לגרום לירידה בהון העצמי או לפגיעה בעקרון העסק החי – אני שואל באמת כי אני לא מכיר את יישום ההוראות האלה. השאלה אם זו הוראה שניתנת ליישום באופן פשוט לפי החוק שכתוב - - -
<אורי מקלב (יהדות התורה):>
אני חושב שיש מתכונת דומה לדיווח לבורסה בחברות הנסחרות. יש דיווח מאוד דומה - - -
<היו"ר איתן כבל:>
לא, מה שאומר איתי, חבר הכנסת מקלב - - -

<אורי מקלב (יהדות התורה):>
אבל השאלה איך ניישם את זה גם - - -

<דוד ביטן (הליכוד):>
מה יקרה אם הוא לא ידווח? זה מה שהוא שואל.
<אורי מקלב (יהדות התורה):>
לא, הוא שואל מה הוא צריך לדווח? מתי הוא צריך?

<היו"ר איתן כבל:>
כן, יורם, בבקשה.

<דוד ביטן (הליכוד):>
זה כל אירוע, מה זה מעניין אותי - - -

<אורי מקלב (יהדות התורה):>
היועץ המשפטי - - -

<דוד ביטן (הליכוד):>
כל אירוע שגרם לירידה, האירוע - - -

<לאה ורון:>
אבל לא כתוב פה שגרם לירידה, כתוב: שעלול לגרום לירידה.
<דוד ביטן (הליכוד):>
נכון. זה כאילו מראש. זה עניין לפרשנות.

<יורם בונן:>
יש לי הצעה ובקשה, אדוני. ההצעה היא להפריד, זאת אומרת ליבואן תהיה חובה לדווח על האירוע, ואז המנהל יקבע את גובה ההשלמה שנדרשת, כי מישהו צריך לקבוע. זה לא על אוטומט, כי זה עניין של הערכה. זאת ההצעה.
<איתי עצמון:>
לא, ההשלמה שנדרשת היא לפי ההון שנדרש ממנו - - 

<היו"ר איתן כבל:>
לכתחילה.

<איתי עצמון:>
- - בעת שהוא קיבל רישיון.

<יורם בונן:>
אתה לא יודע לכמת את ההשפעה של האירוע, כמה הוא יוריד את ההון העצמי. לכן מי שצריך לקבוע זה המנהל - - -
<דוד ביטן (הליכוד):>
איתי, בוא נגיד שיש אירוע שעלול לגרום להפסד. אז מה יגיד לו המנהל עכשיו – תוסיף כסף? זאת אומרת, יש פה בעיה.
<חוה ראובני:>
הוא צריך להוסיף כסף, כן.
<דוד ביטן (הליכוד):>
המילה עלול היא בעייתית פה. כרגע זה לא גרם לירידה, זה רק עלול. 

<חוה ראובני:>
אם עלול אז הוא לא צריך להוסיף כסף.
<דוד ביטן (הליכוד):>
זה לא מצב של אחרי, זה מצב של לפני. אז מה, אוסיף עוד כמה מיליונים?
<חוה ראובני:>
אם רק עלול הוא לא צריך להוסיף כסף. אם ירד בפועל, אז הוא כבר צריך.
<איתי עצמון:>
ואם הייתה ירידה בהון העצמי.

<דפנה עין דור:>
צריך הפוך את הסדר: עלול לגרום לפגיעה בעיקרון העסק החי או לגרום לירידה בהון העצמי - - -
<דוד ביטן (הליכוד):>
אז מה נותן הדיווח הזה? 

<חוה ראובני:>
ואם ירד ההון העצמי – להשלים.

<דוד ביטן (הליכוד):>
זה יהיה קשה מבחינה משפטית, על זה יהיה המון בתי-משפט, פרשנות משפטית.
<עוזי יצחקי:>
דפנה, תפרטי, רק תגידי שם ותפקיד.

<דפנה עין דור:>
אני דפנה עין דור, מנהלת אגף כלכלה במשרד התחבורה. קודם כול, צריך בסעיף קטן (2) להפוך את הסדר: ידווח למנהל על כל אירוע שעלול לגרום לפגיעה בעיקרון העסק החי או לירידה בהון העצמי. פשוט העלול לגרום זה מתייחס לנושא של פגיעה בעיקרון העסק החי.
<איתי עצמון:>
אני לא חושב שאם את מחליפה את זה זה משנה, אבל בסדר.
<דפנה עין דור:>
זה פותר. הבעיה שלנו, כשכבר יש ירידה בהון העצמי מתחת למינימום.

<דוד ביטן (הליכוד):>
אבל זה יכול להיות רק במצבים שהרואה חשבון בדוח הכספי יעיר הערה. הרי החברה לא תבוא מרצונה ותגיד: יש בעיה. כי אם היא תגיד את זה, אם היא חברה בורסאית, היא נופלת באותו רגע. אם הרואה חשבון מצא בדוח הכספי, שהוא מדווח לבורסה נגיד, שיש בעיה, אז הוא מציין את זה ואז כולם יודעים. אני לא מבין את העניין הזה.
<חוה ראובני:>
לא כולן חברות בורסאיות.
<דוד ביטן (הליכוד):>
רובן לא חברות בורסאיות.

<דפנה עין דור:>
היום רק שתיים מתוכן - - -
<דוד ביטן (הליכוד):>
אבל הרואה חשבון מחויב להעיר הערת עסק חי. כל חברה, לפי הכללים.

<קריאה:>
כל חברה מדווחת.
<דוד ביטן (הליכוד):>
רק אם הוא מעיר עסק חי, אז זה בא לפתחכם. מה זה הוא צריך לדווח לכם?
<חוה ראובני:>
יכול להיות לא בשלב הדוחות הכספיים. אנחנו מחפשים כבר לפני, כשקורה אירוע. יש איזה אירוע, איזו תביעה דרמטית מאוד נגדו, משהו כזה, שותף שפורש ומושך אתו את - - -
<היו"ר איתן כבל:>
שנייה רגע. דורון שורר, בבקשה.

<דוד ביטן (הליכוד):>
הוא לא יכול למשוך מתחת - - -

<היו"ר איתן כבל:>
דוד, בוא נקשיב שנייה.

<חוה ראובני:>
הוא יכול, ואז - - -

<דורון שורר:>
אני רוצה להציע שבגופים יותר רגישים, כמו למשל בנקים וביטוח, הדברים המאוד ברורים, החברה צריכה לעמוד בהון עצמי של 7,000,000. היה ובתאריך מסוים היא ירדה מתחת לסכום הזה, היא תשלים את ההון העצמי בתוך פרק זמן כזה או אחר. בכל חוק יש הגדרות. אני לא חושב שצריך לתת - - -
<דוד ביטן (הליכוד):>
הנה, פה הוא מציין 30 יום. 

<דורון שורר:>
תוך 30 יום הוא צריך לתת. הקביעה של מה זה עסק חי, של מה זה ירידה, אלה דברים מאוד מורכבים - - -

<דוד ביטן (הליכוד):>
נכון, יש כללים חשבונאיים מאוד מורכבים לזה.

<דורון שורר:>
יש רואה חשבון, שקודם כול הרואה חשבון הטיל עליו את החובה לשקול אם להפחית את ההון העצמי או לא להפחית את ההון העצמי. ולכן צריך להיצמד לדוח הכספי המאושר על-ידי רואה חשבון.

<דוד ביטן (הליכוד):>
מה שהם אומרים, שזה יהיה אחרי שנה. הדוח הוא לא באותו רגע, לוקח זמן עד שעושים אותו.
<דורון שורר:>
עכשיו, אפשר לבקש את הדוח הכספי - - -
<דוד ביטן (הליכוד):>
אבל הוא אחרי תקופת זמן.

<דורון שורר:>
חלק גדול מהתאגידים במשק, לרבות כאלה שלא נסחרים אלא הם מפוקחים, נדרשים להגיש את הדוח תוך 90 יום. הדוחות יוגשו תוך 90 יום - - -
<דוד ביטן (הליכוד):>
אתה יודע מה? זה רעיון טוב. שיהיה כתוב שהדוח הכספי יוגש - - -
<דפנה עין דור:>
כתבנו: דוח עד סוף יולי, כי בפועל במהלך השנה, חלק מהיבואנים שהם לא חברות בורסאיות, אין להם דוחות במועד.

<דורון שורר:>
אין דבר כזה. גוף מפוקח - - -

<דפנה עין דור:>
עובדתית היינו צריכים להשתמש בסעיף פטור מהראשון עד האחרון בסעיף הזה.
<דורון שורר:>
גוף מפוקח, שצריך לעמוד בסטנדרטים של הון עצמי וכל הדברים האלה שמבקשים, קובעים לו תוך 90 יום, 120 יום - - -
<דפנה עין דור:>
אז קבענו מספר.

<דוד ביטן (הליכוד):>
כן, אבל אף אחד לא ידווח לך את זה. 

<חוה ראובני:>
אני לא רוצה לחכות שנה פלוס כדי לדעת על אירועים כאלה, כאשר הם מסכנים את קיומם.
<דורון שורר:>
לא צריך לחכות שנה פלוס. עכשיו יש לך הודעות מיידיות, כמו למשל - - -
<דרור וגשל:>
חברות בורסאיות.
<היו"ר איתן כבל:>
דורון, חברות בורסאיות זה ברור, זה כל הזמן על זה.

<דורון שורר:>
כל הגופים המפוקחים שאינם חברות בורסאיות מדווחים תוך 90 יום.
<דרור וגשל:>
זה מה שביקשנו. רק השאלה היא מתי הם ידווחו.
<היו"ר איתן כבל:>
לא, שנייה, חברים יקרים, סליחה. אמרתי לכם, אני רוצה להזכיר, דורון – 3 יחידות במתמטיקה. אבל אני מבין - - - העניין הוא לא 90 יום או 30 יום. השאלה שעומדת כאן לפתחנו, שבכל זמן נתון, זאת אומרת יגיע 90 יום – אבל אם זה אחרי חודש קרה? אם אחרי 15 יום? אם אחרי 10 ימים הסתבר - - -
<דוד ביטן (הליכוד):>
אין דבר כזה בעסקים, אף אחד לא יכול - - -

<היו"ר איתן כבל:>
לא, העניין הזה שבכל זמן נתון הוא יכול לדעת. הוא לא צריך לדעת שכבר יש את חלות העניין. הוא יודע שיש מצב שעלול לגרום - - -

<דרור וגשל:>
בדיוק כמו שחברה בורסאית מדווח לבורסה שהיא זכתה נגד התביעה במיליארד שקל - - -

<דורון שורר:>
אפשר לבקש שרואה חשבון יאשר אחת לרבעון. שלא יגישו דוחות רבעוניים, אבל אחת לרבעון - - -

<דוד ביטן (הליכוד):>
גם הנוסח של (1) הוא בעייתי כרגע.

<דורון שורר:>
זה גם אפשרי.

<דוד ביטן (הליכוד):>
זה נותן לך אישור על שנה קודם. תסתכל על הנוסח.

<דורון שורר:>
צריך להוציא את שיקול הדעת לאנשים שאין להם את ההסמכה החוקית לשקול את זה.
<דוד ביטן (הליכוד):>
גם סעיף (1) הוא בעייתי. כי תראה מה כתוב: אישור רואה חשבון המבוסס על דוחות כספיים מבוקרים לגבי השנה שקדמה למועד הגשת האישור. אז הוא נותן אישור נכון להיום או נכון למועד הדוח?
<דורון שורר:>
למועד הדוח.

<דוד ביטן (הליכוד):>
אז מה זה שווה? אם הוא עשה את הדוח בסוף 2014 על דוח 2013, אז הוא יביא לך אישור על 2013? הניסוח הזה גם כן לא טוב.
<דורון שורר:>
צריך לקבוע מועדים.

<חוה ראובני:>
הקדמנו את זה ליולי.
<היו"ר איתן כבל:>
טוב.

<דרור וגשל:>
ככה עובדים דוחות כספיים אבל.

<דוד ביטן (הליכוד):>
כן, אבל אתה רוצה אישור נכון לעכשיו.
<דרור וגשל:>
זה הכי מעודכן שיש לך.

<היו"ר איתן כבל:>
חברים, סליחה.

<דרור וגשל:>
אז אתה לא צריך את סעיף (2) אם ככה. 
<דרור וגשל:>
לא, סעיף (2) מדבר על סיטואציה אחרת. אני רוצה לדעת, קודם כול, את הדוח הכספי המבוקר שלו בסוף שנה, זה מאוד חשוב לי לדעת. דבר נוסף שחשוב לי לדעת גם במהלך השנה, אם קורה עכשיו איזשהו אירוע שעלול להוריד את ההון העצמי שלו, אני כבר רוצה לדעת מזה, כי משרד התחבורה אולי ייצור גיבויים, אולי יגיד לו - - -
<היו"ר איתן כבל:>
שנייה.

<דרור וגשל:>
זה מה שאנחנו רוצים לדעת. ועכשיו היועץ המשפטי של הוועדה שאל את השאלה: ואיך הוא ידע על איזה אירוע לדווח ועל איזה אירוע לא? ועל השאלה הזאת הציעה פה מנהלת אגף כלכלה במשרד התחבורה הצעה שאולי כדאי לשמוע אותה.
<דוד ביטן (הליכוד):>
אתה לא מבין שסעיף (1) הוא ברור?
<דפנה עין דור:>
מה שאנחנו מציעים, שהאישור יהיה של רואה חשבון, ולא אישור של החברה - - -
<דוד ביטן (הליכוד):>
כי אם יש לו בעיה, הוא צריך לדווח עליה מיד.

<היו"ר איתן כבל:>
אוקיי, סליחה.

<דורון שורר:>
זה נכון.
<היו"ר איתן כבל:>
חברים, אנחנו חוזרים. מה שכבר תיקנו בסעיף 27, נדמה לי שבו הוספנו את הרואה חשבון, שבסוף התוספת היא להוסיף את הרואה חשבון, שהוא ייתן.
<דפנה עין דור:>
גם פה צריך.
<היו"ר איתן כבל:>
כן, פה צריך להוסיף את זה וגמרנו. זה הכול. 

<דוד ביטן (הליכוד):>
מה הוספנו אז? אני לא זוכר.

<היו"ר איתן כבל:>
בבקשה, תקריאי מה הוספנו.
<איתי עצמון:>
מה שהוספנו בסעיף 27ב, שמדובר על אירוע שעלול לגרום לירידה בהון העצמי או לפגיעה בעקרון העסק החי, לדעת או לפי אישור רואה חשבון או משהו כזה.
<קריאה:>
כן, בדיוק.

<היו"ר איתן כבל:>
כן. ואז איכשהו יש איזה סוג של ודאות. יורם, משפט.
<דידי רוזנפלד:>
מתי הוא ידווח את זה? אחרי שנה?
<דפנה עין דור:>
עם קרות האירוע.

<דוד ביטן (הליכוד):>
לא, זה במיידי.

<דידי רוזנפלד:>
עם קרות האירוע?
<דפנה עין דור:>
כן.

<דוד ביטן (הליכוד):>
אם הוא יודע על זה.

<קריאה:>
כתוב: 30 ימי עבודה.

<דפנה עין דור:>
לא, זה ההשלמה. אבל צריך לדווח - - -

<דידי רוזנפלד:>
כבר יותר טוב היה רבעוני.

<היו"ר איתן כבל:>
לא. חברים יקרים, סליחה, תראה שנייה, הרי ממה נפשך, גם לוקח על עצמו רואה החשבון של החברה סיכון מאוד מאוד גדול, בסוף מסתבר, ברגע שהאירוע מתרחש ומתחילים לבדוק אותו, אין מצב שאתה יכול לשמור את זה לעולמי עד, שהוא לא ידע. הסעיף הזה הוא סעיף שהוא שם עליו פנס, שאתה מסב את תשומת הלב גם של הרואה חשבון לחובות שלו, שאם הוא לא ידווח, יידעו כולם שהוא כבר ידע והוא לא דיווח. אבל זה נכון לגבי כל דבר.

לכן אני לא רוצה להתחיל. העניין ברור, רואה חשבון של חברה הוא בכל זמן נתון. אם הוא מזהה תוך כדי הכנת הדוח תקלה בחברה, האם הוא אומר: רגע, אחכה עד ה-31 בדצמבר? לא. הוא צריך בזמן אמת לתת כבר את - - -
<איתי עצמון:>
לתת התראה.

<היו"ר איתן כבל:>
בדיוק. כן, יורם.

<דידי רוזנפלד:>
את הדוח, מתי הוא מתחיל לעבוד עליו?
<דוד ביטן (הליכוד):>
יש בעיה. הם לא ייתנו לו גם, הם לא ייתנו לו את החומר.
<היו"ר איתן כבל:>
זה לא דוח אבל. חברים יקרים, זה לא דוח.

<דוד ביטן (הליכוד):>
- - - לא יודע איך הוא ייתן.

<דידי רוזנפלד:>
לא, אבל הבעיה היא במהלך השנה, לא בסוף השנה.
<דוד ביטן (הליכוד):>
אפשר לעשות פה כמו בבורסה, דיווחים כל 90 יום מהון מסוים.
<היו"ר איתן כבל:>
אבל יש צדק. מה הוא אומר? זה לא להגשת דוח, זה לאירוע שעלול ש - - - נכון?
<אבנר פלור:>
נכון.

<היו"ר איתן כבל:>
עכשיו, באירוע שעלול ש - - - הרואה חשבון, אם הוא לא עובד, וצריך לתת את הדוח הרבעוני - - -
<דפנה עין דור:>
זה הטלת נטל, לדרוש כל תשעה חודשים.
<היו"ר איתן כבל:>
נכון. אני אומר את זה – נטל.

<דידי רוזנפלד:>
אבל מצד שני, אתה משאיר את האנשים שקנו מכוניות באוויר.
<היו"ר איתן כבל:>
למה?

<דידי רוזנפלד:>
כי עלול להיות מחר - - - 
<היו"ר איתן כבל:>
אבל, נשמה, אני גם יכול, סיפרתי את זה כבר פעם. הייתי אצל הדיאטנית לפני שנים בגלל הכולסטרול. היא אמרה לי: אל תאכל את זה, אל תאכל את זה, אל תאכל את זה, אל תאכל את זה.
<דוד ביטן (הליכוד):>
היא אמרה?

<היו"ר איתן כבל:>
היא אמרה.

<דוד ביטן (הליכוד):>
תן לי את מספר הטלפון שלה. איך שאתה נראה - - - במשימה.

<היו"ר איתן כבל:>
אמרתי לה: עם כל זה אני יכול לצאת עכשיו – כאילו, מה? אותו דבר אתה עושה לי. תמיד יימצא שעלול עלול עלול עלול. אנחנו לא יכולים לבנות ולחיות בעלול ש - - - גם אתה אומר: אני לא יוצא החוצה מהבית, כי חס וחלילה, אבל יגידו לך שרוב התאונות בן בבית. אז מה תעשה?
<דוד ביטן (הליכוד):>
עזוב, בוא נשאיר את הסעיף. הוא חייב לדווח, ונראה מה יהיה. עזוב.
<היו"ר איתן כבל:>
יום, משפט אחרון.

<דוד ביטן (הליכוד):>
באמת, בוא נשאיר אותו ככה. אין פתרון אחר. חובת דיווח לפי הידע שלו. זה הכול. לא צריך לתקן.
<יורם בונן:>
הבקשה שלנו, אדוני, שבמקרה שמשרד התחבורה מצא שהיבואן במצוקה והמצב שלו מחייב - - -
<איתי עצמון:>
אם נגרמה ירידה בהון העצמי, אתה מתכוון?
<יורם בונן:>
לא לא לא.

<דרור וגשל:>
שהם ידעו שהם לא יכולים להיות משופים.

<דוד ביטן (הליכוד):>
נשאיר את זה ככה. עדיף מכלום.
<יורם בונן:>
הבקשה לנו, אדוני, במקרה שמשרד התחבורה מצא שהיבואן במצוקה פיננסית והמצב שלו מחייב העמדת ערבות בנקאית, אנחנו מבקשים שתנאי הערבות יהיו כאלה, שיבטיחו גם תשלום של יבואן עקיף ליבואן ישיר. יש את כל הסעיפים שמטילים חובה - - -
<היו"ר איתן כבל:>
טוב. הצלחתם לשכנע את הוועדה בפעם הקודמת בעניין הזה?
<דוד ביטן (הליכוד):>
לא הצלחתם.

<אהוד שניידר:>
זה לא עלה.
<דוד ביטן (הליכוד):>
לא עלה?

<דרור וגשל:>
וגם תשלום האגרות למשרד התחבורה על הרישיון, גם את זה צריך - - -
<דוד ביטן (הליכוד):>
עדיף שתהיה חובת דיווח ושיהיה משהו, מאשר לא יהיה כלום. איתן, בוא נגמור את זה ככה.
<היו"ר איתן כבל:>
אוקיי, חברים, ברשותכם - - -
<דוד ביטן (הליכוד):>
שכנעתם אותנו שיש בעיה.
<היו"ר איתן כבל:>
תראו, העניין הוא כזה, בוא נגדיר את זה ככה: זה צריך להיות במצב כזה, כמו להוסיף בכל מקרה גם בלי הרואה חשבון, נשאיר את זה כמו - - -

<דוד ביטן (הליכוד):>
לא צריך. אין צורך.
<היו"ר איתן כבל:>
לא להוסיף. כי מה העניין? ואז יהיה לך להטיל את כל העניין על הרואה חשבון. מה הרווחתי מזה?
<איתי עצמון:>
כך וכך זה מה שיקרה.

<דוד ביטן (הליכוד):>
לא. הוא חייב לדווח.
<איתי עצמון:>
אבל איך הוא ידע?

<היו"ר איתן כבל:>
לא. סליחה, מה, אתה לא יודע איזו עסקה שחורה עשית?
<דפנה עין דור:>
השאלה היא לדעת מי פגיעה בעקרון העסק החי. ורואה חשבון הוא גורם אובייקטיבי.
<היו"ר איתן כבל:>
לא לא לא. חברים יקרים, בכל הכבוד. כיוון שזה סעיף שהוא סעיף - - -
<דוד ביטן (הליכוד):>
אז - - - יהיו הרבה בתי-משפט.
<היו"ר איתן כבל:>
אנחנו מנסים עכשיו למצוא איזה נקודת איזון. למה אני מכוון? אני רוצה שהחובה תהיה של בעל הבית, הרי הוא עושה את העסקים, הוא יודע מה קורה אתו, הוא יודע אם הוא הולך לקחת הלוואה או לא. הוא לא ישב בבית והכול בסדר ופתאום קרה איזה משהו שהוא לא יודע מה קרה בעסקים שלו.
<איתי עצמון:>
הוא יברר עם רואה חשבון.

<היו"ר איתן כבל:>
שנייה. מה שאני אומר, הוא יכול אחרי זה ללכת לרואה חשבון כדי לקבל את האישור. זה משהו אחר. אבל העניין הוא שבסוף אני רוצה להניח לפתחו את החובה הזו. זאת חובתו. הוא לא יכול להגיד: אוקיי, וואלה, שלושה חודשים לא הייתי אצל הרואה חשבון, לא ידעתי.

<דפנה עין דור:>
אבל הדיווח למנהל נשארת החובה שלו. כל הבעיה זה שיקול הדעת, האם מנכ"ל של חברת - - -
<היו"ר איתן כבל:>
אז אין לי בעיה, סליחה.

<דפנה עין דור:>
האם הוא יודע אם יש פגיעה בעסק החי?
<היו"ר איתן כבל:>
אז בואי נעשה סדר.

<דוד ביטן (הליכוד):>
הוא פוטר אותו מהחובה.

<דפנה עין דור:>
לא, הוא ידווח. החובה שלו זה לדווח.
<היו"ר איתן כבל:>
נוסיף את הרואה חשבון. החובה היא כמובן החובה של היבואן.
<דוד ביטן (הליכוד):>
שמה? שבכלל זה אתה כותב?
<איתי עצמון:>
לא, החובה היא על יבואן רכב.

<היו"ר איתן כבל:>
בכל מקרה לדווח.

<איתי עצמון:>
הוא ידווח. אבל האירוע, הגדרת האירוע זה מונחים חשבונאיים.
<היו"ר איתן כבל:>
והוא יצטרך להביא אישור – זה בסדר.

<איתי עצמון:>
אבל מה זה אירוע שעלול לפגוע בעיקרון העסק החי, זה רואה חשבון.
<היו"ר איתן כבל:>
בסדר. יש לי עצה אליכם. תמיד תסבירו בהתחלה כמו שצריך. נחסוך לעצמנו הרבה הרבה זמן.
<דוד ביטן (הליכוד):>
- - - שלא כתבתם את הרואה חשבון.

<דפנה עין דור:>
תיקנו את זה ב-27, לא כאן.
<היו"ר איתן כבל:>
אוקיי. מי בעד? 

<איתי עצמון:>
סעיפים קטנים (ג) ו-(ד) עם התיקונים.

<היו"ר איתן כבל:>
עם התוספת והתיקונים.
הצבעה

בעד אישור סעיפים קטנים (ג) ו-(ד) – פה אחד
סעיפים קטנים (ג) ו-(ד), בכפוף לשינויים, אושרו.
<היו"ר איתן כבל:>
הסעיף אושר. בבקשה.

<חוה ראובני:>
	שמירת מסמכים על ידי יבואן עקיף
	  47א.
	(א)
יבואן רכב עקיף שייבא רכב, ישמור מסמכים המאפשרים מעקב אחרי שלבי השיווק של הרכב לפני שיובא, עד לגורם שרכש את הרכב מיצרן הרכב במדינת חוץ שבהם מצויים פרטים המאפשרים את זיהויו של הרכב; לעניין סעיף זה, "מסמכים המאפשרים מעקב" – לרבות חשבוניות ותעודות משלוח.

	
	
	(ב)
השר, בהסכמת שר האוצר, רשאי לקבוע מצבים בהם יבואן רכב עקיף ישמור מסמכים המאפשרים מעקב אחרי שלבי השיווק של הרכב לפני שיובא, רק עד לגורם על שמו נרשם הרכב במדינת חוץ.

	
	
	(ג)
שמירת מסמכים כאמור בסעיף קטן (א) יכול ותהיה במדיה דיגיטלית, ובלבד שתובטח אמינות המידע הנשמר ואמצעי הגנה עליו מפני חדירה שלא כדין.

	
	
	(ד)
יבואן רכב עקיף ימסור את המסמכים ששמר לפי סעיף זה למנהל, לפי דרישתו, ולא יאוחר משבעה ימים מיום שנמסרה לו הדרישה; המנהל רשאי למסור מסמכים שקיבל לפי סעיף זה למנהל המכס.


<היו"ר איתן כבל:>
אוקיי. למה זה נדרש, הסעיף הזה?
<חוה ראובני:>
בסעיף הזה, אם אנחנו חוזרים שתיים-שלוש ישיבות אחורה, הקלנו את התנאים לגבי הייבוא העקיף והרכישה ישירות מסוכן מורשה. ובעצם הגענו למצב שבו הוא יכול לרשום רכב שרשום על שם כל אדם שהוא במדינת חוץ. זה, לדעת רשויות המס, יוצר חשיפה לכל מיני שירקעס – בעדינות – ולכן הפתיחה הזאת מותנית ביכולת לעקוב אחרי השרשרת, לנסות להגיע אחורה.
<היו"ר איתן כבל:>
ברור.

<דוד ביטן (הליכוד):>
ואם אי-אפשר לעקוב אז מה קורה? הוא לא יכול לייבא? 

<חוה ראובני:>
לא. הוא מייבא, אבל הוא מחויב לשמור שרשרת המסמכים, כדי שהמכס יוכל לבדוק ולוודא את המחירים, ולדעת שאין פה הונאות מס.

<היו"ר איתן כבל:>
זה סעיף מס.

<דוד ביטן (הליכוד):>
אין לי בעיה עם הסעיף הזה. רק אני שואל מה קורה במצב שאין את השרשרת, אז הוא לא יכול לייבא את הרכב הספציפי.
<דרור וגשל:>
זה חובה על-פי החוק. אם לא תהיה לו את השרשרת, הוא יפר את החובה הזאת בחוק.
<דוד ביטן (הליכוד):>
אז הוא לא יכול לייבא?

<היו"ר איתן כבל:>
לא, אתה טועה. הוא מייבא, הוא לא כל רגע הולך לרשות. הוא מייבא. בסוף אם יבואו אליו מרשות המיסים נניח או כל גורם מוסמך אחר שיבקש, הוא יידרש להציג בפניו את שרשרת - - -

<קריאה:>
האספקה.

<דוד ביטן (הליכוד):>
לא הבנת אותי. הוא מייבא סתם דוגמה מ"פולקסווגן".

<דידי רוזנפלד:>
לא, זה אין בעיה. יש בעיה כשהוא מייבא - - -
<דוד ביטן (הליכוד):>
רגע. יד שנייה. איפה הבעיה? כשאתה מייבא יד שנייה. יד שנייה, אז היד הראשונה, "פולקסווגן", הסוכן יצטרך להראות. אם אין לו את זה, אז בעצם הוא לא יכול לייבא. זה מה שאתה אומר? זה מה שאני מבין. הוא לא בישראל, הבעיה היא בחו"ל.

<היו"ר איתן כבל:>
לא הבנתי את זה כך.

<דוד ביטן (הליכוד):>
אז ככה אני מבין את זה. אחרת מה הבעיה? בישראל אין בעיה לעשות מעקב, יש רישום - - - 

<דידי רוזנפלד:>
מצד שני, דוד, אם זה לא יהיה, אז מה שיקרה מחר, כל הזבל ייכנס לישראל, אתה לא תדע בכלל שהאוטו נוסע.
<היו"ר איתן כבל:>
דידי, זה לא הדיון, זו לא הבעיה בכלל.

<דוד ביטן (הליכוד):>
 הרי זה לא תלוי בו.
<אבנר פלור:>
דוד, מה שהתכוון היושב-ראש זה מה שהתכוונו.

<היו"ר איתן כבל:>
בדיוק.

<דוד ביטן (הליכוד):>
שמה?

<אבנר פלור:>
כאילו זה לא יבוא עכשיו תנאי לפני שהוא - - -
<היו"ר איתן כבל:>
אתה בא לייבא את הרכב, אומרים לך: אוקיי, תראה לי - - -

<אבנר פלור:>
זה לא תנאי.
<היו"ר איתן כבל:>
זה לא תנאי.

<דוד ביטן (הליכוד):>
תגידו, אתם רציניים? הרי מה המשמעות של הסעיף הזה? אם הבאתי נגיד "מרצדס" מחו"ל, ואני מגיע למשוך אותה מהמכס, אז הוא אומר לי: תביא לי לראות את היד הראשונה. אין, מחייבים אותי במלוא הסכום כאילו קניתי בארץ. זו המשמעות של הדבר הזה.
<היו"ר איתן כבל:>
לא.

<דוד ביטן (הליכוד):>
מה אתם מדברים? נו, באמת. מה זה לא? זה בדיוק המצב. אז תגידו שאי-אפשר לקנות. הוא לא יכול לייבא ולהיתקע אחר כך ולשלם. זו המשמעות של הסעיף הזה, שבמועד ההוצאה כבר הרכב עולה.
<חוה ראובני:>
אז שיביא אותם, שיביא את הרכב עם המסמכים.
<דוד ביטן (הליכוד):>
אז לכן אני אומר: מה, אתם חוסמים שור בדישו, מה שנקרא? אתם לא יכולים להגיד לו: תייבא ואחר כך תמציא. אתם צריכים לכתוב: הוא לא יכול לייבא אם אין בידיו הניירות. אם יש לו, אז אין בעיה במכס. אם אין לו, יש בעיה במכס. זה מיד עולה ומיד הוא צריך לשלם. מה הדברים האלה? משחקים בנדמה לי? 

<היו"ר איתן כבל:>
מה דוד אומר? בואו לא נשאיר פתחים שמראש אנחנו יודעים שמישהו ינסה להיכנס דרכם. המסמכים הם חובה? 

<דוד ביטן (הליכוד):>
אז שיהיה לו אותם בידיו.
<דרור וגשל:>
אנחנו בפרק חובות. גם הדיווח הוא חובה.
<דוד ביטן (הליכוד):>
אתה לא מבין שהוא לא יכול להוציא את הרכב ממכס? שמה הוא ייתקע ושמה יחייבו אותו במלוא הסכום.
<דרור וגשל:>
הוא יוכל להוציא את הרכב מהמכס, השאלה היא כמה הוא יחויב.
<היו"ר איתן כבל:>
דרור, אתה יודע, אנחנו בדרך כלל רוצים להקל. אבל פה, שלא נמצא את עצמנו מקלים ואחר כך דופקים את האיש. כבר אתן לך. העניין הוא כזה: מה אומר דוד? שחובת השרשור, הצגת המסמכים לאורך כל השרשור היא חובה. אם היא חובה, תגדיר אותה כחובה, אל תגיד - - -
<דרור וגשל:>
זה מה שעשינו. הוגדר כחובה.
<דוד ביטן (הליכוד):>
תאסור עליו לייבא. אל תיתן לו את האישור לייבא אם הוא לא מראה לך את השרשור.

<דרור וגשל:>
מה זאת אומרת? הוא מבקש את הרישיון לפני שהוא מייבא.
<היו"ר איתן כבל:>
לא, אתה לא יכול – בדיוק.

<אבנר פלור:>
אתה רוצה - - - כתנאי לייבוא?
<דוד ביטן (הליכוד):>
אני רוצה שיהיה ברור. שבן-אדם יידע – כשאין לו, הוא משלם עלות מחיר מלאה. זה הכול.

<דרור וגשל:>
הוא צריך לקרוא את החוק ולהבין איזה חובות חלות עליו.

<היו"ר איתן כבל:>
אוקיי. דרור, העניין ברור.
<דוד ביטן (הליכוד):>
שמע, זה ברור - - - אין לי בעיה עם זה. אבל שיהיה ברור העניין.

<היו"ר איתן כבל:>
העניין ברור. כן.

<אבנר פלור:>
בעצם הכוונה שזה יהיה התנאי לייבוא וכל החומר יהיה אצלו במשרד. זאת הכוונה?

<היו"ר איתן כבל:>
כן.

<דוד ביטן (הליכוד):>
ואם לא, אז הוא ישלם מלא.

<היו"ר איתן כבל:>
נכון.

<דוד ביטן (הליכוד):>
אז למה אתה אומר, שייבא, ואיך שהוא רוצה להוציא את הרכב - - -

<אבנר פלור:>
- - -

<היו"ר איתן כבל:>
אבנר, די, העניין ברור. הבנו.

<דוד ביטן (הליכוד):>
זה לא שאחרי שנה אומרים לו: תביא לראות.

<היו"ר איתן כבל:>
ברור, הבנו.

<דוד ביטן (הליכוד):>
במקום אומרים לו: תביא לראות.

<היו"ר איתן כבל:>
כן, עורך-דין שניידר.

<אהוד שניידר:>
אני לא מצליח להבין איך סעיף קטן (ב) עולה בקנה אחד עם הכוונה של משרד התחבורה בכל זאת למנוע כניסת כלי רכב שלא רוצים שייכנסו לארץ, אותו סוג שדידי הגדיר קודם כל כך בהצלחה.
<היו"ר איתן כבל:>
אבל מה הקשר לזה?

<אהוד שניידר:>
מפני שסעיף קטן (ב) מונע את האפשרות, מונע ממשרד התחבורה אפילו את האפשרות לראות מאיפה הרכב הזה הגיע לישראל.
<איתי עצמון:>
הוא לא מונע. זה סעיף הסמכה להתקין תקנות. הוא לא מונע שום דבר.
<דוד ביטן (הליכוד):>
אל תדאג, זה שר האוצר, לא שר התחבורה. סמוך עליהם - - -

<קריאות:>
- - -

<היו"ר איתן כבל:>
חברים יקרים, כל הסיפור כאן הוא סעיף של מס הכנסה.

<דרור וגשל:>
מכס.
<היו"ר איתן כבל:>
מכס. לא משנה. רשויות המס, זאת המילה היותר נכונה. אז זה לא הכנסת כסף? הכנסת כסף. ההיפך, הוא רוצה כל הזמן להיות עם השלייקעס כדי למנוע מצבים שמישהו יתחמק מהתהליך הזה. כי אם אין לו את כל התהליך, אין מצב שהוא יפטור מאן דהוא. מה אתה מפחד? שהוא יגיע והוא יפטור? הוא לא יפטור. הוא יהיה חייב לעבוד בשרשרת, כדי שבסופו של עניין הוא יוכל לגבות את המחיר - - -
<דוד ביטן (הליכוד):>
מה שאני רוצה שיעשו, שיהיה כתוב שזה תנאי לייבוא, והוא יהיה חייב לשמור את המסמכים. זה מה שאני רוצה שיהיה.
<היו"ר איתן כבל:>
לא, אתה לא יכול תנאי לייבוא, כי הוא קודם כול מייבא.

<דוד ביטן (הליכוד):>
אם אין לו את הניירת, שלא ייבא. זה הכול.

<דרור וגשל:>
זה לא עובד ככה. הרישיון נדרש - - -
<דוד ביטן (הליכוד):>
זה לא עובד – מה לעשות? אז מה אתם רוצים, שלא יהיה איזה נייר - - - תשלם את כל המס?
<דרור וגשל:>
נסביר איך זה עובד.

<היו"ר איתן כבל:>
דרור, לפני – דוד, אפשר?

<דוד ביטן (הליכוד):>
מה הטעם בכל הייבוא הזה? זה מה שהם עושים, דרך אגב.
<היו"ר איתן כבל:>
דוד, יש שני דברים. יש לך את האישור לעסוק בייבוא רכב, ויש לך את האישור לייבוא הרכב המסוים הזה.
<איתי עצמון:>
המוצר.

<היו"ר איתן כבל:>
המוצר.

<דוד ביטן (הליכוד):>
מקובל.
<היו"ר איתן כבל:>
אוקיי? שניה. עכשיו, את רישיון היבואן הוא מקבל בפרמטרים שכבר קבענו אותם. 

<דרור וגשל:>
פעם בכמה שנים.
<דוד ביטן (הליכוד):>
עכשיו מדובר על ייבוא ספציפי.

<היו"ר איתן כבל:>
שנייה. עכשיו, פה מה הוא אומר לך? הוא פה מוסיף עוד דבר. הוא אומר: למי שכבר יש את האישור - - - 

<דוד ביטן (הליכוד):>
ייבאת 100 מכוניות? אם אין לך את זה, אל תביא, אסור לך להביא. זה מה שצריך להיות כתוב. זה הכול. 

<היו"ר איתן כבל:>
שנייה רגע. זה לא תנאי לקבלת האישור, זה התנאי לייבוא הרכב. אלה שני טקטים שונים. ערבבנו פה, הייתה אי הבנה.
<דידי רוזנפלד:>
צריך את זה ב-29 להכניס.

<דוד ביטן (הליכוד):>
עכשיו מדברים על 47, לא יודע מה 29.
<היו"ר איתן כבל:>
ומי שממילא לא יעמוד בזה - -

<דוד ביטן (הליכוד):>
אז אפשר לחייב אותו – כן.
<היו"ר איתן כבל:>
- - ממילא גם האישור יילקח ממנו. אחרת אין טעם בסעיף הזה.
<היו"ר איתן כבל:>
חברים, זה רק עניין טכני.

<אבנר פלור:>
אפשר להציע משהו?

<היו"ר איתן כבל:>
כן.

<אבנר פלור:>
היושב-ראש, יש פה נציג של יבואן מקביל, אולי אפשר לשאול אותו, שיציג את זה. דורון, בוא תציג את זה, אתם נציגים של יבואן מקביל. 

<היו"ר איתן כבל:>
איך זה עובד? איך אתם מבינים את - - -
<ינון עמית:>
ינון מ"אוטומקס". אנחנו חושבים שאין בעיה עם עקיבות עד מה שמוגדר בחוק הסוכן הראשי. אנחנו חושבים שההערה של דוד היא נכונה, וצריך לדרוש את זה כתנאי כדי למנוע - - -
<דוד ביטן (הליכוד):>
למנוע ספקות.

<היו"ר איתן כבל:>
אוקיי. הלאה.

<ינון עמית:>
אנחנו רוצים לנצל את רשות הדיבור - - -
<היו"ר איתן כבל:>
לסעיף הזה?

<ינון עמית:>
לסעיף הזה. כדי להציע לוועדה שאם עוסקים בנושא מס, שבמקרה שבו יבואן מקביל מביא דגם זהה לזה שמיובא על-ידי יבואן סדיר, המכס ייקבע לפי המכס שמשלם היבואן הסדיר על אותו דגם. אנחנו חושבים שאין סיבה שיבואן מקביל ישלם על אותו דגם מכס גבוה יותר.
<דוד ביטן (הליכוד):>
הוא משלם יותר גבוה?

<היו"ר איתן כבל:>
זה לא פה. אנחנו מודים לאדוני על התוספת, אבל התוספת - - -

<דוד ביטן (הליכוד):>
אם זה נכון, אז מה הטעם בייבוא בכלל? כולם מאוזנים, אתה מבין?

<היו"ר איתן כבל:>
זה כבר דיון אחר. שאלתי את זה ביום הראשון. אשמח שדיון כזה ייעשה, גם אמרתי את זה לשר, אמרתי את זה למנכ"ל. זה חוק נכה, אם יורשה לי. הוא עושה התקדמות משמעותית, אבל בסוף בסוף - -
<דוד ביטן (הליכוד):>
משאירים הכול לאוצר.
<היו"ר איתן כבל:>
- - מחירי הרכב עדיין נמצאים פה מאחורינו בבניין ליד.

<דוד ביטן (הליכוד):>
מה שהוא העיר, לא ידעתי שזה המצב. אם זה המצב, מה הטעם בכלל בכל - - -
<היו"ר איתן כבל:>
לא, עדיין זה משפר.
<דוד ביטן (הליכוד):>
אבל למה שלא נכתוב סעיף כזה, דרך אגב? מה הבעיה עם זה? איתן, מה הבעיה? מה הבעיה שנכתוב - - -יותר מאשר הם משלמים?
<היו"ר איתן כבל:>
לא, זה לא החוק פה. 

<דוד ביטן (הליכוד):>
למה לא?

<היו"ר איתן כבל:>
שני דברים: אל"ף, זאת לא המסגרת; בי"ת, יש ממשלה.
<דוד ביטן (הליכוד):>
יש חוק, מדברים על החוק.

<היו"ר איתן כבל:>
לא, זה פה - - -
<דוד ביטן (הליכוד):>
אז יכול להיות שהם ישוו את המחירים באמצעות הגדלת המכס?
<דני דרגוצקי:>
לא, זה גם בניגוד להסכמים בין-לאומיים. אי-אפשר - - -
<היו"ר איתן כבל:>
לא ביקשתי את עזרת אדוני.

<דני דרגוצקי:>
סליחה.

<היו"ר איתן כבל:>
לא לקחנו עדיין שקל מכם.

<דוד ביטן (הליכוד):>
אתה נציג מס הכנסה?

<דני דרגוצקי:>
רשות המיסים.

<דוד ביטן (הליכוד):>
מתי שמוצא חן בעיניך זה הסכמים בין-לאומיים. 

<היו"ר איתן כבל:>
הוא יושב - - -

<דוד ביטן (הליכוד):>
- - - יכול לקחת מכס יותר גבוה מאשר היבואן הראשי מבחינת להשוות מחירים. אז על מה כל העניין?

<דני דרגוצקי:>
אני מחויב - - -

<דרור וגשל:>
אם יש בעיה בחוקיות הייבוא - - -
<היו"ר איתן כבל:>
דרור, לא ביקשתי. גם בזה אתה מבין?

<דוד ביטן (הליכוד):>
למה? הוא משרד המשפטים, מה אתה רוצה?
<היו"ר איתן כבל:>
אז מה, אבל הוא בכסף?

<דוד ביטן (הליכוד):>
אתם יוצרים מצב שאין סיבה להביא את זה בייבוא מקביל.
<היו"ר איתן כבל:>
אוקיי. כן, הערות, בבקשה.

<איתי עצמון:>
כן. ההערה הראשונה, אני רוצה להבין מה התיקון שמתבקש כאן בסעיף בעקבות העובדה שקיבלתם את ההערה של חבר הכנסת ביטן, אם אני מבין נכון?
<היו"ר איתן כבל:>
כן.

<איתי עצמון:>
מה הכוונה? הכוונה היא שהוא לא יקבל רישיון יבואן, רכב עקיף, אלא אם כן יתחייב לשמור מסמכים? למה הכוונה שזה יהיה תנאי לייבוא? אני לא מצליח להבין.
<אבנר פלור:>
שהוא יתחייב.
<היו"ר איתן כבל:>
הוא לא יוכל לייבא את הרכב – סליחה, הרי הוא לא עלה לאוטו, נסע ונחת לו פתאום - - -
<דוד ביטן (הליכוד):>
מה, זה בא מחו"ל.

<היו"ר איתן כבל:>
הרי יש שרשרת פעולות, נכון? הוא צריך לבוא לארץ. הרי הוא מגיע למאן דהוא, הוא מגיע למישהו. הוא מראה לו מסמכים.
<דרור וגשל:>
נכון. אליו.
<דוד ביטן (הליכוד):>
כל הבעיה ביד שנייה. יד שנייה זו הבעיה. יד ראשונה אין בעיה. תביא את האישור מהיצרן ונגמור.
<היו"ר איתן כבל:>
זה לא משנה. ואז הוא צריך לבוא אליו, ולהראות לו שיש לו את כל השרשרת.
<דרור וגשל:>
כן.
<היו"ר איתן כבל:>
אז הכול בסדר. בוא תחליף אותי.
<(היו"ר דוד ביטן, 13:45)>
<איתי עצמון:>
אני בכל זאת צריך לדעת מה לכתוב בהצעת החוק.

<חוה ראובני:>
אנחנו גם לא מבינים.

<דרור וגשל:>
לא קיבלנו את עדיין ההערה.
<איתי עצמון:>
לא, אני מבין שאתם מקבלים את ההצעה, אבל אני צריך לדעת מה לכתוב בסופו של דבר.
<דרור וגשל:>
צריך להבין גם מה הבעיה של חבר הכנסת - - -

<היו"ר דוד ביטן:>
ביטן.

<לאה ורון:>
אולי חבר הכנסת ביטן יבהיר עוד פעם, כי לא ברור - - -

<היו"ר דוד ביטן:>
לא, הם יודעים, הסברתי להם. 

<לאה ורון:>
לא, הם לא מבינים.

<איתי עצמון:>
אני לא, סליחה. אני לא מבין.

<היו"ר דוד ביטן:>
אסביר. יבואן רכב עקיף, שייבא רכב, ישמור מסמכים המאפשרים מעקב. המסמכים האלה הם תנאי להבאת הרכב. זה הכול. ואחר כך יהיה כתוב שהוא גם ישמור אותם.

<איתי עצמון:>
כלומר, זה יהיה תנאי למתן רישיון לייבוא הרכב?

<היו"ר דוד ביטן:>
כן – לא רישיון ייבוא, רישיון של הייבוא הספציפי.
<איתי עצמון:>
לזה התכוונתי. יש כאן שני דברים. יש את הרישיון של היבואן.

<היו"ר דוד ביטן:>
עזוב רישיון יבואן. לא, זה דבר כללי.

<איתי עצמון:>
יש רישיונות לייבוא הרכב, המוצר עצמו.

<היו"ר דוד ביטן:>
עכשיו ביקשתי מכם אישור, אני צריך לבקש מכם רישיון לייבא 100 רכבים?
<אבנר פלור:>
כן.

<היו"ר דוד ביטן:>
תנאי לזה יהיה הנושא הזה. זה הכול.
<אבנר פלור:>
לשמור את המסמכים.
<היו"ר דוד ביטן:>
לא רק לשמור אותם. הם יהיו מראש.

<דידי רוזנפלד:>
שיהיה לך את המסמכים.
<היו"ר דוד ביטן:>
בסדר, אני מסביר להם מה הכוונה.

<חוה ראובני:>
להוסיף את זה ל-29(6)? זה הרעיון?
<קריאה:>
כן כן.

<איתי עצמון:>
כלומר, להשאיר את החובה גם כחובה על בעל הרישיון, וגם כתנאי למתן רישיון ייבוא הרכב?

<היו"ר דוד ביטן:>
כן. הספציפי.
<איתי עצמון:>
כן. כלומר, נוסיף שגם וגם. גם חובת בעל הרישיון - - -

<היו"ר דוד ביטן:>
כן, אחרת אין טעם בזה בכלל. כי המכס, איך שאתה מביא את הרכב, הוא אומר לך: תראה לי את הניירות היום. תראה לי את הניירות, אז שיהיו מראש. מה הבעיה? 

<איתי עצמון:>
שאלה נוספת: לכמה זמן יידרש בעל הרישיון לשמור את המסמכים האלה?
<היו"ר דוד ביטן:>
שאלה טובה. כמה זמן?
<דידי רוזנפלד:>
שבע שנים.
<היו"ר דוד ביטן:>
למה שבע שנים? הרכב לא שווה אחרי שבע שנים כלום. למה שבע שנים?
<דני דרגוצקי:>
לפי החוקים של רשויות המס. כמו שהוא שומר את חשבון הספק שלו.
<היו"ר דוד ביטן:>
אין סיבה פה שבע שנים. אין סיבה. חבר'ה, תהיו יותר ענייניים.
<דני דרגוצקי:>
אז חמש שנים.
<היו"ר דוד ביטן:>
גם יותר מדי.

<איתי עצמון:>
חמש שנים?

<היו"ר דוד ביטן:>
לא, יותר מדי גם. שלוש שנים. בגבול האחריות. האחריות בדרך כלל זה שלוש שנים, שייתנו להם שלוש שנים.
<חוה ראובני:>
אבל כאן זה לא שייך לאחריות.
<דרור וגשל:>
הם מסכימים שבע שנים.

<היו"ר דוד ביטן:>
מי מסכים?

<דרור וגשל:>
הנה, אין לו בעיה שבע שנים.

<היו"ר דוד ביטן:>
מסכימים? אמר שבע שנים - - -

<לאה ורון:>
במיוחד שאין לו - - -

<היו"ר דוד ביטן:>
אבל אתם לא העקיף, אתם היבואן הישיר. לא לא. למה אתם מתעקשים על כל כך הרבה זמן? תסבירו לי.

<ענבל קורקוס:>
לפחות חמש שנים. כי רשויות המיסים יכולות לחייב אחורנית להוציא שומות במשך חמש שנים.
<היו"ר דוד ביטן:>
ארבע פלוס אחד, מה שעכשיו תיקנו?

<ענבל קורקוס:>
חמש שנים, כן.

<היו"ר דוד ביטן:>
טוב, גם זה מיותר, אבל לא אלך נגדכם בעניין הזה.

<איתי עצמון:>
אז כמה שנים?

<היו"ר דוד ביטן:>
חמש שנים.

<איתי עצמון:>
חמש שנים. שאלה אחרונה: כתוב כאן בסעיף קטן (א) המוצע: שלבי השיווק של הרכב. אני לא בטוח שזה המונח הנכון כאן. האם מדובר בעצם על מעקב אחר הבעלויות השונות של הרכב? זה לא שלבי שיווק.
<חוה ראובני:>
כן. הבעלויות הרשומות.
<איתי עצמון:>
אז נצטרך לתקן את הנוסח.
<היו"ר דוד ביטן:>
חמש שנים עשית?

<חוה ראובני:>
חמש שנים ממועד הייבוא? מהמועד שהרכב נכנס לתחומי מדינת ישראל?
<ענבל קורקוס:>
כן.
<היו"ר דוד ביטן:>
מי נציג מע"מ פה? מכס? תסביר לי, למה אתם יכולים לחייב יותר מכס מהייבוא הרגיל?
<ענבל קורקוס:>
לא, אנחנו מחייבים בהתאם לערך העסקה. כל הרעיון של הסעיף הזה, שיהיו לנו כלים להתחקות אחרי הערך הנכון של העסקה.

<היו"ר דוד ביטן:>
לא, לא מדבר על הכלים. איפה הבחור? בוא רגע.
<ענבל קורקוס:>
לא, זה לא נכון.

<היו"ר דוד ביטן:>
אוקיי, אם זה לא נכון תגידי שזה לא נכון.

<ענבל קורקוס:>
לפי ערך העסקה.
<היו"ר דוד ביטן:>
למה אתה אומר שהם מדווחים יותר מאשר המכס שהם משלמים – שהיבואן הישיר?

<קריאה:>
משלמים יותר.

<היו"ר דוד ביטן:>
למה אמרת את זה?
<ינון עמית:>
יבואן מקביל יקנה את הרכב ברוב המקרים יקר יותר מיבואן סדיר. וימכור אותו זול יותר מיבואן סדיר, וירוויח פחות, וזה בסדר. 

<היו"ר דוד ביטן:>
אז לא הבנתי אותך נכון, אם ככה.

<ינון עמית:>
הצענו שלא להעמיק את הפער באמצעות מכס גבוה יותר.
<היו"ר דוד ביטן:>
זה לא. הבנתי הפוך. אם זה המצב, אז הם צודקים, סלח לי. הם לא יכולים בגלל שאתה קונה – אז אל תייבא, תקנה את זה מהם. מה אתה רוצה שאגיד? אתה לא יכול ליהנות פעמיים, אין דבר כזה. קנית יותר יקר, היה לך את השיקולים. אתה לא יכול שהמכס יאזן לך את המחיר. זה דבר שלא נשמע. 
<ינון עמית:>
לא ביקשנו לשלם פחות, ביקשנו לשלם את מלוא המכס.
<היו"ר דוד ביטן:>
אז לא הבנתי אותך נכון. הם צודקים, אני מתנצל בעניין הזה. 

טוב, מי בעד, עם כל התיקונים? איפה מקלב? הלך מקלב?
הצבעה

בעד אישור סעיף 47א – פה אחד
סעיף 47א, בכפוף לשינויים, אושר.
<חוה ראובני:>
תמיד משאירים אותך לבד.
<היו"ר דוד ביטן:>
משאירים אותי לבד, עושים לי את זה בכוונה, נראה לי.
<אבנר פלור:>
אז זה פה אחד.

<היו"ר דוד ביטן:>
עכשיו, תסבירו לי איך מ-48 קפצתם ל-51. 

<איתי עצמון:>
היו סעיפים שנמחקו.

<היו"ר דוד ביטן:>
אתם צריכים לתקן את כל החוק עכשיו, מעבר - - -

<איתי עצמון:>
נתקן את כל החוק כך וכך.

<היו"ר דוד ביטן:>
לא מספור, יש סעיפים שמפנים אותך.
<לאה ורון:>
שזאת תהיה הבעיה היחידה.
<איתי עצמון:>
נצטרך למספר - - -

<היו"ר דוד ביטן:>
זו עבודה קשה. 

<חוה ראובני:>
כשנגיע לסוף - - -

<היו"ר דוד ביטן:>
צריך לעבוד על זה, זה לא ככה.

<חוה ראובני:>
48.

<היו"ר דוד ביטן:>
מאשרים את 47א, מה שלא אושר עד היום. 48, בבקשה.

<דידי רוזנפלד:>
חסכת שלושה סעיפים. תיק תק.
<היו"ר דוד ביטן:>
הנה, תראה איזה מהירות עברתי ל-51. מה אתה רוצה? אז מה אתם עושים עם 51? כן.

<חוה ראובני:>
	ייבוא רכב בלא   רישיון ייבוא או בניגוד לתנאיו

	   48.

	יבואן רכב מסחרי לא ייבא רכב בלא רישיון ייבוא, אם חדל להתקיים תנאי מהתנאים לקבלת רישיון הייבוא או בניגוד לתנאים הקבועים ברישיון.


<איתי עצמון:>
יכול להיות שכאן נשלב את ההוראה שהוספנו בסעיף הקודם לעניין שמירת המסמכים.
<לאה ורון:>
יש הערות?

<חוה ראובני:>
זה מדבר בעד עצמו, אם - - -

<היו"ר דוד ביטן:>
אין הערות. אם היו הערות, הם היו קופצים, אל תדאגי. 

טוב, מי בעד?

הצבעה

בעד אישור סעיף 48 – פה אחד
סעיף 48 אושר.

<היו"ר דוד ביטן:>
פה אחד.
<לאה ורון:>
סעיף 48 אושר.
<היו"ר דוד ביטן:>
אתה מוסיף את התיקון שאמרת?

<איתי עצמון:>
כן. נבדוק בשלב הניסוח, אם צריך יהיה - - -

<היו"ר דוד ביטן:>
אוקיי, אז בכפוף לדבר הזה.
<איתי עצמון:>
בוודאי.

<היו"ר דוד ביטן:>
סעיף 51. תקראי אותו, בבקשה.

<חוה ראובני:>
	הכרה במוסך שירות של יבואן

	  51.

	(א)
יבואן רכב מסחרי שיש לו מוסכי שירות יפרסם את התנאים לצורך התקשרותו עם מוסך לשם היותו מוסך שירות של יבואן; השר רשאי לקבוע הוראות לעניין התנאים כאמור ולעניין פרסומם.

	
	
	(ב)
יבואן רכב מסחרי יפרסם רשימה מעודכנת של מוסכי השירות שלו, במקום מכירת הרכב וכן באתר האינטרנט שלו, אם ישנו, וימסור אותה לקונה לא יאוחר ממועד מסירת הרכב; היבואן ידווח למנהל על כל שינוי ברשימת מוסכי השירות שלו וכן על ביטול הסכם עם מוסך שירות. ברשימה יפורטו התוצרים או הדגמים שבהם מורשה לטפל כל אחד ממוסכי השירות.


<איתי עצמון:>
חובת הפרסום עומדת כשלעצמה ללא קשר לתקנות בסעיף קטן (א).
<חוה ראובני:>
כן, יש חובת פרסום. אם השר יראה שהפרסום איננו עומד על הנדרש לדעתו, אז הוא יכול להתערב בזה באמצעות תקנות.

<איתי עצמון:>
אבל היא לא מותנית?
<חוה ראובני:>
לא מותנית, לא.

<היו"ר דוד ביטן:>
לא מותנית. חוץ ממנו, עוד מישהו רוצה להתייחס? אין לכם? בדרך כלל על כל סעיף. מה קרה? זה מעורר את החשד שלי שאין לכם, תאמין לי. עדיף שתדברו כל הזמן. איתן, איפה אתה? בוא.
<רונן לוי:>
תיכף הם יתחילו, כשאדבר.

<איתן כבל (המחנה הציוני):>
עוד אתם תקועים שם - - -

<היו"ר דוד ביטן:>
לא, אנחנו כבר בסעיף 51. אתה לא יודע למה – 49 ו-50 אין.
<(היו"ר איתן כבל, 13:52)>
<היו"ר איתן כבל:>
אתם יכולים לסדר לנו עוד כמה סעיפים כאלה? אוקיי. חברים, יש לנו עוד תשע דקות, אז ברשותכם, בבקשה. 51 מאושר. בבקשה, הלאה, 52.
<דידי רוזנפלד:>
לא, איך מאושר? לא דיברתי בכלל.

<דוד ביטן (הליכוד):>
לא, 51 עכשיו קראתי רק.

<היו"ר איתן כבל:>
אוקיי. 51, בבקשה. רונן, בבקשה.

<רונן לוי:>
פה זה הסעיף שאנחנו בו מבקשים את השוויון בחוק למה שיש ליבואני הרכב.
<היו"ר איתן כבל:>
יש סעיף שהוא לא סעיף ליבה מבחינתך?
<רונן לוי:>
אני לבד פה. תראה את כל הצוות.
<היו"ר איתן כבל:>
בינתיים אני מגן עליך, אנחנו מגנים עליך לא רע.
<רונן לוי:>
רק אותך.

<היו"ר איתן כבל:>
לא רע. לא רק אותי. סליחה.

<לאה ורון:>
זה העיקר פשוט, אם לא שמת לב, מר לוי.
<היו"ר איתן כבל:>
בבקשה.

<רונן לוי:>
בהתקשרות שבין יבואנים למוסכי שירות, נכון להיום החוזים מאפשרים להם להתנתק ממוסך תוך שלושה חודשים מכל טעם שהוא. זאת אומרת, שבן-אדם נדרש להשקיע בין 2 ל-10 מיליון שקל, יש גם של 20,000,000 שקל, מוסכים מורשי יבואן שמשקיעים, ותוך 90 יום אפשר להגיד לו: לך הביתה. 

הם פה דיברו הרבה ורבו הרבה על הזכות שלהם לקבל לחמש שנים, לעשר שנים. את אותה זכות, אנחנו מבקשים שיהיה מינימום. קודם כול, מינימום להתקשרות כזו יקרה, שתהיה ודאות בעסקה כמו שהם רוצים, ולפחות יהיה מינימום של חמש שנים של מוסך יבואן. זה אחת.

שתיים, שהעילות להפסקת זיכיון לא יהיו עילות מכל טעם שהוא, והן יהיו לפחות שנתיים מראש לבטל זיכיון למוסך. 
<היו"ר איתן כבל:>
אוקיי.

<רונן לוי:>
זה לפחות מבחינת השוויון בזכויות, כי לנו, כמו שאמרתי, אין רגולטור, הם הרגולטור. 

<היו"ר איתן כבל:>
אוקיי, תודה. כן, בבקשה.
<אהוד שניידר:>
אני מבקש להפנות את היושב-ראש - - -
<היו"ר איתן כבל:>
אדוני, לא שומעים אותו כי הוא כבר מותש - - -

<אהוד שניידר:>
מותש לחלוטין.

<היו"ר איתן כבל:>
אז אדוני ירים את קולו.

<אהוד שניידר:>
סליחה, אדוני. סעיף 23 לחוק החוזים, למיטב זכרוני, אומר שחוזה, ככל שיסכימו הצדדים. ואני חושב שבחוק החוזים מכבדים את עיקרון חופש החוזים, ואין מקום להתערבות בין שני גורמים פרטיים, גם לא בענף הרכב לגבי ההתקשרות החוזית שבין שניהם.
<היו"ר איתן כבל:>
אתה צודק. אבל יש עוד דבר: המדינה רשאית בנקודות מסוימות להתערב. כשהוא בא, לתקופה הוא מגדיר אותו כינוקא, הוא מגדיר כל מיני הגדרות כדי לתת לשוק להשתכלל.
<יורם בונן:>
הוא לא מתחרה שלנו.
<היו"ר איתן כבל:>
סליחה, אין המשמעות רק בתחרות. המשמעות היא בכלל ליצירת שוק יותר הגון. הגון לא במובן - - - 

<אהוד שניידר:>
אז בוא נבחן, אדוני, עד כמה יבואני הרכב עושים שימוש באותו סעיף שיש להם בחוזה, נניח שלושה חודשים – זה לא בהכרח שלושה חודשים, כי כל יבואן לפי ההתקשרות שלו עם המוסך המורשה – ונראה כמה מוסכים מורשים הסתיימו ב-20 שנים האחרונות.
אז עם כל הכבוד, אני חושב שמדובר במספר מאוד מועט של מוסכים, שהיבואנים החליטו לסיים איתם את הקשר החוזי. ואני לא חשוב שהכנסת צריכה, עם כל הכבוד, להתערב במקרה הזה ביחסים שבין יבואן רכב לבין מוסך.
<דידי רוזנפלד:>
אז מה אומר המחוקק?

<איתי עצמון:>
אתם מתנגדים לחובת הפרסום? אני רק רוצה להבין למה - - -
<אהוד שניידר:>
לא, לא לחובת הפרסום. רוצה מר רונן לוי שבחוזה שבין היבואן לבין המוסך המורשה תהיה תקופת מינימום של חמש שנים לפחות, שאי-אפשר יהיה להיפרד ממנו. עם כל הכבוד, זו התערבות ביחסים חוזיים שבין שני גופים פרטיים. אני לא חושב שהכנסת - - -

<היו"ר איתן כבל:>
הבנתי. דידי, בבקשה. העניין ברור.

<אהוד שניידר:>
לא, עוד מילה אחת, אדוני. רונן לוי לא הביא איזושהי דוגמה מאוד - - -
<היו"ר איתן כבל:>
סליחה, אתה טוען פה מול רונן לוי? צא אתו החוצה ותטען מולו. אתה טוען מולנו.
<אהוד שניידר:>
לא, אני מתייחס - - -

<היו"ר איתן כבל:>
אבל עזוב אותי עכשיו ממנו. אדוני יטען את מה שהוא רוצה להגיד.
<אהוד שניידר:>
כן. אז אני אומר, שהמצב כרגע ביחסים שבין יבואני רכב לבין המוסכים המורשים ודאי שלא מצדיק התערבות בחקיקה בכנסת ביחסים - - -
<היו"ר איתן כבל:>
אוקיי, תודה. דידי, בבקשה.

<דידי רוזנפלד:>
המטרה של יבואני הרכב זה שתהיה פריסה כמה שיותר גדולה של מוסכים מורשים ולא כמה שיותר קטנה. אבל הרי גם יבואני הרכב, אם הם רוצים להפסיק את ההתקשרות – למה? בגלל שמתחשק להם? הסיבה היחידה זה שירות, זה תיקונים. יש עשרות של סיבות - - -
<היו"ר איתן כבל:>
הם גם מפסיקים לעצמם כשלא נותנים שירות כמו שצריך?
<דידי רוזנפלד:>
היצרן מפסיק להם. בוודאי.
<היו"ר איתן כבל:>
היצרן? בוודאי. איזה מוסך נסגר לאחרונה – יבואן?
<דידי רוזנפלד:>
איבדו מותגים.
<קריאה:>
מי? אתה יכול להגיד מי?

<היו"ר איתן כבל:>
על שירות.

<קריאה:>
סליחה, "קאיה".

<רונן לוי:>
על כמות מכירה או על שירות?
<דידי רוזנפלד:>
אז אולי יש סיבות אחרות, שהעבירו את "אופל" מ-UMI לקבוצת שלמה, אבל מה זה רלוונטי?
<היו"ר איתן כבל:>
בסדר. הבנתי.

<אהוד שניידר:>
סליחה, אדוני, לעניין הזה.

<היו"ר איתן כבל:>
אני לא מצביע על זה.

<אהוד שניידר:>
שאל אדוני שאלה, אני יודע את התשובה.
<היו"ר איתן כבל:>
לא, אני לא רוצה לתת לאדוני להשיב בשלב זה. פשוט יש לי עוד שתי דקות. תן משפט וחצי – הקשבת.
<אבנר פלור:>
כן, אני חושב שיש פה בעיה בהיבט, כמו שרונן העלה, אם הוא השקיע 5, 6, 10 מיליון שקל, ואחרי 90 יום היבואן מסיים את הפעילות מסיבות כלשהן. אז מה שאני רוצה להציע, שנדון בסעיף הזה כשנבוא אליך עם הנושא של מוסך בבעלות, ניתן את כל - - -
<היו"ר איתן כבל:>
ברשותך, קודם כול, אני מקבל את זה. אני רק רוצה לבקש: תראו, הרי כבר טחנו עד דק את הסיפור הזה, זה לא שאנחנו פעם ראשונה נפגשים, לא אתם עם היבואנים ולא עם רונן ואנשיו. אם יש עוד ענייני ליבה שאתה יכול להביא למפגש הסגור הזה, כדי שנוכל כבר לנסות לקבל כיוון, אשמח מאוד. כי זה מסוג הדברים, יש פה ויכוח לא פשוט. בכל הכבוד, אתה יכול לבוא מחר, להגיד לו: יש לך עין עצלה, 90 יום לך. אני לא רוצה שייווצרו מצבים מן הסוג הזה.
כל העניין הוא שאנחנו רוצים שהשוק יהיה שוק מאוזן. כשפותחים אותו, שייפתח באמת. זה הכול. גם ככה אמרנו שהעניין עדיין עם רשויות המיסוי הוא לא דבר פשוט בשורה התחתונה. אבל בכל שהוא לא רשויות המס, לפחות שנדע שעשינו את העבודה שלנו כמו שצריך.
תודה, הישיבה נעולה.
<הישיבה ננעלה בשעה 14:00.>

